
Studii  şi  articole 


UN  MECENAT  UITAT:  DR.  IO  AN  MIHU 


La  2  iulie  1927  închidea  ochii  pentru  totdeauna  în  casa  lui  din  Orăş- 
tie  cel  care  a  fost  „ omul  de  bine",  marele  mecenat  Ioan  Mihu,  una  dintre 
personalităţile  de  excepţie  ale  vieţii  culturale,  politice  şi  economice  ro¬ 
mâneşti  din  secolul  trecut. 

Deşi  au  trecut  75  de  ani  de  la  moartea  sa,  numele  său  este  puţin 
cunoscut  şi  numai  în  mediile  de  specialitate,  de  aceea  considerăm  ca  un 
act  de  recunoştinţă  încrestarea  câtorva  rânduri  despre  acest  mare  bine¬ 
făcător  al  neamului  românesc  din  Ardeal  şi  în  special  al  Arhiepiscopiei  Si¬ 
biului. 

Dr.  Ioan  Mihu  s-a  născut  în  anul  1854  la  17  octombrie  în  localitatea 
Vinerea  din  Jud.  Hunedoara  de  atunci,  dintr-o  familie  de  ţărani  fruntaşi. 
Locul  încărcat  de  istorie  păstra  încă  amintirea  luptelor  cu  turcii  cotro¬ 
pitori  şi  era  în  acelaşi  timp  de  un  farmec  aparte.  Crescut  pe  plaiurile  pi- 
troreşti  ale  „CdmpuZui  pâinii"  tânărul  Ioan  a  primit  încă  din  copilărie 
o  educaţie  aleasă  şi  solidă  pe  care  a  dezvoltat-o  apoi  în  şcolile  înalte  pe 
care  le-a  urmat.  A  studiat  mai  întâi  la  şcolile  din  Orăştie,  apoi  la  Liceul 
din  Sibiu  unde  în  1873,  anul  morţii  lui  Şaguna,  îşi  ia  bacalaureatul.  Ur¬ 
mează  cursurile  Facultăţii  de  drept  la  Universităţile  din  Graz  şi  Buda¬ 
pesta  unde  în  1883  îşi  ia  şi  doctoratul.  Era  o  fire  abilă,  deschisă  şi  pre¬ 
dispusă  studiului.  Cunoştea  la  perfecţie  limbile  germană,  maghiară  şi 
franceză  şi  a  frecventat  cercurile  politice  şi  culturale  ale  vremii  lăsând 
o  impresie  deosebită,  aceea  a  unui  tânăr  manierat,  ordonat  şi  înzestrat 
cu  o  aleasă  cultură  universală. 

Reîntors  la  Orăştie  în  anul  1883  îşi  deschide  un  birou  de  avocatură 
Şi  se  interesează  de  situaţia  ţăranilor  dar  şi  a  muncitorimii  din  zonă.  In 
anul  1885,  ajutat  de  floarea  intelectualităţii  din  Orăştie,  Ioan  Mihu  pune 
bazele  Băncii  „Ardeleana"  al  cărei  prim  director  va  fi.  Era  condus  de 
ideea  că  fără  progres  economic  nu  se  poate  vorbi  de  bunăstarea  maselor 
iar  la  temelia  acestuia  trebuia  să  se  afle  capitalul  ieftin  şi  accesibil  tuturor. 
Meritul  lui  este  acela  că  a  ştiut  să  pună  această  Bancă  în  slujba  românis¬ 
mului  luptător  pentru  drepturi  politice,  culturale  şi  nu  în  ultimul  rând 
şi  religioase. 

După  10  ani  de  la  înfiinţare  Banca  „Ardeleana"  se  număra  printre 
cele  mai  prospere  instituţii  financiare  ale  ţării.  A  fost  de  asemenea  mem¬ 
bru  fruntaş  în  toate  corporaţiile  bisericeşti  din  Ardeal,  director  al  des¬ 
părţământului  Orăştie  al  ASTREI,  membru  al  Sinodului  arhidiecezan 
de  la  Sibiu  şi  al  Congresului  naţional  bisericesc  şi  asesor  al  Consistoriu- 
lui  din  Sibiu. 

Pentru  o  anumită  perioadă  de  timp  a  condus  în  calitate  de  preşe¬ 
dinte  şi  Societatea  pentru  fond  de  teatru  român,  deşteptând  interesul  pu¬ 
blicului  pentru  acest  lucru. 

A  fost  însă  şi  un  om  politic  abil  care  a  ştiut  să  caute  căile  cele 
mai  propice  pentru  dezvoltarea  şi  afirmarea  conştiinţei  naţionale  a  ro¬ 
mânilor.  Astfel  împreună  cu  prietenul  său  Herman  Klein,  un  avocait  sas 
şi  mai  apoi  primar  al  oraşului  Orăştie,  a  încheiat  cunoscutul  acord  care 

a  creat  un  „modus  vivendi  între  români,  saşi  şi  unguri  în  ceea  ce  pri¬ 

veşte  primăria  şi  celelalte  funcţii  administrative  ale  oraşului,  acord  ce 
a  fost  respectat  multă  vreme  chiar  dacă  nu  în  întregime  şi  care  a  con¬ 
tribuit  mult  la  emanciparea  socială  şi  culturală  a  românilor.  Când  în  1889 
s-a  votat  legea  maghiarizării  numelor  de  localităţi  Ioan  Mihu  a  avut  o 
atitudine  intransigentă  opunându-se  din  răsputeri  acestei  aberaţii  poli¬ 
tice.  Iată  ce  scria  el  în  Revista  Orăştiei  nr.  4,  1898:  „Drept  aceea  noi  aşa 

cugetăm  şi  simţim  că  români  suntem  şi  români  voim  să  rămânem  în 

această  ţară  a  noastră,  fără  a  ne  întreba  dacă  aceasta  place  altora  sau 
ba.  Acesta  este  altcum  sentimentul  comun  al  românilor,  fie  ei  divizaţi  in 
partide,  confesiuni  ori  clase  sociale  diferite 

La  declaraţiile  pline  de  curaj  ale  lui  Mihu  reprezentantul  maghia- 
rimil  Francisc  Simon  recunoaşte  următoarele:  „ ele  (declaraţiile)  sunt 
ţinute  în  stil  aşa  mare  şi  culminează  în  păreri  atât  de  bărbăteşti  şi  hotă¬ 
râte  încât  putem  într-adevăr  să  ne  ridicăm  pălăria  înaintea  loru.  în  anul 
1901  în  urma  unor  neînţelegeri  se  retrage  de  la  conducerea  băncii  Arde¬ 
leana  şi  va  sta  mai  mult  la  casa  lui  din  Vinerea. 

A  dus  tratative  şi  cu  contele  Ştefan  Tisza  în  vederea  unei  împă¬ 
cări  intre  români  şi  maghiari,  deşi  aceasta  s-a  soldat  cu  o  nereuşită  care-i 
va  provoca  o  mare  decepţie.  în  urma  acestui  fapt  se  retrage  la  Vinerea, 
localitatea  sa  natală,  unde  va  trăi  în  linişte  departe  de  tumultul  zgomo¬ 
tos  al  arenei  politice. 

în  februarie  1916,  Mitropolitul  Ioan  Meţianu  trece  la  cele  veşnice, 
iar  între  numele  preferate  pentru  ocuparea  scaunului  mitropolitan  va¬ 
cant  se  rostea  şi  numele  lui  Ioan  Mihu,  care  prin  influenţa  sa  ar  fi  putut 
înlătura  imixtiunea  guvernului  în  scopul  de  a-şi  aservi  Biserica  română 
din  Transilvania. 

Mihu  n-a  reacţionat  în  nici  un  chip,  deşi  încrederea  ce  inspira  — 
spune  Silviu  Dragomir  —  îi  va  fi  pricinuit  oarecare  satisfacţie. 

După  alegerea  lu;  Vasile  Mangra  în  scaunul  de  mitropolit  la  Sibiu 
şi  mai  ales  după  ce  Consistoriul  din  Sibiu  cedează  în  problema  „zonei 
culturale41,  Mihu  îşi  dă  demisia  din  funcţia  de  asesor  consistorial  anunţând 
că  nu  va  mai  participa  la  şedinţele  lui. 

După  anul  1918  şi  realizarea  României  Mari,  Ioan  Mihu  se  retrage 
definitiv  din  viaţa  politică  şi  se  stabileşte  la  Vinerea,  unde  pare  uitat  de 
toţi  cunoscuţii  şi  mai  ales  de  cei  cărora  le-a  fost  binefăcător. 

In  toamna  anului  1919  Iuliu  Maniu  îi  oferă  un  loc  în  Cameră  sau 
în  Senat  dar  politicos  a  refuzat. 

Singurul*  care  a  observat  cu  regret  absenţa  lui  din  viaţa  politică 
a  fost  mitropolitul  primat  Miron  Cristea  şi  vechi  prieten  al  său.  Intr-o 

scrisoare  acesta  îi  spunea  următoarele:  „Cred  că  temeinicile-ţi  cunoştinţe 
şi  probata-ţi  judecată  mai  poate  aduce  neamului  bune  servicii.  Avem 
lipsă  de  mintea  luminoasă  a  Dumitale.  Apoi  ai  atâţia  prieteni  şi  stimă - 
lori  care  doresc  să  te  vadă  în  mijlocul  lor  şi  conlucrând  cu  ei  în  împre¬ 
jurări  mai  favorabile  ca  în  trecutul  nostru  plin  de  piedici 

Este  decorat  de  către  regele  Ferdinand  iar  Societatea  Regală  Geo¬ 
grafică  a  României  ii  alege  ca  membru  al  său.  Cu  toate  aceste  bucurii 
puţine  la  număr  exproprierea  averii  sale  de  la  Orăştie  sub  influenţa 
unui  politician  local  îi  va  produce  o  mare  supărare. 

în  urma  acestui  fapt  se  vede  nevoit  să-şi  modifice  testamentul  său 
din  1905,  prin  care  lasă  întreaga  sa  avere  Consistoriului  din  Sibiu,  în  sen¬ 
sul  de  a  se  forma  o  fundaţie  pe  numele  său  din  al  cărui  venit  să  fie  sus¬ 
ţinute  şcoli  şi  alte  instituţii  pentru  propăşirea  poporului,  a  preoţilor  şi  a 
învăţătorilor  din  Transilvan  a,  fie  în  plan  cultural,  fie  în  plan  economic. 

în  capitolul  XV  -  din  Testamentul  său  spunea  următoarele:  „ născut 
din  o  familie  fruntaşă  de  ţărani  şi  trăind  viaţa  mea  între  ţăranii  noştri 
am  avut  o  deoseb  tâ  iubire  pentru  ei,  ceea  ce  mi-ar  răsplăti-o  cu  cinste 
şi  iubire  generală  drept  aceea  am  închinat  şi  eu  averea  mea  spre  binele 
poporului  meu1*. 

Ultimele  zile  ale  vieţii  le-a  petrecut  în  casa  de  la  Orăştie.  Aici  s-a 
stins  aproape  uitat  dar  cu  sufletul  împăcat  că  şi-a  făcut  pe  deplin  dato- 
r‘a  faţă  de  neam  şi  faţă  de  Biserica  străbună  „ pustnicul  din  liniştea  sfântă 
de  la  Vinerea**,  cum  îl  numea  Miron  Cristea,  viitorul  patriarh  al  Româ¬ 
niei  reîntregite.  •  •’  * 

A  trecut  la  cele  veşnice  în  ziua  de  2  iul’e  1927  cel  care  a  fost  „ ma¬ 
rele  iubitor  de  oameni  şi  ocrotitor  de  aşezăminte  culturale  şi  bisericeşti “ 
cum  îl  caracteriza  în  necrologul  său  z  arul  bisericesc  de  la  Sibiu  „Tele¬ 
graful  Român“  şi  al  cărui  colaborator  a  şi  fost. 

La  aflarea  morţii  sale  Instituţiile  publ'ce  din  Sibiu  au  arborat  dra¬ 
pelul  de  doliu  iar  la  Mitropolie  s-a  arborat  flamura  neagră.  Mitropolitul 
Nieolae  Bălan  a  delegat  să-l  reprezinte  la  slujba  înmormântării  pe  arhi¬ 
mandritul  Dr.  Vasile  Stan,  viitor  v'car  eparhial  şi  apoi  episcop  al  Mara¬ 
mureşului  şi  pe  consilierul  mitropolitan  Dr.  Vasile  Bologa.  De  la  locuinţa 
sa  trupul  neînsufleţit  al  marelui  dispărut  a  fost  aşezat  pe  un  car  funerar 
şi  condus  de  un  uriaş  convoi  precedat  de  muzica  militară  spre  biserica 
din  oraş. 

Slujba  prohodului  s-a  desfăşurat  în  biserica  din  Orăştie  de  un  so¬ 
bor  de  trei  preoţi,  la  cei  mai  sus  amintiţi  adăugându-se  şi  prot.  Vasile 
Domşa  din  Orăştie. 

După  citirea  Sf.  Evanghelii  a  luat  cuvântul  arhim.  Dr.  Vasile  Stan 
care  într-o  impresionantă  cuvântare  a  făcut  un  portret  de  cuvinte  celui 
care  a  fost  un  mare  mecenat  al  neamului  şi  al  Bisericii.  Au  luat  cuvân¬ 
tul  şi  alţi  reprezentanţi  ai  vieţii  publice  şi  care  i-au  adus  un  ultim  oma¬ 
giu  de  recunoştinţă  pentru  faptele  sale  generoase.  După  terminarea  ser¬ 
viciului  divin  trupul  său  a  fost  transportat  în  localitatea  sa  natală  Vine¬ 
rea  unde  a  fost  îngropat  în  mormântul  d  n  grădina  casei  sale  părinteşti 
alături  de  părinţii  săi  Ioan  şi  Paraschiva  Mihu  şi  al  fratelui  său  Simion. 

în  ziua  de  8  octombrie  a  aceluiaşi  an  mitropolitul  Nicolae  Bălan 
s-a  recules  la  mormântul  de  la  Vinerea  al  Dr.  Ioan  Mihu  şi  a  oficiat  un 
parastas  întru  pomenirea  lui,  vizitând  apoi  şi  via  de  la  Sărăcsău  lăsată 
prin  testament  Mitropoliei  de  la  Sibiu. 

Prin  dispariţia  sa  neamul  românesc  şi  Biserica  străbună  pierdeau 
un  stâlp  de  nădejde  care  în  vremuri  tulburi  a  stat  în  ajutorul  lor  cu  tot 
ceea  ce  a  avut  el  mai  de  preţ  întru  apărarea  identităţii  noastre  naţionale 
şi  religioase. 

„El  va  rămâne  în  istoria  Românilor  din  Ardeal  -  concluziona  prof. 
Silviu  Dragomir  -  nu  numai  ca  un  ctitor  cu  mână  largă  ci  şi  ca  unul  din¬ 
tre  cei  mai  reprezentativi  conducători  ai  noştri  din  epoca  generaţiei,  a 
cărei  crez  unic  a  fost  munca  şi  lupta  pentru  înălţarea  neamului “. 

Prin  faptul  că  şi-a  lăsat  întreaga  sa  avere  Mitropoliei  Ortodoxe  Ro¬ 
mâne  din  Sibiu,  Dr.  Ioan  Mihu  se  înscrie  alături  de  Alexandru  Lebu,  Vic¬ 
tor  Tordăşanu  şi  de  alţii  în  lungul  şir  al  binefăcătorilor  acesteia. 

Acum  la  împlinirea  a  75  de  ani  de  la  moartea  lui  îi  aducem  un  pios 
omagiu  şi  recunoştinţa  noastră  a  celor  de  azi  şi  rugăm  pe  Dumnezeu  să-i 
facă  parte  de  od'hna  cea  veşnică  iar  faptele  şi  viaţa  lui  să  ne  fie  tuturor 
imbold  întru  slujirea  sinceră  a  Bisericii  şi  a  neamului. 

TRADIŢIE  ŞI  ÎNNOIRE  ÎN  CÂNTAREA  BISERICEASCĂ 

ROMANEASCĂ 


(Reflecţii  pe  marginea  evoluţiilor  cântării  bisericeşti 
din  Biserica  Ortodoxă  Română  în  ultimele  trei  secole) 


Prin  prisma  unor  accepţiuni  curente,  „tradiţia"  şi  „înnoirea",  puse 
alături,  par  să  creeze  o  situaţie  destul  de  paradoxală,  atunci  când  „tra¬ 
diţia"  este  înţeleasă  doar  ca  o  „păstrare"  neschimbată  a  unor  lucruri 
mai  vechi  —  adică  fiind  cu  totul  opusă  „înnoirii".  Pentru  a  depăşi  a- 
csastă  situaţie,  să  ne  reamintim  mai  întâi  că  „tradiţia  muzicii  biseri¬ 
ceşti"  poate  fi  privită  şi  ea  ca  parte  a  Tradiţiei  bisericeşti  —  atâta  timp 
cât  ne  referim  la  „muzică  bisericească".  Iar  Sfânta  Tradiţie  a  Bisericii, 
chiar  ea,  ne  vorbeşte,  între  altele,  (şi  într-un  chip  atât  de  paradoxal 
pentru  minţile  comode)  despre  „înnoirea  (s.n.)  lumii,  când  Fiul  Omului 
va  şedea  pe  scaunul  măririi  Sale"  (Mat.  19,  28)  . . . 

In  lumina  acestui  fel  de  a  înţelege  înnoirea,  ca  izvorând  din  în¬ 
săşi  Tradiţia  venerabilă  a  Bisericii,  putem  încerca  să  dezvoltăm  câteva 
consideraţii  generale1  asupra  evoluţiilor  cântării  bisericeşti  din  ultimele 
trei  veacuri  în  Biserica  Ortodoxă  Română.  Această  perioadă  este  bine 
documentată,  atât  din  punctul  de  vedere  al  manuscriselor,  cât  şi  al  ti¬ 
păriturilor  muzicale  —  începând  cu  manuscrisul  „Psaltichiei  româneşti" 
de  la  1713  al  lui  Filotei  sin  Agăi  Jipei2,  sau  cu  tipăriturile  lui  Macarie 
Ieromonahul  din  1823\  care  au  urmat  îndată  după  prima  tipăritură 
psaltică,  îngrijită  de  Petre  Efesiul  la  18204.  De  asemenea,  o  privire  de 
ansamblu  asupra  acestei  perioade  este  mult  ajutată  şi  de  numeroasele 
studii  care  au  adus  contribuţii  importante  la  înţelegerea  diverselor  as¬ 
pecte  particulare5. 

Să  trecem  în  revistă  în  primul  rând  câteva  dintre  cele  mai  impor¬ 
tante  înnoiri  aduse  în  cântarea  bisericească  românească  de  ultimele  trei 
secole.  Cea  dintâi  este  însăşi  introducerea  hotărâtă  a  limbii  române 
în  cântarea  bisericească  la  începutul  sec.  al  XVIII-lea  (proces  început 
în  secolele  anterioare,  odată  cu  introducerea  treptată  mai  generală  a 
limbii  române  în  cult),  momentul  de  afirmare  a  maturităţii  acestui  pro¬ 
ces  fiind  chiar  „Psaltichia  românească"  a  lui  Filotei  sin  Agăi  Jipei, 
mai  înainte  amintită.  Mai  apoi  „românirea  cântărilor"  a  continuat  cu 
realizările  de  excepţie  ale  protopsalţilor  din  secolele  XIX-XX:  Maca¬ 
rie  Ieromonahul,  Anton  Pann,  Dimitrie  Suceveanu,  Ştefanache  Popes- 

cu,  Ion  Popescu-Pasărea,  Victor  Ojog  şi  mulţi  alţii. 

Apariţia  şi  impunerea  mai  apoi  a  tiparului  pentru  muzica  bise¬ 
ricească  (ortodoxă)  după  1820  a  avut  implicaţii  mult  mai  profunde 

decât  s-ar  părea  la  prima  vedere,  prin  posibilitatea  răspândirii  pe  sca¬ 
ră  mult  mai  largă  a  cântărilor  tipărite  în. re  cântă.etii  bisericeşti.  Ac¬ 
cesul  mai  uşor  la  culegerile  de  cântări,  datorită  numărului  lor  mare 
şi  a  ieftinitătii  relative  (faţă  de  situaţia  manuscrisă)  a  creat,  printre 
altele,  şi  premize  favorabile  pentru  încercările  ulterioare  de  uniformi¬ 
zare  a  cântării  bisericeş  i. 

O  altă  înnoire  radicală  a  constituit-o  introducerea  cân¬ 
tării  armonice  în  Biserica  Ortodoxă  spre  mijlocul  sec.  al  XlX-lea.  Am 
numit-o  „radicală"  nu  numai  pentru  deosebirea  importantă,  de  factu¬ 
ră  muzicală,  a  cântării  corale  armonico-polifonice  tată  de  cea  monodi- 
că  tradiţională,  ci  şi  pentru  maniera  radicală  politic  —  prin  decret 
domnesc  —  în  care  Domnitorul  Alexandru  Ioan  Cuza  a  încercat  să  o 
introducă  în  Biserica  Ortodoxă  Română6. 

Cântarea  armonică,  de  tradiţie  apuseană,  a  venit  împreună  cu 
notaţia  muzicală  liniară  (pe  portativ),  ceea  ce  a  născut  ulterior  pro¬ 
blema  core  pondentei  dintre  crle  două  sisteme  de  notaţie  muzicală  — 
cel  psaltic  (de  origuie  bizantini)  şi  cel  apusean  —  si  a  trezi,  in  e.esul 
pentru  transcrierea  cântărilor  tradiţionale  pe  notaţia  liniară,  cu  limi¬ 
tările  inerente7. 

Ar  mai  fi  de  menţionat  preocupările  pentru  uniformizarea  cân¬ 
tării  ?n  F  iserica  Ortodoxă  Română,  de  la  început  mai  ales  tipări  urile 
contribuind  la  aceasta,  mai  implicit  sau  mai  explicit8.  La  mijlocul  se¬ 
colului  al  XX-lea  Patriarhia  Română  a  acţionat  în  modul  cel  mai  sis- 
t  matic  şi  centralizat  în  această  direcţie,  tipărind  ediţiile  uniformi¬ 
zare  de  cântări9. 

în  sfârşit,  ar  mai  fi  relativa  noutate  a  reintroducerii  cântării  în 
comun,  „de  obşte11,  în  biseiicile  româneşti,  mai  ales  începând  cu  pe¬ 
rioada  dintre  cele  două  Războaie  Mondiale;  această  înnoire  am  nu¬ 
mit-o  „relativă"  pentru  că  studiile  consacrate  ei  au  dovedit  că  nu  este 
atât  vorba  chiar  despre  o  noutate  absolută,  impusă  eventual  sub  vreo 
influentă  protes  anlă‘°,  cât  ea  reprezintă  mai  ales  un  aspect  provenind 
din  cea  mai  veche  tradiţie  a  Bisericii11. 

Am  trecut  în  revistă  aceste  înnoiri  ale  cântării  bisericeşti  româ¬ 
neşti  nu  pentru  a  aduce  vreo  „noutate"  în  acest  sens  (  ot  vorbind  des¬ 
pre  „înnoiri"),  toate  cele  mai  dinainte  fiind  îndeobşte  cunoscute.  însă, 
amintindu-le  împreună  (şi,  totodată  unele  „lângă"  altele),  nu  se  poate 
în  nici  un  caz  spune  că  muzica  bisericească  românească  a  ultimelor 
trei  secole  a  fost  lipsită  de  „înnoiri",  ba  chiar  din  contra  . . . 

Mai  rămâne  acum  de  văzut  raportul  acestor  înnoiri  cu  tradiţia. 
Pentru  că  s-ar  putea  pune  uşor  întrebarea,  după  prezentarea  atât  de 
aglomerată  a  înnoirilor  de-a  lungul  ultimelor  secole,  dacă  despre  cân¬ 
tarea  bisericească  românească  se  mai  poate  spune  că  şi-a  mai  păstrat 
identitatea  tradiţională  în  tot  acest  răs  imp,  sa  1  dacă  în  general  şi-a 
mai  păstrat  vreo  identitate  în  care  tradiţia  să  joace  vreun  rol. 

Ca  să  înţelegem  relaţia  profundă  a  cântării  bisericeşti  ortodoxe 
(şi  a  înnoirilor  sale)  cu  Tradiţia,  trebuie  să  punem  în  evidenţi  dina¬ 
mica  complexă  a  introducerii  istorice  a  înnoirilor  amintite  mai  înain- 

te  —  pentru  că  nici  una  dintre  ele  nu  şi-au  făcut  intrarea  în  Biserică 
la  modul  cel  mai  simplu.  *  - 

Astfel,  de  la  început,  chiar  introducerea  limbii  române  în  cân¬ 
tare  (şi  tot  procesul  de  „românire"  a  cântărilor)  nu  s-a  făcut  fără  mul¬ 
tă  osteneală,  înfrângându-se  tot  felul  de  oprelişti  din  partea  celor  ca¬ 
re  nu  vedeau  cu  ochi  buni  (din  diferite  motive),  respectivele  schim¬ 
bări12. 

Situaţia  s-a  repetat  mereu,  tot  felul  de  dificultăţi  şi  opoziţii  tre¬ 
buind  să  fie  învinse  şi  nenumărate  discuţii  aprinse  având  loc  şi  pentru 
realizarea  tipăriturilor  muzicale13,  şi  pentru  introducerea  cântării  ar¬ 
monice14,  ca  şi  în  legătură  cu  transcrierea  cântărilor15,  cu  uniformi¬ 
zarea16  sau  cu  introducerea  cântării  în  comun17. 

De  aceea,  pentru  a  ne  apropia  de  o  concluzie  cu  caracter  mai 
general,  trebuie  să  observi m  că  nici  o  înnoire  nu  şi-a  aTat  locul  în 
cântarea  bisericească  (şi  în  Biserică,  în  g  neral),  fără  ca  mai  înainte 
să  se  fi  desfăşurat  un  proces  de  discernământ  fi  de  selecţ’e  ecles’ală, 
proces  ade  ea  dificil,  îndelungat,  istoric,  prin  care  respectivele  „în¬ 
noiri"  să-şi  vădească  folosul  pentru  viata  bisericească  (şi,  în  ultimă 
instanţă,  pentru  mântuire). 

în  urma  unui  astfel  de  proces  adesea  „înnoirile"  au  suferit  o  pre¬ 
facere,  în  sensul  îmbisericirii  lor  şi  a  încadrării  lor  în  Tradiţia  bise¬ 
ricească.  Să  ne  gândim,  spre  exemplu  la  evoluţia  conceptului  armonic 
în  muzica  biseric.ască  ortodoxă,  de  la  primele  „liturgh  i  corale"  de 
factură  tonală  clasică  până  la  tratarea  modală  în  armonizarea  cântă¬ 
rilor  tradiţionale  de  strană18.  Sau  să  ne  amintim  de  încorsetarea  men- 
surală  foarte  „pătrată"  a  primelor  transcrieri  (şi  armonizări)  de  cân¬ 
tare  bisericească  în  notaţia  liniară19,  fată  de  folosirea  ulterioară  com¬ 
plexă  a  măsurilor  alternative  (spre  exemplu  în  „Liturghia  psal  ica" 
armonizată  de  Nicolae  Lungu*)  sau  chiar  de  renunţarea  la  folosirea 
măsurilor  (în  Anastasimutar al  uniformizat 1 . . .) 

De  asemenea,  nu  sun-1,  excluse  nici  oarecare  reveniri  la  situaţii 
anterioare,  atunci  când  evoluţiile  în  sensul  înnoirilor  nu  şi-au  Vud.t 
totdeauna  folosul  (exclusiv).  Spre  exemplu,  promovarea  acei  bă  a  cân¬ 
tării  armonice  într-o  anumită  perioada22,  nu  a  împiedicat  cultivarea  la 
fel  de  susţinută  a  cântării  tradiţionale  de  strană  —  în  paralel  sau  ul¬ 
terior23.  La  fel,  răspândirea  cântării  în  comun  nu  a  diminuat  rolul 
(proto)psaltului  specializat24,  iar  ediţiile  uniformizate  nu  au  împiedi¬ 
cat  şi  apariţia  (ulterioare)  a  unor  culegeri  de  cântări  regionale  sau 
reeditarea  unor  cărţi  de  cântări  valoroase,  anterioare  ediţiilor  unifor¬ 
mizate25.  Nici  transcrierile  po  notaţia  liniară  nu  au  diminuat  interesul 
pentru  semiografia  bizantină26  şi  chiar  după  apariţia  tiparului  muzical, 
Qe  părea  că  va  înlocui  complet  tradiţia  manuscrise ,  s-au  mai  scris  şi 
păstrat  deosebit  de  numeroase  manusciise  muzicale27. 

Până  la  urmă,  ceea  ce  este  cel  mai  important,  întotdeauna  caracte¬ 
rul  bisericesc  al  cân  ării  ortodoxe  s-a  păstrat.  Şi  astăzi,  ca  şi  în  ve¬ 
chime,  oricine  ascultă  o  muzică  bisericească  ortodoxă,  aude,  „simte" 
deosebirea  fată  de  orice  alt  fel  de  muzică,  cu  caracter  profan. 

Iar  „insuficientele"  de  care  este  acuzată  uneori  muzica  biseri¬ 
cească,  privind  lipsa  adaptării  rapide  la  o  modă  muzicală  sau  alta,  ori 
referitor  la  ineficienta  şi  lipsa  impactului  pentru  anumite  grupuri 
„tintă"  —  anumite  categorii  sociale,  profesionale,  de  vârstă  etc.  —  îşi 
pot  descoperi  (ca  şi  multe  alte  realităţi  bisericeşti),  o  înţelepciune  a 
lor  profundă  şi  un  sens  comunitar  (de  a  nu  rupe  legătura  cu  alte  „gru¬ 
puri"  sociale,  de  vârstă  etc.  ale  Bisericii),  cu  rădăcina  în  experienţa 
milenară  a  Tradiţiei  —  aceasta  la  rândul  său  izvorând  din  însăşi  Des¬ 
coperirea  dumnezeiască. 


Pr.  Conf.  Dr.  VASILE  GRÂJDIAN 

Biblic  şi  de  Misiune  Ortodoxă,  Bucureşti,  1957. 

21.  Prof.  Nicolae  Lungu,  Pr.  Prof.  Grigore  Costea,  Prof.  Ion  Croi- 
toru,  op.  cit.,  (Anastasimatarul  uniformizat  —  V.  cernierul . . .);  Prof.  Ni¬ 
colae  Lungu,  Pr.  Prof.  Grigore  Costea,  Pr.  Prof.  Ene  Branişte,  op.  cit. 
(Anastasimatarul  uniformizat  —  Utrenierul . . .). 

22.  In  a  doua  jumătate  a  sec.  al  XlX-lea,  v.  Nicu  Moldoveanu, 
Muzica  bisericească  la  români  în  secolul  al  XlX-lea,  partea  I  şi  partea 

a  Il-a  . . idem,  Muzica  bisericească  la  români  in  sec.  XX,  partea  I  şi 
partea  a  Il-a  (Creaţia  corală...)  ... 

23.  Ibidem  ‘  , 

24.  Ene  Branişte,  op.  cit.,  p.  33. 

25.  Aşa  sunt  retipăririle  lucrărilor  lui  Ion  Popescu-Pasărea,  Litur- 
ghierul  de  Strană,  Ed.  Episcopiei  Argeşului,  1991;  Dimitrie  Suceveanu, 
Idiomelar,  voi.  I,  Ed.  Mănăstirii  Sinaia,  1992,  voi.  II,  Ed.  Trinitas,  Iaşi, 
1996,  voi.  III,  Ed.  Trinitas  Iaşi,  1997;  Victor  Vasile  Ojog,  Anastasimatar, 
Ed.  Tinitas,  Iaşi,  1E93  etc.;  culegeri  cu  caracter  regional:  Dimitrie  Cuş¬ 
ma,  Ioan  Teodorovici,  Gheorghe  Dobreanu,  Cântări  bisericeşti,  Ed.  Mi¬ 
tropoliei  Banatului,  Timişoara,  1930  —  pentru  Banat  şi  Ican  Brie,  Cân¬ 
tări  la  servlcii'e  religioa  e,  Ed.  Arhiepiscopiei  Ortodoxe  Române  a  Va¬ 
dului,  Feleacului  şi  Clujului,  Cluj-Napoca,  1988  —  pentru  Ardeal  etc. 

26.  Dintre  multele  exemple  posibile,  în  afară  de  lucrarea  deja  ci¬ 
tată  ale  lui  Seba  tian  Barbu-Bucur,  Filothei  sin  Agăi  Jîpci  —  Psultichla 
românească  ...  (şi  în  general  toată  seria  de  „Izvoare  ale  muzicii  româ¬ 
neşti"),  s-ar  mai  putea  aminti  lucrările  de  paleografie  muzicală  ale  lui 
I.D.  PeLescu  (Etrdes  de  palecgraphie  muzicale  byzantine,  Lcs  Idicmeles 
et  le  canon  de  l'Office  de  Noel,  Paris,  1932;  Etudes  de  paleographie  mu¬ 
zicale  byzantine,  Bucureşti,  1967)  eic. 

27.  Numărul  mare  de  manuscrise  psal  ice  cin  sec.  al  XlX-lea  sau 
chiar  din  sec.  al  XX-lea  (deci  după  apariţia  şi  răspândirea  tiparului  pe 
scară  large)  poate  fi  constatat  consultând  spre  ex.  Indicele  („Psaltichii") 
la  Gebri  1  Ştrempel,  Catalogul  manuscriselor  româneşti,  voi.  I  (B.A.R. 
1 — 160  ),  Bucureşti,  1978,  p.  417;  voi.  II  (B.A.R.  1601 — 3100),  Bucureşti, 
1983,  p.  439;  vo\  III  (B.A.R.  3101-— 441C)  B  icureşti,  1987,  p.  482;  voi. 
IV  (B.A.R.  4414—5920),  Bucureş.i,  19J2,  p.  528. 

SF.  IO  AN  SCÂRARUL  —  OMUL  ŞI  OPERA 


1.  PRINCIPALELE  ASPECTE  ALE  BIOGRAFIEI 
SFÂNTULUI  IOAN  SCÂRARUL 

Ioan  Scărarul  îşi  trage  numele  care  i-a  rămas  în  tradiţia  ascetică 
şi  în  istoria  spiritualităţii  creştine,  de  la  opera  sa  principală,  Scara  Para¬ 
disului.1  Precizăm  că  el  mai  este  cunoscut  şi  sub  numele  de  „ Sinaitui ", 
pentru  că  a  vieţuit  şi  a  fost  egumenul  mănăstirilor  din  Muntele  Sinai, 
precum  şi  sub  cel  de  „Scolasticul" ,  nume  datorat  solidei  sale  formaţii 
intelectuale  şi  ştiinţifice  şi  nu  în  ultimul  rând,  iscusinţei  sale  în  proble¬ 
mele  vieţii  duhovniceşti.2  Atât  în  manuscrisele  cât  şi  ediţiile  tipărite,  cor¬ 
pusul  ascetic  pus  sub  numele  său,  este  precedat  de  „Viaţa"  sa  pe  scurt,3 
scrisă  de  călugărul  Daniil  din  mănăstirea  Raithon  -  mănăstire  situată  în 
vecinătatea  Muntelui  Sinai  -,  care  declară  că  nu  se  cunoaşte  patria  de  ori¬ 
gine  a  Sf.  Ioan  Scărarul.4  Meletie,  Arhiepiscopul  Atenei,  în  Istoria  bise¬ 
ricească,  oferă  detaliul  că  ar  fi  fost  de  obârşie  din  Palestina.5  Călugărul 
Daniil  care  afirmă  că  a  fost  contemporan  cu  eroul  său,  nu  adaugă  nici  un 
element  concret  şi  databil  pentru  biografia  sa.  In  continuarea  acestei 
„Vieţi",  primul  editor,  M.  Rader,  a  publicat  câteva  anecdote  anonine,6  ex¬ 
trase  cu  câteva  variante,  cum  o  arată  F.  Nau.7 

a)  Iniţierea  în  viaţa  monahală  şi  ascetică 

înainte  de  publicarea  de  către  F.  Nau  a  istorisirilor  despre  Părinţii 
din  Sinai  ale  monahului  Anastasie,  majoritatea  cercetătorilor  considerau 
că  Ioan  Scărarul  s-a  născut  în  jurul  anului  525  şi  a  murit  la  anul  600.  în 
urma  cercetărilor  întreprinse  de  savantul  F.  Nau,  s-a  putut  stabili  că  Ioan 
Scărarul  a  trăit  cel  mai  probabil  între  575  şi  650,  fiind  contemporan  cu 
Sf.  Maxim  Mărturisitorul.8  k  ■ 

Din  nefericire  nu  ştim  nimic  despre  primii  ani  de  viaţă  ai  lui  Ioan 
Scărarul.  Aşa  cum  am  precizat  deja,  supranumele  de  „Scolasticul"9  (era-, 
ditul  -  n.n.),  care  îl  purta  din  timpul  vieţii,  presupune  în  mod  sigur  o  so¬ 
lidă  formaţie  intelectuală,  acumulată  prin  vaste  lecturi  şi  nicidecum  o 
profesiune  pe  care  o  exersase  înaintea  intrării  în  viaţa  monahală.  De  ase¬ 
menea,  bogăţia  vocabularului  său,  varietatea  şi  frumuseţea  metaforelor 
utilizate,  nu  implică  practicarea  unei  profesii,  ci  se  explică  prin  lecturile 
solide  şi  prin  călătorii.10 

La  şaisprezece  ani,  înzestrat  cu  o  maturitate  excepţională11  a  mers 
la  mănăstire,  la  şcoala  Awei  Martyrios,  un  venerabil  bătrân  de  la  Mun¬ 
tele  Sinai,  pe  lângă  care  a  ucenic  t  19  ani.  Se  retrage  apoi  în  singurătate, 
la  Thola,  la  poalele  Muntelui  Sfânt,  loc  situat  la  opt  kilometri  de  mânăs- 

tire,  dedicându-se  timp  de  40  de  ani  unei  vieţi  liniştite  şi  solitudine.  Eve¬ 
nimentul  s-a  petrecut  desigur  după  moartea  învăţătorului  său,  care  l-a 
tuns  în  monahism,  în  timp  ce  trei  bătrâni  recunosc  în  el  pe  viitorul  egu¬ 
men  al  Muntelui  Sinai.  Probabil  el  s-a  pus  atunci  sub  îndrumarea  unui 
nou  învăţător  pe  nume  Gheorghe,  al  cărui  nume  apare  de  mai  multe  ori 
în  relatări.12 

Daniil  de  Raithou  mărturiseşte  că  a  văzut  peştera  unde  Sf.  Ioan 
Scărarul  a  vieţuit  40  de  ani,13  în  jurul  căreia  exista  o  veritabilă  colonie 
de  anahoreţi.  El  a  învăţat  de  la  Ioan  să  se  retragă  într-o  grotă  mai  înde¬ 
părtată  pentru  a-şi  plânge  acolo  mai  mult  păcatele.  El  trebuia,  de  aseme¬ 
nea,  ca  în  solitudinea  sa,  să  facă  experienţa  lacrimilor,  a  bucuriei  înşelă¬ 
toare  provocate  de  diavol,14  să  dobândească  darul  rugăciunii  neîncetate  şi 
să  vorbească  cu  îngerii.15  . 

b)  Călătoria  în  Egipt  .  - 

Această  viaţă  de  însingurare  a  întrerupt-o,  pentru  a  întreprinde  o 
călătorie  în  Egipt.  Sf.  Ioan  Scărarul  relatează  impresia  extraordinară  pe 
care  i-a  produs-o  vizitarea  unui  complex  monahal  din  împrejurimile 
Alexandriei,  aflat  sub  conducerea  unui  stareţ  model,  un  cenobium,  o 
lavră  de  anahoreţi  şi  o  mănăstire  de  penitenţi,  unde  a  petrecut  o  lună 
de  zile.16  Cu  toate  că  descrierea  acestui  aşezământ  este  făcută  într-o  ma¬ 
nieră  idealistă,  totuşi  nu  putem  suspecta  că  este  vorba  de  o  pură  ficţiune. 
De  asemenea,  în  cursul  călătoriei  sale,  tânărul  avă  Ioan  -  după  cum  în-^ 
suşi  mărturiseşte  -,  a  fost  expus  ispitei  lăcomiei  pântecelui  şi  gloriei  sau 
mândriei  deşarte.17 

Numeroase  expresii  „Eu  am  văzut . . care  caracterizează  expu¬ 
nerile  sale,  nu  trebuiesc  luate  ca  simple  artificii  de  stil.  Este  vorba  ade¬ 
sea  despre  o  serie  de  constatări  paradoxale,  care  îl  puneau  în  gardă  şi 
îl  apărau  de  ideile  şi  principiile  apriorice.  Intr-adevăr,  el  a  văzut  multe 
şi  a  ascultat  şi  mai  multe:  mărturisiri,  sfaturi,  colocvii,  opinii  diverse, 
cărora  le  opune  o  declaraţie  personală:  „ Dar  în  ceea  ce  mă  priveşte... 
sau...  Dar  în  legătură  cu  mine.. .“.IS  -  .y  *  ' 

El  primeşte  pe  laici,19  vizitează  bolnavii  solitari20  şi  îl  scapă  pe  tână¬ 
rul  Isaac  de  mrejele  unei  ispite  obsedante.21  Cunoaştem  apoi  că  şi-a  luat 
ca  discipol  pe  un  anume  Moise,  pe  care,  -  prin  rugăciunile  sale  îl  va 
salva  de  la  moarte,  văzându-1  la  mare  distanţă  în  primejdia  de  a  fi  zdro¬ 
bit  de  stânca  sub  care  dormea.22 

După  afirmaţiile  biografului  său,  el  a  desfăşurat  o  susţinută  acti¬ 
vitate  pastorală  în  vecinătatea  mănăstirii.23  Pe  parcursul  timpului  cât  a 
fost  egumen,  autoritatea  sa  duhovnicească  şi  faima  sa,  au  crescut  foarte 
mult.  Acest  fapt  l-a  determinat  pe  Ioan  de  Raithou  să  vină  la  el  să-l 

roage  să  întocmească  „tablele  spirituale14  ale  legii  celei  noi.  Conform  de- 

•  • 

taliilor  oferite  de  Ioan  de  Raithou,  Sf.  Ioan  era  la  o  vârstă  foarte  înaintată 

.  •  •  .  •  N  mm-  m  . 

când’ a  compus  scrierea  sa  duhovnicească.24  Nu  putem  data  cu  exactitate 
perioada  când  Sf.  Ioan  Scărarul  a  îndeplinit  demnitatea  de  egumen.  El  a 

fost  demis  din  funcţie  în  timpul  vieţii,  în,  favoarea  fratelui  să  Gheorghe, 
căruia  i-a  povestit  că  îl  va  urma  zece  săptămâni  mai  târziu,  în  mormânt.25 

2.  Scurte  consideraţii  asupra  „ ScâriV 1 

Aşa  cum  am  precizat  deja,  Ioam  de  Raithou  a  cerut  Sf.  Ioan  Scăra- 
rul  să  alcătuiască  pentru  monahi  o  regulă  scrisă,  după  care  vieţuind  să 
urce  spre  cer,  ca  pe  o  scară,  asemenea  celei  văzute  de  Patriarhul  Iacov 
în  vis.  Descriind  urcuşul  ca  trecând  prin  treizeci  de  trepte,  autorul 
„ Scării “  a  avut  în  vedere  în  special  cei  treizeci  de  ani  de  viaţă  ai  Mântui¬ 
torului,  dinaintea  începerii  activităţii  publice.26  De  aceea  a  fost  împărţită 
de  autor  în  treizeci  de  „ Cuvinte “  sau  capitole. 

Având  în  vedere  forma  sa  literară,  dar  şi  conţinutul  ei,  „Scara*1  f 
apare  ca  produsul  unei  perioade  de  tranziţie  şi  de  sinteză.27  încorporând 
experienţa  primelor  trei  secole  de  viaţă  monahală,  precum  şi  a  epocii 
Părinţilor,  -  în  momentul  în  care  expansiunea  arabă  din  Orient  deplasa 
centrul  spiritualităţii  spre  Athos  -,  această  scriere  constituie  o  primă  sin¬ 
teză  a  genului,  comparabilă  doar  cu  sinteza  dogmatică  realizată  de  Sf. 
Maxim  Mărturisitorul,  contemporan  cu  Sf.  Ioan  Scărarul,  şi  cu  cea  a 
Sf.  Ioan  Damaschin,  de  mai  târziu.  Pentru  teologia  ascetică  răsăriteană, 
Sf.  Ioan  Scărarul  a  realizat  o  operă  similară  cu  cea  a  Sf.  Ioan  Damas¬ 
chin  pe  tărâm  dogmatic.  Până  astăzi,  -  după  cum  pe  bună  dreptate  re¬ 
marca  un  cercetător  „Scara"  rămâne  expresia  cea  mai  clară  a  direcţiei 
monahismului  bizantin.28 

Personalitatea  deosebit  de  puternică  a  autorului  ei,  vastitatea  şi  so¬ 
liditatea  culturii  sale,  precum  şi  omogenitatea  doctrinară  a  monahismului 
sinaitic,  au  condus  la  elaborarea  unei  opere  originale  şi  tradiţionale,  o 
„operă  de  şcoală"  şi  universală  totodată.  Asemenea  lui  Ioan  Cassian 
într-o  parte  a  operei  sale,  şi  în  „Scara"  există  un  schimnic  (un  anahoret, 
n.n.)  de  vocaţie,  care  este  dornic  de  a  da  o  regulă  de  viaţă,  cenobiţilor.29 
Trebuie  să  mai  precizăm  faptul  că  spiritualitatea  sinaitică  -  prin  influenţa 
Sf.  Vasile  cel  Mare  -^temperează  intelectualismul  evagrian,  reflectând  o 
experienţă  de  autonomie  şi  complementaritate  a  celor  două  moduri  de 
vieţuire  monahală:  eremitic  şi  cenobitic.30  Cele  treizeci  de  „ Cuvinte " 
adresate  călugărilor  (adică  Scara ,  n.n.)  sunt  completate  de  un  „Cuvânt  că¬ 
tre  Păstor ",  adică  părintele  povăţuitor  al  călugărilor,  mai  ales  al  celor 
începători,  dat  fiind  că  în  toate  cele  treizeci  de  „ Cuvinte “  adresate  călu¬ 
gărilor  se  presupune  îndrumarea  lor  de  un  astfel  de  povăţuitor  sau  de 
egumenul  mănăstirii.  In  multe  privinţe,  acest  „Cuvânt"  poate  fi  o  călăuză 
pastorală  şi  pentru  orice  preot.31 

Sf.  Ioan  Scărarul  nu  a  inventat  forma  pe  care  a  dat-o  .acestor  doilă 
opere  complementare.  Aceste  scrieri  poartă  amprenta  luptei  împotriva 
gândurilor  malefice,  care  caracterizează  spiritualitatea  monastică  şi  care 
fac  obiectul  consultaţiilor  şi  colocviilor.  Ele  sunt  colecţii  de  texte  scurte 
-  cuvinte  inspirate,  capete,  anecdote  moralizatoare  organizate  sau  aran¬ 
jate  după  schema  listelor  de  gânduri,  virtuţi  şi  vicii  (patimi,  n.n.),  care 
se  determină  şi  intercondiţionează  unele  pe  altele.  Modul  în  care  aces-v 

tea  sunt  prezentate,  sugerează  „schema4*  unui  progres,  a  imuii  urcuş  sau 
ascensiuni.32 

Cu  Sf.  Ioan,  simbolul  „ Scării "  este  pe  deplin  sistematizat:  el  nu  in¬ 
dică  sensul  vieţii  ascetice  şi  mistice,  ci  mai  degrabă  reglează  toate  eta¬ 
pele  acesteia.  Ultimele  paragrafe  ale  „Scării",  conferă  urcuşului  un  sens 
explicit  hristologic:  cele  treizeci  de  trepte  ale  ei  reprezintă  „măsura 
vârstei  deplinătăţii  lui  Hristos44.33 

în  ce  priveşte  structura  acestei  opere  de  spiritualitate,  menţionăm 
că  Sf.  Ioan  mărturiseşte  în  duhul  celei  mai  autentice  smerenii  că  a  con¬ 
struit  o  „Scară"  asemenea  „unui  tâmplar  neînţelept  sau  nepriceput44.34 
Dar  o  atentă  analiză  a  textului  şi  a  cuprinsului  ei,  permite  cercetătorului 
să  disceamă  „un  joc  de  corespondenţe  destul  de  subtile44  .35  Astfel,  unui 
grup  de  trei  trepte  care  descriu  lepădarea  călugărului  de  lume  prin  dez¬ 
lipirea  lui  sufletească  şi  înstrăinarea  de  ea  îi  corespund  ultimele  patru 
trepte,  care  constituie  un  mic  -  dar  veritabil  -  tratat  de  mistică. 

Celelalte  23  de  trepte  care  se  află  între  cele  două  blocuri  scurte 
şi  omogene,  descriu  „viaţa  practică",  adică  lupta  împotriva  patimilor  şi 
străduinţa  pentru  dobândirea  virtuţilor.  în  intervalul  acestui  grup  cen¬ 
tral,  o  distribuţie  analoagă  opune  patru  virtuţi  fundamentale:  ascultarea , 
pocăinţa ,  gândul  la  moarte  (sau  aducerea  aminte  de  moarte)  şi  plânsul 
neîncetat  pentru  păcate  (Treapta  IV-VI),  celor  trei  virtuţi  care  încoro¬ 
nează  efortul  ascetic:  simplitatea ,  umilinţa  (sau  smerenia)  şi  discernă¬ 
mântul  (Treapta  XXIV-XXVI).  Astfel,  în  centrul  „ Scării "  rămân  16  trepte 
care  descriu  lupta  împotriva  gândurilor  rele  (sau  malefice).36  Sf.  Ioan 
Scărarul  ne  previne  că  nu  trebuie  să  căutăm  ordine  în  ceea  ce  este  dez¬ 
ordine.37 

In  cadrul  acestora,  un  grup  care  cuprinde  gândurile  legate  de  con¬ 
diţia  trupeacă  a  omului:  lăcomia,  desfrâul,  avariţia  (Treapta  XIV-XVII) 
este  plasat  între  două  grupe  de  gânduri  mai  puţin  carnale,  unde  acedia  şi 
mânia  (Treapta  VI1I-XII),  se  opun  insensibilităţii  şi  orgoliului  (Treapta 
XVIII -XXIII). 

Lucrarea  nu  este  construită  cu  o  rigoare  excesivă,  ci  într-un  sistem 
de  opoziţii  paralele,  destul  de  familiar  gândirii  antice.  Lipsa  acestei  ri¬ 
gori  însă  nu  estompează  cu  nimic  farmecul  lucrării.  In  acest  joc  de  opo¬ 
ziţii,  percepem  ceea  ce  Sf.  Ioan  Scărarul  înţelege  prin  progres  spiritual. 
Nu  putem  afirma  că  acest  procedeu  de  expunere,  care  scapă  conştiinţei 
lucide  a  cititorului,  ar  fi  întru  totul  clar;  din  contră,  el  este  în  mod  deli¬ 
berat  obscur  şi  derutant  totodată.  Autorul  este  conştient  de  caracterul 
misterios,  tainic  al  urcuşului  către  Dumnezeu ,  pentru  a  accepta  să  i  se  dea 
o  metodă  atât  de  accesibilă  primului  venit,  metodă  care  să-i  creeze  ilu¬ 
zia  de  a  fi  zărit  Insesizabilul .  Intr-un  fel,  el  trebuie  să  încurce  iţele,3* 
pentru  a  se  rezerva  inteligenţa  celui  căruia  experienţa  i-a  dat  deja  lu¬ 
mină  şi  pentru  a  respecta  diversitatea  progreselor.  Ne  îndeamnă  de  ase¬ 
menea  să  ţinem  cont  de  limitele  sau  mărginirile  propriei  sale  cunoaşteri, 

de  „ cunoaşterea  simplă 39  44  40  ştiind  bine  că  realitatea  este  ireductibilă  ima¬ 
ginii  pe  care  el  încearcă  să  ne-o  dea.41 

3.  Forma  literară  a  „Scării" 

•  fi 

•  In  ceea  ce  priveşte  forma  literară  a  lucrării  putem  constata  că  ea 
răspunde  aceloraşi  preocupări  ale  autorului.  De  aceea  nu  vom  găsi  în  ea 
şi  cu  atât  mai  mult  în  Cuvânt  către  păstor  dezvoltări  şi  analize  sintetice 
asupra  virtuţilor,  viciilor  sau  paternităţii  spirituale.  Lista  încărcată  de 
definiţii  care  deschid  majoritatea  treptelor  sunt  enunţuri  de  teme  care 
se  ciocnesc  de  multe  ori  în  ceea  ce  priveşte  sensul  şi  nu  reapar  întot¬ 
deauna  în  cadrul  treptei  respective.42 

Gândirea  progresează  în  mai  multe  puncte  deodată,  într-o  compo¬ 
ziţie  prin  juxtapunerea  unor  sentinţe  concise  şi  profunde,  care  fac  să 
te  gândeşti  la  „arta  mozaicului4*.43  Găsim  de  asemenea  joncţiuni,  înşi¬ 
ruiri  de  comparaţii,  distincţii  pe  categorii  (ex.  cele  trei  etape  ale  vieţii 
spirituale ,  motivaţiile  etc.). 

Sf.  Ioan  Scărarul  este  înzestrat  cu  un  dar  cu  totul  special  al  „asimi¬ 
lării  originale44,  dar  care  se  manifestă  în  modul  cum  tratează  şi  prelu¬ 
crează  sursele.  Acesta  devine  vizibil  şi  se  face  simţit  în  momentul  în  care 
autorul  încorporează  limbajului  său  o  serie  de  imagini  militare,  atletice 
şi  maritime,  comune  literaturii  monastice.  El  face  apel  la  aceste  imagini 
atun»c:  când  ilustrează  temele  sale  cu  amintiri  personale  sau  anecdote  îm¬ 
prumutate.  Mai  putem  constata  că  Sf.  Ioan  este  înzestrat  cu  un  profund 
simţ  de  observare,  puţin  comun,  o  cunoaştere  adâncă  a  sufletului  ome¬ 
nesc  şi  o  ironie  scurtă,  care  contrastează  cu  savoarea  familiară  a  colec¬ 
ţiilor  de  povestiri  edificatoare  din  care  el  s-a  inspirat. 

Unii  cercetători  scot  în  evidenţă  „ gustul 4  Sf.  Ioan  pentru  proverbele 
populare,  pe  care  el  le  transformă  în  arta  de  a  frapa  prin  forme  pro¬ 
verbiale,  construcţii  ritmice  şi  asonanţe.44 

Pr.  Lect.  Dr.  IOAN  MIRCEA  IELCIU 

REFLEXII  ASUPRA  RAŢIONALITĂŢII  VERIFICABILE 

A  ENUNŢURILOR  TEOLOGICE 

(partea  întâi) 


Începând  din  perioada  anterioară  Renaşterii»  in  timpul  acesteia  şl 
mai  apoi  până  în  zilele  noa  tre,  în  gândirea  occidentală  s-a  impus  un 
curent  epistemologic,  care  avea  să  aibă  consecinţe  inevitabile,  semni¬ 
ficative  şi  adeseori  greu  de  ocolit  pentru  creştinii  din  întreaga  lume, 
depăşind  astfel  cu  mult  limitele  spaţiului  cultural  unde  a  apărut  Mă 
refer  la  probi  ma  dublului  adevăr,  asociată  îndeobşte  cu  numele  filo¬ 
zofului  italian  Pomponazzi,  clin  Padova,  dar  care  fusese  formulată  ca 
atare  în  1247  de  francezul  Jean  de  Briscain,  de  la  Sorbona.  Această 


ipoteză  a  dublului  adevăr,  a  adevărului  ştiinţific  şi  a  celui  teologic,  a 
provocat  o  sciziune  între  modul  de  a  gândi  al  Bisericii  Catolice  din 
acea  vreme  şi  gândirea  umanistă,  care-şi  revendica  originile  din  tra¬ 


diţia  filozofiei  antice  greceşti  şi  gândirea  ştiinţifică  arabă,  fără  a  fi  însă 
fidelă  întru  to.ulşi  gândirii  creştine  a  primelor  veacuri,  specifice  Sfin¬ 


ţilor  Părinţi. 


Problema  în  sine  este  cea  pe  care  au  evidenţiat-o  adeseori  Sfinţii 
Părinţi:1  lumea  reală  poate  fi  cunoscută  şi  explicată  cauzal  în  primul 
rând  prin  raportare  la  Dumnezeu,  dar  şi  la  formule  explicative  de  fac¬ 
tură  ştiinţifică.  In  ambele  cazuri  se  folosesc  modele  teoredee  care  se 
supun  unor  principii  constante:  coerenţa  internă  şi  corespondenta  cu 
realitatea.  Am  văzut  că  datorită  condiţiei  postparadi  iace  a  omului,  pot 
să  apară  discrepanţe  între  cele  două  tipuri  de  interpretare  a  realităţii, 
ceea  ce  poate  duce  la  constituirea  a  două  tipuri  fundamentale  de  mo¬ 
dele  explicative.  Unul  cu  accent  preponderent  pe  cauzalitatea  religi¬ 


oasă,  celălalt  pc  cea  ştiinţifică. 


Soluţia  propusă  de  Sfinţii  Părinţi  avea  în  vedere  receptarea  am¬ 
belor  modele,  acordând  însă  o  clară  preeminenţă  adevărului  religios, 
considerat  veşnic,  şi  constatând  schimbabili  atea  adevărurilor  ştiinţifi¬ 
ce,  de  unde  şi  o  anumită  relativitate  a  lor.  De  aici  enunţul  de  prim 
plan  cu  caracter  religios,  care  dezvăluie  sensul  realităţii  prin  raportare 
la  Dumnezeu,  şi  cel  de  plan  secund,  cu  caracter  ştiinţific.  Sfinţii  Părinţi 
ai  epocii  de  aur  patristice  nu  contestau  în  nici  un  caz  că  în  mod  nor¬ 
mal  ar  trebui  să  existe  o  concordanţă  a  celor  două  planuri,  un  adevăr 
unic,  însă  erau  convinşi  că  acesta  nu  poate  fi  atins  datorită  condiţiei 
păcătoase  a  omului  postparadisiac,  care  determină  şi  o  reală  fragilitate 
a  cunoaşterii  de  care  este  capabil  el.  în  felul  acesta  era  posibilă  accep¬ 


tarea  fără  dificultate  a  două  enunţuri  în  legătură  cu  aceeaşi  realitate, 


preeminent  fiind  cel  religios.  Discrepanţele  dintre  ele  apăreau  ca  rea- 

lităţi  inevitabile  dar  în  acelaşi  timp  tranzitorii  în  perspectiva  eshato- 
nului. 

în  raport  cu  această  flexibilitate  epistemologică  au  apărut  doi  fac¬ 
tori  care  au  făcut  ca  perspectiva  asupra  celor  două  adevăruri  să  cape¬ 
te  o  anumită  rigiditate  însoţită  de  serioase  dificultăţi.  Despre  ce  este 
vorba?  Pe  de  o  parte,  gândirea  creştină  occidentală  a  asimilat  într-o 
manieră  absolutizantă  un  anumit  model  cosmologic  cu  caracter  ştiinţi¬ 
fic,  cel  ptolemeic,  abandonând  renunţarea  la  suprapunerea  celor  două 
adevăruri.  Avem  de  a  face,  în  fond,  cu  o  problemă  teologică:  este 
vorba  de  nerecunoaşterea  precarităţii  cunoaşterii  ştiinţifice  şi  în  cazul 
umanităţii  mântuite  în  Hristos.  De  aici  credinţa  că  poate  fi  identificat 
încă  de  pe  acum  un  adevăr  unitar,  care  trebuie  apoi  impus  cu  toate 
mijloacele,  tocmai  pentru  a  face  să  triumfe  adevărul  mântuitor  al  lui 
Hristos. 

Pe  de  altă  parte  este  vorba  de  o  deplasare  a  accentelor  la  nivelul 
gândirii  ştiinţifice  din  epocă.  Iniţial  asistăm  la  o  reluare  a  vechii  pers¬ 
pective  patristice,  prin  acceptarea  a  două  enunţuri  distincte  în  legătură 
cu  una  şi  aceeaşi  realitate,  ceea  ce  contravine  teoriei  adevărului  unic 
afirmată  de  Biserica  Occidentală.  în  acelaşi  timp  apare  însă  şi  o  relati¬ 
vizare  a  adevărului  religios  şi  o  crescândă  autonomizare  a  celui  ştiin¬ 
ţific  care  sfârşeşte  prin  a  fi  absolutizat. 

Cele  două  tendinţe,  după  părerea  noastră  la  fel  de  ilegitime,  au 
sfârşit  prin  a  colida.  Exemple  elocvente  pentru  pericolele  maxime  pe 
care  le-a  provocat  conflictul  dintre  aceste  două  viziuni  aletice  le  oferă 
personalităţi  cunoscute,  cum  ar  fi  Galileo  Galilei,  Giordano  Bruno  şi 
Nicolaus  Copernicus.  Unul  dintre  ei  a  plătit  cu  viaţa  angajamentul  în 
favoarea  adevărului  ştiinţific,  după  cum  bine  se  ştie.  Motivele  concrete 
care  au  generat  conflictele  de  atunci  au  dispărut,  gândirea  creştină  a 
abandonat  cu  mult  timp  în  urmă  alianţa  prea  strânsă  cu  un  model  ştiin¬ 
ţific  a  cărui  valoare  fusese  în  mod  nemeritat  absolutizată  şi,  totuşi, 
tensiunea  dintre  cele  două  adevăruri  continuă  să  se  facă  resimţită  de 
atunci  până  în  zilele  noastre.  Această  persistenţă  a  conflictului  pe  o  per 
rioadă  de  timp  aşa  de  îndelungată  ne  face  să  presupunem  că  dincolo 
de  evenimentele  istorice  bine  cunoscute  şi  mult  vehiculate  s-au  găsit  de 
la  bun  început  nişte  dificultăţi  epistemologice  serioase  care  necesitau 
o  soluţionare  nu  conjuncturală  ci  una  specific  epistemologică.  Aceste 
implicaţii  epistemologice  ar  putea  fi  sintetizate  în  felul  următor: 

—  cele  două  moduri  de  a  gândi  se  deosebesc  cel  puţin  printr-un 
criteriu  de  raţionalitate  a  enunţurilor  pe  care  le  formulează,  ceea  ce 
face  ca  datorită  premiselor  lor  diferite,  cele  două  moduri  de  argumen¬ 
taţie  să  se  distanţeze  în  mod  inevitabil  unul  de  celălalt,  fiecare  propo¬ 
ziţie  nouă  nefăcând  altceva  decât  să  adâncească  şi  mai  mult  prăpastia 
dintre  ele; 

—  cele  două  seturi  de  enunţuri  provin  din  perspective  diferite  de 
percepere  a  uneia  şi  aceleiaşi  realităţi,  cu  soluţii  de  adevăr  distincte; 
ignorând  diferenţa  planurilor,  respectiv  a  perspectivelor,  se  ajunge  în 
mod  inevitabil  la  contradicţii  serioase,  deoarece  se  neglijează  princi- 

piile  logice,  potrivit  cărora  unei  situaţii  oarecare  nu  îi  corespunde  din 
una  şi  aceeaşi  perspectivă  decât  un  singur  enunţ  adevărat.  De  pildă, 
dintr-unul  şi  acelaşi  punct  de  vedere  nu  este  posibilă  afirmarea  şi  ne¬ 
garea  simultană  a  existenţei  unui  anumit  obiect.  De  aici  concluzia  că 
unul  dintre  cele  două  enunţuri  trebuie  să  fie  corect  iar  celălalt  fals. 
într-o  astfel  de  situaţie  este  obligatorie  opţiunea  pentru  una  sau  cea¬ 
laltă  dintre  cele  două  posibilităţi,  radical  diferite  una  de  cealaltă. 

Cu  alte  cuvinte,  datorită  acestei  motivaţii  epistemologice  s-a  im¬ 
pus  falsa  necesitate  a  unor  opţiuni  concrete  absolutizate,  cu  consecin¬ 
ţe  majore  pentru  întreaga  lume  creştină  şi  care  este  răspunzătoare,  îm¬ 
preună  cu  alţi  factori  la  fel  de  importanţi,  pentru  atitudinile  pronunţat 
secularizatoare  ale  multora  dintre  semenii  noştri  şi  ale  noastre  înşine 
chiar.  în  calitate  de  mărturirisitori  ai  credinţei  creştine  şi  de  teologi 
avem  însă  datoria  de  a  ne  împotrivi  unor  astfel  de  tendinţe,  de  a  ani¬ 
hila,  pe  cât  se  poate,  ceea  ce  face  ca  aceste  consideraţii  să  aibă  şi  o 
dimensiune  apologetico-misionară.  S-ar  putea  obiecta  că  cel  puţin  unul 
dintre  cele  două  aspecte  menţionate,  cel  misionar,  are  o  finalitate  pre¬ 
ponderent  practică,  necesitând  cel  mult  o  întemeiere  în  teoria  acţiunii 
şi  în  nici  un  caz  una  de  factură  epistemologică.  însă  această  posibilă 
obiecţie  cade  oarecum  de  la  sine,  pentru  că  cine  ar  putea  contesta  în 
mod  real  că  judecăţile  noastre  de  natură  practică  se  bazează  în  ultimă 
instanţă  pe  opţiunea  între  „adevărat"  şi  „fals",  că  sunt  aşadar  de  fac¬ 
tură  epistemologică. 

Faptul  că  suntem  confruntaţi  cu  nişte  consecinţe  realmente  gra¬ 
ve,  în  mare  măsură  greu  de  evitat  şi  în  acelaşi  timp  de  proporţii  ne¬ 
obişnuite  este  demonstrat  de  experienţa  pe  care  au  făcut-o  Bisericile 
Occidentale  de  mai  bine  de  un  secol  încoace:  secularizarea  care  a  cu¬ 
prins  lumea  occidentală  mai  ales  în  toată  această  perioadă  de  timp  tri¬ 
mite  la  o  opţiune  de  mari  proporţii  şi  adesea  inconştientă  în  favoarea 
unei  viziuni  exclusiv  ştiinţifice  şi  în  acelaşi  timp  analitice  asupra  uni¬ 
versului,  şi  în  defavoarea  unei  viziuni  preponderent  religioase,  holiste. 
Merită  menţionat  de  altfel  faptul  că  în  urma  amplelor  tendinţe  secula¬ 
rizatoare  care  au  avut  loc  în  cea  de  a  doua  jumătate  a  secolului  al 
XlX-lea,  au  avut  loc  şi  nişte  importante  discuţii  epistemologice  în  le¬ 
gătură  cu  cele  două  adevăruri2.  Experienţa  noastră  zilnică,  dar  şi  relua¬ 
rea  permanentă  a  discuţiilor  pe  această  temă,  demonstrează  că  acest 
proces  cu  urmări  aşa  de  nefericite  nu  se  apropie  încă  de  sfârşitul  său. 

Am  putea  fi  fireşte  tentaţi  să  ne  întrebăm  de  ce  trebuie  să  mani¬ 
feste  un  teolog  ortodox  interes  faţă  de  o  problematică  despre  care  ara 
văzut  că  nu  a  apărut  în  spaţiul  ideatic  specific  răsăritean  şi  care  nici 
nu  pare  să-î  afecteze  cu  adevărat.  Interogaţia  aceasta  conţine  două 
obiecţii  implicite  care  nu  pot  fi  decât  acceptate,  la  o  primă  vedere. 
Pentru  că,  privind  lucrurile  în  ansamblul  lor,  se  poate  afirma  în  primul 
rând  cu  uşurinţă  că  drumul  în  istorie  al  Bisericii  Ortodoxe  a  fost  dife¬ 
rit  de  cel  al  Bisericii  Occidentale  nu  doar  din  perspectiva  unor  succe¬ 
siuni  de  evenimente  ci  şi  în  ce  priveşte  problematica  pe  care  a  abor¬ 
dat-o  In  situaţii  istorice  concrete.  Şi,  după  cum  s-a  văzut  mai  sus,  pro- 

blema  celor  două  adevăruri  s-a  pus  cu  stringentă  mai  cu  seamă  in 
context  occidental.  Iar  cea  de  a  doua  obiecţie  pare  sa  fie  şi  ea  la  fel 
de  serioa  ă,  pentru  că,  după  cum  se  ştie,  tematica  reflexiei  teologice  a 
fost  de  erminată  în  trecutul  definitoriu  pentru  identitatea  noastră  al 
primelor  veacuri  de  probleme  concrete  ale  vieţii  creştine,  ceea  ce  în¬ 
seamnă  că  o  problemă  prin  excelentă  teoretică  cum  este  aceasta  pare 
să  fie  străină  de  spiritul  acestei  tradiţii.  Considerente  de  ordin  practic 
mai  ales  şi  de  iden  itate  creştină  ne  îndeamnă  să  nu  acceptăm  aceste 
obiecţii.  Iată  câteva  motive: 

a)  S-a  arătat  mai  sus  că  problema  dublului  adevăr  este  o  expre¬ 
sie  a  unei  tendinţe  secularizante  apărută  la  un  moment  dat  în  istoria 
Occidentului.  Analiza  pe  care  am  tăcu  -o  întregii  problematici  a  secu¬ 
larizării  într-un  capitol  anterior  a  arătat  însă  că  aici  este  vorba  de  o 
pro’  Iernă  general  umană,  ale  cărei  expresii  ne  afectează  mai  devreme 
sau  mai  târziu  pe  toţir  inclusiv  pe  noi,  creştinii  ortodocşi.  Chiar  dacă 
această  formă  de  anume  de  secularizare,  mai  acccn.uată  ca  oricând,  a 
apărut  în  context  occidental,  ea  nu  va  întârzia  să  ne  afecteze  şi  pe 
noi,  mai  devreme  sau  mai  târziu. 

b)  Consecinţele  acestui  clivaj  între  cele  două  adevăruri  s-au  fă¬ 
cut  resimţite  la  noi  din  plin  de-a  lungul  ultimelor  decenii:  în  lot  acest 
răstimp  s-a  afirmat  tot  mereu  în  şcoală  că  orice  formă  de  credinţă  re- 
ligioa  ă,  adică  de  a’aşament  fată  de  adevărul  credinţei,  reprezintă  o 
iluzie  pe  care  o  desfiinţează  celălalt  adevăr,  al  ştiinţei.  Ar  fi  dovada 
unei  ameţitoare  lipse  de  realism  opinia  că  acest  asalt  ideologic  nu  a 
avut  şi  nu  are  nici  un  impact  asupra  conştiinţelor  noastre,  asupra  op¬ 
ţiunilor  concrete  ale  fiecăruia  dintre  noi. 

c)  Nu  doar  regimul  comunist  ne-a  impus  ideea  distanţării  obliga¬ 
torii  a  celor  două  adevăruri,  cu  consecinţele  de  pre  care  am  vorbit,  ci 
însăşi  realitatea  zilelor  în  care  trăim  ne  confruntă  în  permanentă  cu 
acest  proces.  Diferitele  forme  de  comunicaţie  care  au  apărut  în  secolul 
XX  şi  mai  ales  eforturile  susţinute  de  integrare  europeană  duc  nu  doar 
la  asimilarea  unor  valori  occidentale,  ci  şi  la  importul  mai  rapid  al  unor 
elemente  secularizante  cu  substrat  aletic,  de  unde  şi  o  amploare  a  feno¬ 
menului  secularizant  la  toate  nivelele  vieţii  sociale. 

c)  Aceleaşi  realităţi  comunicationale  şi  mai  ales  perspectiva  inte¬ 
grării  europene  ne  introduc  într-un  spaţiu  politic,  economic  şi  mai  ales 
spiritual  nou,  în  care  problemele  despre  care  vorbim  sunt  acute  şi  de¬ 
vin  astfel  ale  noas  re.  Iată  un  motiv  întemeiat  pentru  a  le  aborda  în 
tradiţia  preocupărilor  dintotdeauna  ale  Bisericii  Ortodoxe. 

e)  Un  motiv  asociat  celui  anterior  se  referă  la  imperativele  uni¬ 
tăţii  şi  solidarităţii  intercreşline  şi  in  erreligioase  subsumate  ecumenis- 
mului.  Acesta  nu  poate  progresa  decât  în  momentul  în  care  fiecare  se 

familiarizeză  cu  modul  de  a  gândi  al  celuilalt,  pentru  a  face  posibilă  o 
comunicare  consistentă. 

f)  în  fine,  este  vorba  şi  de  o  Iernă  de  cercetare  ştiinţifică  firească, 
pe  care  trebuie  să  o  abordeze  şi  filozofia  ortodoxă  a  religiei.  Ea  nu 

poate  să  se  distanţeze  niciodată  de  problematica  abordată  în  cercetare 
pe  plan  european  şi  universal,  ci  trebuie  să  o  includă  în  aria  preocu¬ 
părilor  ei  ştiinţifice. 

Con  ideraţiile  de  mai  sus  au  vizat  apariţia  problema  icii  şi  diferite 
repercusiuni  ale  ei  asupra  spiritului  creştin,  occidental  şi  răsăritean; 
In  cele  ce  urmează  vom  privi  spre  trei  puncte  de  vedere  occidentale; 
aparţinând  unor  teologi  evanghelici,  Heinrich  Scholz,  Wolfhart  Pan- 
nenberg  şi  Dietrich  Ritschl  reforma'.  Fireşte  că  vom  prezenta  nişte  re¬ 
flexii  proprii  pe  această  temă,  pornind  de  la  principii  specifice  spiritua¬ 
lităţii  ortodoxe,  insă  nu  în  acest  studiu,  ci  intr-o  continuare  a  lui. 

T  s 

* 

După  cum  s-a  arătat  mai  înainte,  în  conformitate  cu  teoria  dublu¬ 
lui  adevăr  una  şi  aceeaşi  realitate  poate  fi  interpretată  cu  ajutorul  a 
două  sisteme  de  raţionalitate  care  se  exclud  .reciproc:  cea  religioasă, 
de  tip  holist,  şi  cea  ştiinţifică,  de  factură  analitică.  In  cadrul  discuţiilor 
concret';  purtate  pc  această  temă  pot  ii  întâlniLe  ambrîe  situaţii  infor¬ 
me  mai  mult  sau  mai  puţin  pregnante:  enunţuri  religioase  contestă  u- 
neori  legitimitatea  interpretării  ştiinţifice  a  unor  elemente  fundamen¬ 
tale  ale  r  aii  taţii,  în  felul  acesta  luând  naştere  diferite  forme  de  funda- 
mentalism  religios  Pe  de  altă  parte,  lor  ii  se  contestă  adeseo  i  fără 
nici  un  discernământ  caracterul  ştiinţitic  şi  în  acest  fel  orice  urmă  de 
ra  ionalitate,  ceea  ce  echivalează  cu  apariţia  unui  fel  de  fundamenta- 
lism  aniireligios.  Consideraţiile  care  urmează  se  vor  concentra  asupra 
acestui  din  urmă  aspect. 

Dc  la  bun  început  trebuie  subliniat  că  nu  este  vorba  de  o  contes¬ 
tare  a  raţionalităţii  vieţii  religioase  ca  atare,  în  toate  tormele  ei.  Nici 
nu  nc-ani  aştepta  la  o  astfel  de  atitudine  din  partea  unor  gânditori  pen¬ 
tru  care  gândirea  scolastică  nu  reprezintă  adeseori  o  necunoscută,  care 
erau  familiarizaţi  aşadar  chiar  cu  anumite  excese  de  raţionalitate  în 
practicarea  discursului  teologic.  Reflexiei  religioase  nu  i  s-a  contestat 
şi  nu  i  se  contestă  coerenta  logică  ci  raţionalitatea  ştiinţifică,  similară 
cu  cea  care  guvernează  universul  ideatic  al  ştiinţelor  naturii.  Vom  vedea 
despre  ce  este  vorba  în  contextul  discuţiilor  epistemologice  purtate  în 
ultimele  decenii  pe  tema  relaţiei  dintre  ştiinţă  şi  adevăr.  Fireşte  că  în 
acest  cadru  restrâns  ne  vom  mărgini  să  oferim  nişte  puncte  de  reper 
pentru  înţeleg:rea  acestei  problematici. 

în  primul  rând  doresc  să  reamintesc  faptul  că  întreaga  dispută  se 
axează  pe  un  criteriu  unanim  recunoscut  al  cunoaşterii,  şi  anume  co¬ 
respondenţa  acesteia  cu  realitatea  concretă  pe  care  o  are  în  vedere. 
Cum  se  asigură  acea  tă  corespondenţă,  cum  se  realizează  această  cu¬ 
noaştere?  Prin  identificarea  unei  raţionalităţi  interne  a  fenomenelor, 
cum  procedează  metafizica,  sau  prin  descrierea  cât  mai  exaciă  a  feno¬ 
menului  ca  atare,  aşa  cum  se  oferă  el  cunoaşterii  senzoriale  şi  prin  ea 
celei  ştiinţific?.  Kant  a  fost  cel  care  a  contes  at  posibilitatea  de  a  sesi¬ 
za  această  raţionalitate  internă  şi  de  la  el  încoace  s-a  căutat  exclusiv 

raţionalitatea  ştiinţifică  a  realităţii,  epistemologiei  revenindu-i  misiu¬ 
nea  de  a  analiza  condiţiile  în  care  poate  acţiona  aceasta  prin  diferitele 
ştiinţe.  Astfel  epistemologia  s-a  transformat  într-o  teorie  a  ştiinţei. 

De  aici  a  rezultat  o  viziune  pozitivistă  asupra  realităţii,  formulată 
ca  atare  de  către  Auguste  Comte  în  secolul  XIX  şi  reluată  de  atunci 
în  diferite  variante.  Pentru  preocupările  noastre  cel  mai  interesant  este 
„pozitivismul  logic",  elaborat  de  aşa-numitul  „cerc  de  la  Viena",  ale 
cărui  preocupări  pun  în  lumină  tensiunile  dintre  cele  două  adevăruri, 
despre  care  am  vorbit.  Şi  totuşi  trebuie  remarcat  de  la  bun  început,  că 
la  vremea  respectivă  nu  s-a  pus  absolut  deloc  problema  adevărului  pe 
care-1  revendică  gândirea  religioasă.  Au  fost  discutate  în  exclusivitate 
condiţiile  în  care  se  poate  susţine  despre  enunţurile  ştiinţifice  că  sunt 
adevărate  sau  nu.  Aceasta  pur  şi  simplu  pentru  că  doar  acestui  tip  de 
enunţuri  li  se  recunoştea  legitimitatea  aletică  (au  sens,  sunt  sinnvoll), 
celelalte  nici  nu  intrau  în  discuţie. 

Prima  condiţie  pe  care  trebuie  să  o  îndeplinească  un  astfel  de  e- 
nunţ  este  cea  a  controlabilităţii  sau  a  verificabilităţii  sale,  în  virtutea  că¬ 
reia  se  constată  în  ce  măsură  îi  corespunde  o  anumită  stare  de  fapt 
(Sachverhalt).  Fiecare  ştiinţă  autentică  îşi  propune  să  formuleze  o  serie 
de  propoziţii  simple,  fundamentale  (Basissatze)  a  căror  corectitudine 
să  poată  fi  stabilită  prin  observaţii  nemijlocite  asupra  realităţii  empi¬ 
rice,  ele  fiind  consemnate  ca  atare  (de  unde  şi  denumirea  de  „propo¬ 
ziţii  de  protocol"  sau  Protokollsătze).  Este  vorba  în  orice  caz  despre 
nişte  propoziţii  cu  caracter  axiomatic,  de  la  sine  evidente,  care  nu  mai 
permit  continuarea  unei  investigaţii  analitice.  Această  exigenţă  funda¬ 
mentală  a  corespondenţei  verificate  apare  corelată  cu  sublinierea  pro¬ 
poziţiei  ca  element  fundamental  al  oricărui  enunţ  cognitiv. 

Simplificând  la  maximum,  întregul  mecanism  s-ar  putea  prezenta 
rezumativ,  aproximativ  în  felul  următor:  actul  fundamental  al  cunoaş¬ 
terii  îl  reprezintă  propoziţia  (şi  nu  percepţia  senzorială,  cum  susţinea 
pozitivismul  clasic  în  diferitele  sale  forme,  combătute  în  esenţă  de  fi¬ 
lozofia  transcendentală)  care,  în  viziunea  celui  mai  important  precur¬ 
sor  al  curentului,  Ludwig  Wittgenstein,  reproduce  prin  relaţiile  dintre 
cuvinte  starea  de  fapt  reală,  configurată  de  relaţiile  dintre  obiecte3. 
Starea  de  fapt  nu  mai  este,  aşadar,  originea  actului  de  cunoaştere,  în¬ 
să  semnificaţia  ei  nu  se  diminuează  în  felul  acesta,  ci  se  orientează 
în  mod  diferit,  deoarece  din  sursă  a  cunoaşterii  ea  devine  instanţă  de 
control  a  ei.  Acesta  este  înţelesul  verificabilităţii  de  care  am  vorbit  mai 
înainte:  pentru  ca  o  propoziţie  să  aibă  sens,  ea  trebuie  să  poată  fi  ra¬ 
portată  la  o  stare  de  fapt  concretă,  această  raportare  reprezentând  ve¬ 
rificarea  ei.  Dacă  nu  este  posibilă  o  astfel  de  operaţie,  se  apreciază  că 
propoziţia  respectivă  nu  are  sens,  fiindcă  îi  lipseşte  corespondentul 
în  real. 

Se  observă  că  principiul  verificabilităţii  constituie  o  reformulare 
a  vechiului  principiu  al  corespondenţei,  cu  un  accent  deosebit  pe  logo¬ 
sul  preeminent,  faţă  de  care  realul  are  rol  de  instanţă  de  control4. 

Cea  de  a i  doua  condiţie  pusă  enunţurilor  este  coerenţa  lor  internă, 
progresul  în  cunoaştere  datorându-se  şi  raportării  corecte  unele  faţă 
de  altele  ale  diferitelor  propoziţii,  rezultatul  acestui  proces  fiindi  supu¬ 
se  unei  permanente  verificări. 

Prin  pozitivismul  logic,  filozofia  analitică  a  ridicat  la  un  moment 
cele  două  elemente  la  rangul  de  criterii  absolute  ale  adevărului,  ceea 
ce  a  avut  o  consecinţă  radicală  în1  ce  priveşte  extensia  enunţurilor  con¬ 
sistente:  sens  au  doar  cele  cu  un  corespondent  sesizabil  prin  observa¬ 
ţie  în  real,  toate  celelalte  sunt  lipsite  de  sens  şi  ies  din  sfera  de  interes 
a  cunoaşterii.  In  felul  acesta  însă  se  afirmă  legitimitatea  doar  a  acelor 
domenii  care  satisfac  criteriile  amintite,  toate  celelalte  sunt  invalidate, 
ceea  ce  duce  la  excluderea  întregului  domeniu  al  metafizicii,  cu  în¬ 
treaga  ei  istorie,  şi  a  teologiei,  pentru  simplul  motiv  că  nici  una  nici 
cealaltă  nu  poate  oferi  pentru  propriile  propoziţii  un  domeniu  din  real 
verificabil  prin  observaţie. 

Se  poate  constata  de  acum  cu  suficientă  claritate  că  asocierea 
dintre  epistemologie  şi  teologie  nu  este  accidentală,  ci  vizează,  în  pers¬ 
pectiva  de  mai  sus,  însăşi  legitimitatea  acesteia  din  urmă.  Vom  vedea 
în  cele  ce  urmează  care  a  fost  relevanţa  acestor  argumentaţii  pentru 
reflexia  teologică. 

Cel  de-al  doilea  temei  pentru  excluderea  enunţurilor  metafizice  şi 
teologice  din  circuitul  adevărului  se  datorează  unui  alt  principiu  fun¬ 
damental  al  cunoaşterii,  dintotdeauna  acceptat,  şi  anume  „coerenţei 
interne"  a  unui  model  teoretic,  logicităţii  sale  intrinseci.  Modelului 
cognitiv  teologic  i  se  contestă  coerenţa  internă  datorită  faptului  că 
premisele  sale  ar  fi  lipsite  de  validitate,  nefiind  verificabile. 

In  cele  ce  urmează  ne  vom  referi  la  trei  soluţii  propuse  pentru 
problema  verificabilităţii  enunţurilor  teologice. 

a)  Heinrich  Scholz 

Receptarea  rolului  fundamental  al  propoziţiei  în  cunoaştere  nu  a 
fost  foarte  dificilă  pentru  o  gândire  teologică  care  se  fundamentează 
încă  de  la  începuturile  ei  pe  nişte  definiţii  dogmatice,  simple  şi  indivi¬ 
zibile.  In  acest  sens  este  interesant  un  demers  relativ  timpuriu  al  lui 
Heinrich  Scholz,  în  care  îşi  propune  să  stabilească  sensul  enunţului 
teologic5.  Caracteristica  sa  cea  mai  importantă  constă  după  acest  autor 
în  faptul  că  „este  un  enunţ  despre  Dumnezeu  sau  poate  fi  transformat 
în  mod  echivalent  într-un  astfel  de  enunţ"6.  Se  observă  că  anumite 
propoziţii  în  care  apare  termenul  „Dumnezeu"  în  mod  efectiv  sau;  care 
pot  fi  transformate  în  aşa  fel,  încât  el  să  apară,'  capătă  valoare  de  pro¬ 
poziţii  empirice,  echivalente  cu  propoziţiile  de  protocol,  din  punct  de 
vedere  al  pozitivismului  logic  obligatoriu  prezente  într-un  enunţ  cu 
sens.  Transformarea  aceasta  a  unui  enunţ  teologic  oarecare  într-unul 
în  care  apare  Dumnezeu  este  privită  ca  o  verificare,  în  felul  acesta 
înlăturându-se  cea  mai  importantă  obiecţie  la  adresa  verificabilităţii  e- 
nunţurilor'  teologice,  care  intră  din  nou  in  sfera  cunoaşterii  valide,  re- 
cunoscându-li-se  din  nou  consistenţa  epistemologică. 

Remarcam  aici  consecvenţa  cu  care  se  menţine  Scholz  în  acelaşi 
plan  al  demonstraţiei:  contestarea  s-a  produs  în  planul  propoziţiei,  ani¬ 
hilarea  ei  se  realizează  în  acelaşi  plan.  Autorul  nu-şi  pune  nici  un  mo¬ 
ment  problema  să  argumenteze  în  plan  ontologic,  realitatea  prezenţei 
verbalizate  a  lui  Dumnezeu  în  existenţa  cotidiană  fiindu-i  absolut  sufi¬ 
cientă.  Acestei  soluţii  i  s-ar  putea  obiecta  însă  că  refuzând  metafizicii 
şi  teologiei  statutul  de  cunoaştere  legitimă,  capabilă  să  formuleze  enun¬ 
ţuri  cu  sens,  marşează  pe  linia  filozofiei  analitice  care  viza  tocmai  a- 
cest  aspect,  socotind  că  prezenţa  lui  Dumnezeu  nu  este  absolut  deloc 
firească,  că  ea  nu  reprezintă  o  stare  de  fapt  oricând  accesibilă,  cu  aju¬ 
torul  căreia  să  poată  fi  realizată  verificarea  enunţurilor  teologice.  S-ar 
pu  ea  spune  că  în  această  perspectivă  răspunsul  lui  Scholz  este  incom¬ 
plet. 

în  ce  priveşte  raţionalitatea  intrinsecă  a  modelului  cognitiv  teo¬ 
logic,  Scholz  o  poate  afirma  cu  uşurinţă,  din  moment  ce  a  rezolvat  în 
prealabil  problema  propoziţiilor  teologice  empirice.  Acestea  sunt  fun¬ 
damentul  unor  judecăţi  logice  legit'me,  similare  cu  orice  altă  judecată 
de  acest  fel:  „orice  consecinţă  logică  a  unei  propoziţii  teologice  va 
trebui  să  fie  din  nou  o  propoziţie  teologica"7.  Coerenţa  internă  este  bine 
fundamentată. 

S  • 

b)  Wolfhart  Pannenberg 

•  •  • 

O  cale  oarecum  diferită  de  rezolvare  a  problemei  verificabilităţii 
a  fost  abordată  de  teologul  german  Wolfhart  Pannenberg  într-o  lucrare 
de  mare  importanţă:  Wissenschaîtstheorio  und  Theoiogie.  în  primul 
rând,  el  se  asociază  opiniei  lui  Karl  Popper,  potrivit  căreia  nu  e  te 
posibilă  verificarea  absolută  a  propoziţiilor  empirice  (Basissătze),  de¬ 
oarece  întotdeauna  este  posibilă  contrazicerea  sau.  „falsificarea11  aces¬ 
tora,  istoria  ştiinţei  furnizând  nenumărate  exemple  în  această  privinţă, 
ceea  ce  impune  necesi  atea  unui  mereu  reluat  proces  de  verificare. 
Pannenberg  este  de  părere  că  acestei  reguli  i  se  supun  şi  enunţurile 
teologice,  care  ar  avea  şi  ele  un  caracter  ipotetic  care  necesită  o  per¬ 
manentă  verificare. 

După  afirmarea  atât  de  categorică  a  necesităţii  verificării  enunţu¬ 
rilor  teologice,  ar  fi  de  aşteptat  să  se  facă  în  continuare  demonstraţia 
concretă  a  unei  astfel  de  operaţii.  Potrivit  exigenţelor  filozofici  anali¬ 
tice,  această  aplicare  ar  trebui  să  se  facă  întâi  de  Loa  e  în  acelaşi  pîan 
al  prepoziţionalului,  iar  apoi  în  cel  al  corespondenţei  cu  onticul.  Pri¬ 
mul  este  însă  refuzat  în  virtutea  obiecţiei  lui  Popper.  In  ce-1  priveşte 
pe  cel  de-al  doilea,  nici  el  nu  are  reale  perspective  datorită  diferenţei 
valorice  dintre  planul  de  fiinţare  al  lui  Dumnezeu  şi  cel  al  omului:  „  . .  k 
ar  li  contrar  dumnezeirii  sale  ca  realitate  atotdet  rminanlă  să  stea- în 
orice  moment  la  dispoziţia  omului,  ca  orice  dat  oricând  reproductibil, 
pentru  ca  enunţurile  oamenilor  fă  poată  fi  apreciate  prin  raportare  la 
ea"*.  Afirmaţia  este  în  sine  corectă,  dar  în  contextul  de  faţă  puţin  re¬ 
levantă.  Pannenberg  afirmă  necesitatea  verificării,  dar  în  acest  plan 

hermeneutic  nu  o  realizează  datorită  unei  imposibilităţi  ontologice. 

Subliniem  însă  că  în  felul  acesta  exigenţa  analitică  nu  este  satisfăcu¬ 
tă,  pentru  că  ea  presupune  tocmai  raportarea  la  acest  real,  ori  aici  ea 
nu  este  considerată  posibilă* 

Posibili  ăti  noi  i  se  deschid  autorului  în  planul  hermeneutic  in¬ 
trinsec  al  coerenţei  interne.  Lucrarea  la  care  ne-am  referit  se  prezintă 
ca  o  amplă  demonstrare  a  caracterului  ştiinţific  al  teologiei  (partea  a 
doua  şi  este  intitula  ă  Theologie  als  Wissenschaît),  care  vizează  în 
principal  tocmai  această  coerenţă  internă,  urmărită  în  desfăşurarea 
întregului  ca.alog  tematic  tradiţional  al  teologiei.  Se  pune  însă  între¬ 
barea  daca  această  verificare  de  tip  intrinsec,  exclusiv  în  sfera  coe¬ 
renţei  propriului  model  cognitiv  rezolvă  problema  pusă  în  discuţie 
aici.  Pannenberg  se  opreşte,  după  cum  s-a  văzut,  aici,  deşi  afirmă  în 
acelaşi  timp  că  problema  adevărului  creştin  nu  poate  fi  soluţionată 
exclusiv  în  cadrul  unui  model  închis,  fiind  necesare  raportări  spre  ex¬ 
terior:  „problema  adevărului  creştinismului  nu  poate  fi  tratată  inde¬ 
pendent  de  problema  adevărului  din  toate  domeniile  experienţei  uma¬ 
ne  în  general*'9.  însă  nivelul  simplei  afirmaţii  nu  este  depăşit. 

c)  Dietrich  Ritschl 


O  altă  formulă  de  rezolvare  a  dificultăţilor  legate  de  verificabi- 
litate  şi  coerenţă  a  fost  propusă  de  Dietrich  Ritschl,  teolog  reformat  din 
Keidelberg.  familiarizat  atât  cu  filozofia  analitică  cât  şi  cu  practica 
psihoterapeutică,  ceea  ce  explică  modul  specific  în  care  abordează 
problema  în  discuţie10.  Ritschl  recurge  la  o  combinare  a  celor  două 
perspective,  in  roducând  în  acert  scop  şi  anumite  precizări  conceptua¬ 
le  interesante  şi  recurgând  la  un  material  teoretic  provenit  în  mare 
măsură  din  viaţa  liturgică  a  Bisericii  şi  din  construcţiile  ei  con¬ 


ceptuale. 

în  ce  priveşte  propoziţiile  empirice,  el  afirmă  existenţa  lor  gene- 
ral-umană  sub  forma  unor  „propoziţii  regulative"  numite  de  el  „axio- 
muri  implicite".  Aceste  axiomuri  implicite  acţionează  regulativ  în  toate 
domeniile  existenţei  umane,  fără  ca  structura  lor  prepoziţională  să  fie 
întotdeauna  evidentă.  Ele  dirijează  şi  toate  expresiile  vieţii  religioase 
a  oamenilor:  „în  gândirea  şi  faptele  credincioşilor  acţionează  „în  spa.e- 
le"  limbajului  cotidian  propoziţii  regulative  care  vizează  clarificări  şi 
comunicaţie  şi  care  tr  buie  să  se  confrunte  în  ultima  instanţă  perma¬ 
nent  cu  problema  adevărului,  care  caută,  de  fapt,  ele  însele  adevărul"11. 


Se  observă  în  cele  de  mai  sus  caracterul  deosebit  al  acestor  a- 
xiomuri  implicite.  Ele  au  un  evident  statut  propoziţional  şi  sun*:,  pla¬ 
sate  într-o  zonă  oarecum  anterioară  articulării  propoziţional^  pro- 
priu-zise,  supunându-se  astfel  exigenţelor  epistemologice  ale  filozofiei 

anali  ice.  Se  afirmă  carac  erul  lor  ultim,  de  Basissătze  sau  de  propo¬ 


ziţii  de  protocol.  în  acelaşi  timp,  caracterul  lor  prepropoziţional  le 
plasează  într-un  nivel  specific  aî  psihismului,  ceea  ce  le  introduc?  în 
realul  receptării  existenţiale  a  conţinutului  lor,  în  însăşi  constituţia  fun¬ 
damentală  a  actului  religios.  Ar  fi  posibilă  evidenţierea,  aici,  a  unei 

posibilităţi  primare  şi  incontestabile  de  verificare  prin  faptul  că  pro¬ 
poziţia  empirică  se  suprapune  cu  realitatea  ontică,  corespondenţa  fiind 
astfel  perfectă,  epistemicul  şi  onticul  apărând  astfel  ca  moduri  de  fiin¬ 
ţare  unice  ale  aceluiaşi  obiect,  însă  autorul  nu  investighează  această 
variantă,  ci  păşeşte  pe  un  alt  drum,  propunând  o  verificare  care  se  pro¬ 
duce  în  două  etape. 

Este  vorba,  în  primul  rând,  de  o  aşa-numită  verificare  primară, 
realizată  prin  raportarea  la  realitatea  liturgică.  Ea  reprezintă  un  pro¬ 
ces  de  redescoperire  a  axiomurilor  implicite  în  cadrul  actelor  de  cult: 
„Serviciile  divine  au  tendinţa  să  realizeze  o  legitimizare  reciprocă  o 
limbajului  doxologic  şi  descriptiv.  Rugăciunea  adresată  lui  Dumnezeu 
şi  invocarea  lui  stau  faţă  în  faţă  cu  relatări,  mângâieri,  îndemnuri  şi 
învăţături  adresate  celor  prezenţi,  însă  de  aşa  manieră,  încât  acest 
din  urmă  mod  de  a  vorbi  este  legitimat  prin  cel  dintâi  despre  care  se 
crede  că  este  întemeiat  în  Dumnezeu  însuşi.  Aceasta  este  verificarea 
primară  despre  care  credincioşii  afirmă  că  este  lucrare  a  Duhului 
Sfânt"12. 

Urmează  apoi  o  verificare  secundară,  despre  care  se  apreciază 
că  reprezintă  misiunea  specifică  a  teologiei  şi  care  constă  dintr-o  ana¬ 
liză  istorico-critică  a  axiomurilor  respective:  „în  sensul  acesta  limbajul 
folosit  în  cult  este  mai  cuprinzător  decât  cel  practicat  de  teologie.  El 
îi  dă  teologiei  în  permanenţă  sarcina  să  îndeplinească  activitatea  ei 
de  verificare  secundară,  să  propună  şi  să  fundamenteze  modalităţi  de 
gândire  şi  de  lucru  care  să  funcţioneze  pe  baza  anumitor  reguli,  şi  să 
realizeze  testele  lui  specifice  prin  care  verifică  inteJigibilitatea,  coe¬ 
renta  şi  flexibilitatea  noilor  moduri  de  a  se  adresa  lui  Dumnezeu  şi 
de  a  vorbi  despre  el. 4,53 

Acestea  sunt,  de  altfel,  şi  singurele  forme  de  verificare  pe  care 
le  are  în  vedere  Ritschl.  Valorificarea  lor  comparativă  duce  la  con¬ 
cluzia  că  ele  constau  în  terminologia  lui  Riischl.  Valorificarea  lor 
comparativă  duce  la  concluzia  că  ele  constau  în  terminologia  lui 
Ritschl  exclusiv  din  „verificarea  logic^ăţii",  sau  a  „raţionalităţii  in¬ 
trinsece",  pentru  a  recurge  la  terminologia  cu  care  operez  eu  însumi. 
Raţionalitatea  extrinsecă  este  ignorată  în  totalitate,  problema  unui  ade¬ 
văr  unitar  fiind  rezolvată  prin  punerea  în  paranteză  a  unuia  din  ter¬ 
meni.  Şi  totuşi,  această  carte  deosebit  de  înţeleaptă  deschide  nişte  per¬ 
spective  noi  în  legătură  cu  verificarea  primară  şi  secundară,  precum  şi 
în  ce  priveşte  folosirea  unui  instrument  epistemic  nou  pentru  abordarea 
problemelor  teologice  fundamentale. 


Arhid.  Conf.  Dr.  DORIN  O  AN  CEA 

* '  -  .  ♦  • 

Lumea  este  înţeleasă  nu  numai  ca  o  realitate  spaţială,  ci  şi  ca  o  rea¬ 
litate  umană,  cuprinzând  pe  toţi  oamenii  cu  manifestările  lor.  Natura  este 
capabilă  de-a  deveni,  prin  cunoaşterea  sa  tot  mai  amănunţită  de  către  om 
şi  prin  stăpânirea  sa,  un  mijloc  material  şi  spiritual  pentru  îmbunătă¬ 
ţirea  vieţii  societăţii  contemporane.1 

Natura  şi  oamenii  sunt  elemente  componente  ale  lumii,  iar  Biserica 
poate  acţiona  asupra  credincioşilor  ei.  Natura  nu  este  concepută  static, 
ci  ea  intră  într-un  proces  cont  nuu  de  îmbunătăţire,  oferind  credincioşi¬ 
lor,  prin  -care  Biserica  acţionează  pozitiv,  condiţii  pentru  viaţa  lor  coti¬ 
diană  lumească  şi  duhovnicească  în  vederea  dobândirii  mântuirii.  Bise¬ 
rica  nu  poate  ridica  frontiere  între  ea  şi  societate.  Biserica  în  lume  este 
punctul  de  plecare  pentru  misiunea  ei  apostolică.  Ca  o  realitate  divino- 
umană,  Biserica  Ortodoxă  are  principii  veşnice  şi  neschimbabile,  cărora 
li  se  raportează  modalităţile  şi  concepţiile  sociale  de  viaţă  ale  credincio¬ 
şilor  săi.  Creştinii  au,  aşadar,  un  stil  anumit  de  viaţă  în  societatea  mo¬ 
dernă.  Prin  vadul  veşnic  al  Bisericii  trec  credincioşii  şi  difer  te  forme  şi 
realităţi  sociale,  ridicând  cu  viaţa  lor  probleme;  îi  solicită  atitudini,  pe 
linia  învăţăturii  sale,  iar  ea  trebuie  să  se  pronunţe,  arătând  calea  cea  ade¬ 
vărată  a  credincioşilor  săi. 

Atitudinea  frecventă  care  s-a  observat  în  trecut  în  Occident  a  fost 
izolarea  oficială  şi  conştientă  a  Bisericii  creştine  de  societatea  contem¬ 
porană.  Mai  ales  Biserica  Romano-Catolică  afirmă  că  nu  se  angajează 
în  marile  transformări  sociale,  deci  nu  participă  la  ele,  menţinându-şi  o 
poziţie  suprasocială,  aristocratică,  pentru  a  nu  fi  supusă  schimbărilor. 

Biserica  Ortodoxă,  însă,  coexistă  cu  sisteme  culturale,  economice, 
politice,  religioase  şi  filosofo-ştiinţifice  diferite,  care  urmăresc  şi  ele,  pe 
diferite  căi,  atingerea  scopului  lor.  Această  coexistenţă  poate  avea  dife¬ 
rite  grade  de  intensitate  şi  de  eficacitate.  Nicidecum  Biserica  Ortodoxă  nu 
poate  ignora  această  stare  de  lucruri  din  lume  de  care  depinde  societatea 
rnordemă  de  astăzi  şi  societatea  de  mâine.  Lumea  contemporană,  în  per¬ 
manentă  mişcare  şi  progres  social,  trebuie  să  afle  o  Biserică  pregătită  de 
a  sprijini  cu  mijloacele  sale  specifice  progresul  social,  iar  Biserica  are 
tot  interesul  de  a  însoţi  lumea  pe  calea  sa.  Altfel,  Biserica  se  depărtează 
de  misiunea  sa,  aşa  cum  i-a  fixat-o  întemeietorul  ei,  Mântuitorul  Iisus 
Hristos.2 

Misiunea  Bisericii,  care  în  limba  greacă  înseamnă  „trimitere44,  îşi 
are  temeiul  ultim  în  comuniunea  Sfintei  Treimi  şi  este  parte  constitutivă 
a  Bisericii,  care  în  totalitatea  ei  este  „trimisă44  în  lume  pentru  „a  vesti 
bunătăţile  Celui  ce  ne-a  chemat  din  întuneric  la  lumina  Sa  cea  minu¬ 
nată44  (1  Petru  2,  9).  Biserica  însăşi  ca  „timp  al  lui  Hristos44  şi  „stâlp  şi 

temelie  a  adevărului44  (I  Timotei  3,  15)  este  „martorul*4  adevărat  în  is¬ 
torie  al  lui  Hristos  Cel  răstignit,  înviat  şi  înălţat  şi  ea  transmite  oameni¬ 
lor  integritatea  Evangheliei  până  la  sfârşitul  veacurilor. 

Aşadar,  misiunea  nu  este  o  opţiune,  ci  ma:  degrabă  imperativ  esen¬ 
ţial  şi  o  vocaţie.3  Misiunea  este  parte  constitutivă  şi  condiţionează  însăşi 
existenţa  Bisericii  şi  a  tuturor  creştinilor.4 

Misiunea  creştină  bazată  pe  hristologia  cosmică  promovează  o  vedere 
holistică  (integrală)  a  creaţiei.  „Ea  sesizează  unitatea  ultimă  a  umanităţii 
şi  solidaritatea  interioară  a  întregii  creaţii  în  faţa  Creatorului44.5  în  ace^t 
sens,  activitatea  misionară  trebuie  să  se  ocupe  nu  numai  de  mădularele 
sănătoase  şi  într-un  climat  prielnic,  ci  „cei  bolnavi44  au  nevoie  de  Doctor 
şi  mai  ales  în  situaţii  de  criză. 

Sociologii  constată  că  secularizarea  este  fenomenul  prin  care,  la 
sfârşitul  Evului  mediu,  societatea  a  încercat  să  se  elibereze  de  sub  contro¬ 
lul  total  al  Bisericii.  Fenomenul  nu  ar  fi  deranjat  dacă  nu  s-ar  diminua 
şi  elimina  din  morala  creştinilor  principiile  şi  preceptele  evanghelice.  Se¬ 
cularizarea,  însă,  este  o  criză  a  credinţei  creştine  şi  a  activităţii  misionare 
a  Bisericii.6  Ea  constituie  pentru  Biserică  o  schimbare  a  raportului  omu¬ 
lui  cu  Hristos,  dacă  nu  chiar  o  înlocuire  cu  alţi  „dumnezei44. 

Un  alt  fenomen,  în  contextul  misionar  contemporan,  este  globali- 
zarea,  fenomen  relativ  recent,  corelativ  dezvoltării  economice,  schim¬ 
bării  mijloacelor  de  comunicare  şi  în  consecinţă  impune  o  mono  cultură 
şi  un  set  de  valori  noi.  Prin  procesul  globalizării,  „valorile44  post-moder- 
nismului,  care  îşi  au  rădăcinile  în  culturile  din  Vest,  se  răspândesc  pe 
tot  globul.  Identitatea  popoarelor  este  în  pericol,  conceptul  de  naţionali¬ 
tate  grav  ameninţat.  însăşi  religia  are  de  suferit,  ea  este  înlocuită  de  cele 
mal  multe  ori  cu  „religia  domestică44  potrivit  căreia  fiecare  individ  îşi 
creează  propriul  cod  moral  şi  face  ce  doreşte,  accentuând  clipa  prezentă, 
trecutul  şi  viitorul  nu  mai  ccntează.  Modelele  familiale  tradiţionale  se 
descompun.  Divorţurile  înregistrează  rate  fără  precedent  şi  familiile  cu 
un  singur  părinte  se  înmulţesc. 

Problematica  actuală  a  acestei  lumi  constă  în  a  nu  concepe  numai 
spaţiul  activ  şi  numai  raţiunea  umană  în  progres,  ci  de  a  învinge  spa¬ 
ţiul  interuman,  de-a  valorifica  pozitiv  progresul  tehnic  şi  timpul,  care 
ne  aparţin.  Iar  aceasta  nu  se  poate  decât  printr-o  deschidere  faţă  de  oa¬ 
meni,  nu  printr-o  închidere  şi  izolare  în  turnuri  medievale,  nici  exacer¬ 
barea  teoretică  sau  practică  a  ceea  ce  ne  aparţine  sau  desparte. 

Mai  mult,  astăzi,  asistăm  la  o  confruntare  acerbă  între  două  con¬ 
cepţii  despre  lume,  cu  influenţe  considerabile  pentru  viitorul  omului  con¬ 
temporan  şi  al  societăţii  în  care  trăim. 

Mai  întâi  este  vorba  de  o  concepţie  autonomă  despre  lume,  care  s-a 
manifestat  cu  intensitate  deosebită  începând  cu  secolul  al  XVIII-lea,  care 
a  eliminat  pe  Dumnezeu  din  creaţia  văzută,  pentru  a-L  izola  într-o  trans¬ 
cendenţă  inaccesibilă.  Şi  atunci  lumea  funcţionează  ca  o  maşină.  Con¬ 
cepţie  aproape  identică  cu  de'smul.7 

A  doua,  specifică  teologiei  noastre  ortodoxe,  afirmă  în  mod  para¬ 
doxal,  atât  transcendenţa  lui  Dumnezeu  faţă  de  lume,  cât  şi  prezenţa  Sa 

imanentă  in  lume;  transcendent  prin  Fiinţa  Sa,  imanent,  prin  energiile 
Sale  necreate. 

Cultura  secularizată  a  deplasat  centrul  de  interes  al  omului  de  la 
Dumnezeu  şi  credinţă  la  raţiunea  autonomă  şi  la  ştiinţă.  Dezvoltarea  şti¬ 
inţei  şi  a  tehnologiei  a  dus  la  cucerirea  macrocosmosului,  dar  şi  a  tehno¬ 
logiei  a  dus  la  cucerirea  macrocosmosului,  dar  şi  a  microcosmosului.  Toate 
aceste  realizări  pozitive  şi  în  beneficiul  omului  au  fost  şi  sunt  deseori  um¬ 
brite  de  reaua  folosire  a  acestor  realizări,  îndreptându-se  uneori  chiar 
împotriva  omului. 

Ortodoxia  românească  este  asaltată  din  toate  părţile  să-şi  schimbe 
paradigmele  şi  să  accepte  valorile  modernităţii:  separarea  între  Stat  şi 
Biserică,  între  religie,  cultură,  credinţă;  echilibru  umanist  între  morala 
creştină  şi  drepturile  omului;  renunţarea  la  drepturi  şi  demnităţi  isto¬ 
rice;  pluralismul  religios  şi  cultural  etc. 

Ori,  a  impune  „civilizaţiei  ortodoxe14  asimilarea  „civilizaţiei  occi¬ 
dentale44  este  un  contrasens  istoric  şi  tipologic.8  Separarea  între  „dimen¬ 
siunea  spirituală44,  în  numele  alterităţii  lui  Dumnezeu  şi  lumea  ca  sub¬ 
stanţă  autonomă  nu  intră  în  viziunea  religioasă  a  Ortodoxiei,  care  nu  ac¬ 
ceptă  teoria  harului  creat,  punând  pe  acelaşi  plan  supranaturalul  cu  natu¬ 
ralul  şi  nu  socoteşte  mântuirea  drept  o  juxtapunere  de  „substanţe44.  De 
asemenea,  tradiţia  ortodoxă  nu  cunoaşte  teoria  „justificării  pasive44,  care 
lasă  lumea  în  păcat,  dar  o  declară  justificată,  adică  învestită  cu  făgăduinţe 
eshatologice. 

Prin  urmare,  în  măsura  în  care  „modernitatea44  nu  vede  în  lume 
decât  o  „substanţă44  asupra  căreia  Creatorul  nu  are  nici  o  priză  şi  în  care 
nu  investeşte  harul  său,  sub  pretextul  că  altfel  şi-ar  pierde  „transcen¬ 
denţa44,  ea  nu  este  utilă  Teologiei.  _ 

Ortodoxia  este  foarte  criticată  de  către  curentele  care  reclamă  auto¬ 
nomizarea  „secularului44,  lăsarea  istoriei  în  condiţiile  ei,  în  mâna  crea¬ 
turii  nu  a  Creatorului.  Or,  modernitatea  înclină  spre  secularism,  lumea 
este  lăsată  în  grija  ştiinţei,  a  tehnicii.  Lumea  devine  un  idol,  un  fantasm. 
Părintele  Stăniloae  însă  spune:  „Omul  are  nevoie  de  lume  numai  ca  drum 
spre  Dumnezeu...  omul  nu  se  poate  opri  la  lume.  Nu  omul  e  încadrat  în 
vreuna  din  părţile  creaţiei  şi  adaptat  ei,  ci  toate  părţile  creaţiei  sunt 
încadrate  în  om  şi  adaptate  lui44.9 

în  zilele  noastre,  mari  părţi  din  societate  trăiesc  în  afara  Bisericii. 
Acestea  nu  sunt  constituite  numai  din  necredincioşi  sau  din  creştini  pe 
jumătate,  sau  cu  numele,  ci  şi  din  cei  ce  n-au  cunoscut  niciodată  pe  Dum¬ 
nezeu  sau  au  pierdut  „simţământul  de  Dumnezeu44  şi  desigur  sensul 
valorilor  umane. 

Ştirile  comunicate  prin  tehnica  modernă  au  luat  locul  rugăciunii 
şi  au  înlocuit  dorinţa  de  a  asculta  de  glasul  lui  Dumnezeu.  Oamenii  în 
artă,  prin  erotism,  droguri,  tehnică,  încearcă  să  afle  un  mijloc  de  a  în¬ 
locui  Absolutul.10 

Astăzi  se  aude  şi  se  simte  adesea,  că  există  un  sentiment  de  nesi¬ 
guranţă,  o  pierdere  a  valorilor,  o  amplificare  a  extremismului.  Există  uji 

abis  In  societatea  noastră,  un  abis  de  natură  existenţială,  „era  vidului  de 
existenţă".11 

Nesatisfăcuţi  de  societatea  actuală  puternic  secularizată,  unii  se  în¬ 
torc  nu  spre  creştinism,  ci  spre  religiile  orientale.  Confruntat  şi  el  cu  se¬ 
cularizarea,  Islamul  se  întoarce  adesea  la  un  stil  de  viaţă  ultraconserva- 
tor,  iar  reacţia  lui  la  umanismul  occidental  conduce  uneori  la  o  teocra- 
ţie  extremă  care  degradează  fiinţa  umană. 

Abundenţa  de  bunuri  materiale,  consumismul  şi  conformismul  eco¬ 
nomic,  ideologiile  şi  puterile  de  stat  care  favorizează  o  educaţie  nereli- 
gioasă,  descreştinată,  absenţa  perspectivelor  creştine  în  viaţa  publică,  slăbi¬ 
ciunea  şi  carenţele  familiei  în  exercitarea  operei  pedagogice  creştine  şi  di¬ 
minuarea  rolului  spiritual  şi  apostolic  al  maternităţii  şi  mamelor  creştine, 
toate  conduc  masiv  la  dezechilibrul  societăţii,  la  secularizare.  Contradicţia 
dintre  cuvinte  şi  fapte  în  viaţa  creştinilor  contribuie  şi  ea,  din  plin,  la  dez¬ 
voltarea  unui  mod  de  viaţă  pur  secular. 

Aşadar,  eşecurile  modernităţii,  din  punct  de  vedere  religios:  moar¬ 
tea  lui  Dumnezeu  (Nietzsche),  dispariţia  religiei  dar  şi  moartea  fiinţei 
umane  ca  imago  Dei,  dislocarea  dintre  credinţă  şi  cultură,  separarea 
dintre  Dumnezeu  şi  creaţie,  religia  ca  opţiune  individuală,  mântuirea  prin 
credinţa  personală,  fără  har  şi  multe  altele  proprii  persoanei  umane  tre¬ 
buie  să  ne  dea  de  gândit  şi  să  acţionăm  ca  atare.  Biserica  trebuie  să-şi 
„ascută"  mijloacele  care-i  stau  la  dispoziţie  pentru  a  cotribui  la  salvarea 
omului  contemporan. 

Misiunea  Bisericii  trebuie  să  se  facă  „la  modul  lui  Hristos",  adică 
să  ducă  la  sfinţenie,  neţinând  seama  de  vitregiile  pe  care  suntem  obli¬ 
gaţi  să  le  trăim. 

Asemenea  contribuţii  active  la  cauza  omului  şi  a  lumii  moderne  nu 
determină,  după  ele  şi  prin  ele,  schimbări  structurale,  funcţionale  şi  doc¬ 
trinare,  ale  Bisericii  în  general,  ci  numai  modalităţi  de  convieţuire  orga¬ 
nice  şi  interdependente. 

In  acest  sens,  teologul  Paul  Evdokimov  afirmând  că  „numai  tradiţia 
liturgică  şi  doxologică  pare  să  conţină  elementele  unui  răspuns"  spune: 
„Biserica  în  lume  este  punctul  de  plecare  pentru  misiunea  ei  apostolică. 
Dar  noi  trebuie  să  inversăm  termenii.  Numai  viziunea  lumii  în  Biserică 
dă  teologia  corectă  a  lumii . . .  Biserica  recunoaşte  preoţia  împărătească  a 
laicilor,  îi  ridică  la  o  demnitate  eclesială,  ca  aşa  să  ia  parte  la  metamorfoza 
lumii,  scliimbând-o  în  împărăţia  lui  Dumnezeu  prin  lumina  Domnului 
transfigurat.  îngerii  conduc  pe  oameni  să  facă  din  cele  mai  înalte  trepte 
ale  culturii  o  icoană  a  împărăţiei  lui  Dumnezeu  şi  din  fiecare  fază  a  vieţii 
istorice  să  construiască  cu  ştiinţă  şi  cu  toate  elementele  progresului  mo¬ 
dern  o  liturghie  dumnezeiască,  o  doxologie  care  anticipează  ziua  a  opta 
a  lumii  viitoare". 12  ;  •  ; 

m.  •  1  ,  *  '  * 

Deci,  misiunea  trebuie  să  fie  o  problemă  centrală  pentru  teologia 
creştină.  „Nu  este  o  opţiune,  ci  mai  degrabă  un  imperativ  existenţial  şi 
o  vocaţie .  Misiunea  este  parte  constitutivă  şi  condiţionează  însăşi  existenţa 
Bisericii  şi  a  tuturor  creştinilor".13”  De  aceea,  misiunea  Bisericii  are,  îri 
câmpul  ei  de  activitate,-  întreaga  paletă  de  preocupări  umane14  şi  de  aceea, 

caracterul  misionar  al  Bisericii  se  exprimă  în  diverse  moduri  şi  forme: 
mărturie  liturgică  faţa  de  dimensiunea  transcendentă  a  realităţii,  mărtu¬ 
rie  a  Evangheliei  dătătoare  de  viaţă  faţă  de  cei  săraci  şi  oprimaţi,  mărtu¬ 
rie  prin  participare  angajată  la  progresul  cultural,  social  şi  chiar  econo¬ 
mic  al  indivizilor  societăţii.  Deoarece  „Dumnezeu  se  revelează,  prin  Sfânta 
Scriptură  şi  Sfânta  Tradiţie,  ca  fiind  într-o  continuă  dinamică  misionară, 
se  manifestă  mereu  ca  Domn  al  istoriei,  conducând  poporul  Său  spre  ple¬ 
nitudinea  vieţii...  şi  o  conduce  spre  transfigurare4*. 15 

Misiunea  Bisericii  are  o  dimens  une  cosmică.  Scopul  ei  este  acela 
de  a  îmbrăţişa  şi  înno;  întreaga  societate.  Misiune,  deci,  înseamnă  luare  de 
contact  şi  de  apropiere  de  lume,  înseamnă  a  da  un  conţinut  nou  vechilor 
moduri  de  viaţă.  Toate  acestea,  însă,  fără  a  renunţa  la  poruncile  şi  învă¬ 
ţăturile  pe  care  le  propune  Biserica. 

în  mişcarea  spre  în  afară,  de  ieşire  la  misiune  a  Bisericii,  suntem 
obligaţi  să  vedem  Biserica  implicându-se  peste  tot,  încât  putem  aborda 
teme  ca:  Biserica  şi  societatea,  Biserica  şi  naţiunea,  B  serica  şi  statul,  Bi¬ 
serica  şi  politica,  Biserica  şi  cultura,  Biserica  şi  viaţa  socială,  Biserica  şi 
Bioetica,  Biserica  şi  economia,  Biserica  şi  ecumenismul  ş.a. 

Acestea,  fiecare  la  rândul  său  poate  constitui  un  subiect  de  dezba¬ 
tere.  In  cele  ce  urmează  le  vom  aborda  pe  unele  dintre  ele,  dar  în  mod 
succint,  pentru  a  oferi  puncte  de  plecare  pentru  alte  dezbateri  în  viitor. 

Toate  aceste  deschideri  spre  om  şi  umanitate,  spre  societate,  politică, 
economie,  cultură,  pace  şi  progres  dovedesc  că  Biserica  „nu  mai  e  locul 
în  care  credincioşii  se  mântuiesc  de  lume,  ci  locul  în  care  vieţuiesc  în 
mod  solidar,  istoria  mântuirii  lumii  pregăt  nd  prin  acţiunea  de  transfor¬ 
mare  a  societăţii,  prin  cunoaştere,  iubire  şi  dreptate  venirea  împără¬ 
ţiei  lui  Dumnezeu4*.16 

Biserica  nu  intervine  în  problemele  sociale  în  competiţie  cu  ştiin¬ 
ţele  umane,  dar  priveşte  întreaga  realitate  a  omulu;  ca  pe  un  lcc  al  evan¬ 
ghelizării.  „Evanghelia  va  trebui  să  ştie  în  fiecare  caz  în  parte  să  pro¬ 
pună,  să  anunţe  câteva  axe  fundamentale  ale  credinţei  eclesiale  care  să 
lumineze  acţiunea  socială  a  Bisericii,  cât  şi  organizarea  autonomă  a  so¬ 
cietăţii44.17  Biserica  este  intim  legată  de  lume,  nu  se  opune  acesteia. 

Viaţa  în  Biserică,  la  care  e  chemat  fiecare,  e  o  neîncetată  slujire  a 
lui  Dumnezeu  şi  a  oamenilor.  Biserica  îi  cheamă  pe  toţi  fiii  săi  să  parti¬ 
cipe  la  viaţa  societăţii.  Implinindu-şi  misiunea  mântuirii  neamului  ome¬ 
nesc,  Biserica  lucrează  nu  numai  prin  predică,  ci  şi  prin  fapte  concrete 
care  să  amelioreze  starea  spiritual-morală  şi  materială  a  lumii  înconju¬ 
rătoare. 

Biserica  şi  societatea .  A  fi  creştin  înseamnă  tocmai  a  împlini  învă¬ 
ţătura  Domnului  nostru  Iisus  Hristos  şi  a  duce  o  viaţă  plină  de  răspun¬ 
dere.  Lucrându-şi  şi  înfăptuindu-şi  mântuirea  sa  subiectivă,  creştinul  are 
astfel  o  răspundere  faţă  de  sine  însuşi.  Dar  el  are  şi  una  faţă  de  semenii 
6ăi.  Porunca  divină  spune  clar:  „Să  iubeşti  pe  Domnul  Dumnezeul  tău 
din  toată  inima  şi  cu  tot  sufletul  tău  şi  cu  tot  cugetul  tău,  iar  pe  aproapele 

tău  ca  pe  tine  însuţi4*  (Mt.  20,  37-38).  Deci,  din  punct  de  vedere  religios, 

creştinii  au  răspunderi  faţă  de  Dumnezeu,  faţă  de  aproapele  şi  faţă  de 
ei  înşişi.  In  special,  iubirea  aproapelui  înseamnă  marea  deschidere  a  creş¬ 
tinilor  faţă  de  oameni  şi  lume  pr  n  legăturile  nemuritoare  ale  dragostei, 
evidenţiind  unitatea  comună  de  viaţă  şi  de  comportare. 

Se  cuvine  să  ne  îndreptăm  atenţia  asupra  problemelor  specifice  şi  a 
ameninţărilor  care  apar  în  interiorul  economiilor  celor  mai  avansate  şi  care 
sunt  legate  de  caracteristicile  lor  deosebite.  Faptul  de  a  cere  o  existenţă 
mai  satisfăcătoare  calitativ  şi  mai  bogată  este  în  sine  legitim,  dar  trebuie 
să  punem  accentul  asupra  noilor  responsabilităţi  şi  primejdi  legate  de 
această  etapă  a  istoriei.  Lumea  este  supusă  omului  şi  toţi  cei  care  acţio¬ 
nează  în  lume  trebuie  să-i  modifice  înfăţişarea  şi  să-i  stăpânească  forţele, 
luând,  astfel,  parte  la  opera  lui  Dumnezeu. 

Creştinii  au  indicate  coordonatele  comportării  faţă  de  semeni  şi 
faţă  de  lume  prin  poruncile  Mântuitorulu  :  „Aşadar,  toate  câte  voiţi  să 
vă  facă  vouă  oamenii  faceţi  şi  voi  asemenea  lor“  (Mt.  7,  12).  Cu  aceleaşi 
insistenţe  punea  Sfântul  Apostol  Pavel  îndemnurile  sale  în  sufletele  cre¬ 
dincioşilor:  „Umblaţi  întru  dragoste  precum  şi  Hristos  ne-a  iubit  pe  noi 
şi  s-a  dat  pe  Sine  pentru  noi  prinos  şi  jertfă  lui  Dumnezeu  întru  miros 
de  bună  mireasmă44  (Efes.  5,  2).  Deschiderea  creştinilor  faţă  de  semeni  şi 
faţă  de  lume  se  întemeiază  pe  iubire  (I  Cor.  13,  4-8),  indiferent  de  etapa 
istorică  ce  o  parcurge. 

Etapa  pe  care  o  parcurgem  acum  este  stăpânită  de  fenomenul  con- 
suimismului,  care  determină  apariţia  unor  obiceiuri  de  consum  şi  stiluri 
de  viaţă  în  mod  obiectiv  nelegitime  şi  adesea  dăunătoare  sănătăţii  fizice 
şi  spirituale  ale  omului. 

Alături  de  această  problemă  survine  şi  problema  ecologică. 

Omul  pentru  a  avea  cât  mai  mult  nu  ţine  seama  de  rânduiala  lucru¬ 
rilor  creaţiei,  ci  îşi  satisface  plăcerile  şi  poftele  personale  şi  în  loc  să-şi 
îndeplinească  rolul  de  colaborator  al  lu:  Dumnezeu  în  opera  creaţiei,  omul 
i  se  substituie  lui  Dumnezeu  şi  distruge  natura  înconjurătoare.  Nu  mai 
puţin  activ  este  omul  atunci  când  se  pune  problema  mediului  uman.  Se 
pun  prea  puţine  eforturi  pentru  salvgardarea  condiţiilor  morale  ale  unei 
ecologii  umane  autentice.  Şi  ne  gândim  aici  la  familia  întemeiată  pe  că¬ 
sătorie,  la  care  tot  mai  mulţi  dintre  semenii  noştri  renunţă,  tocmai  pen¬ 
tru  „a  trăi  în  libertate  şi  democraţie44.  Ori,  se  ştie  că  prima  structură  fun¬ 
damentală  pentru  „ecologia  umană44  este  familia,  eclesia.  domestica ,  sanc¬ 
tuarul  vieţii. 

Biserică  şi  naţiune .  Prin  natura  sa,  Biserica  are  un  caracter  uni¬ 
versal,  deci  supranaţional.  Cu  toate  acestea  nu  înseamnă  că  creştinii  nu 
au  dreptul  la  identitate  naţională,  ci  Biserica  uneşte  în  sine  principiul 
universal  şi  cel  naţional.  Mântuitorul  Iisus  Hristos,  prin  învăţătura  Sa, 
aduce  o  împărăţie  care  nu  este  din  lumea  aceasta,  totuşi  aparţine  cu  tru¬ 
pul  din  poporul  Israel  şi  chiar  identificat  cu  naţiunea  iudaică  (In  4,  22). 
Sf.  Ioan  de  Kronstadt  scria:  „Iubeşte-ţi  patria  pământească...  ea  te-a  cres¬ 
cut,  distins,  onorat  şi  înzestrat  cu  toate;  dar  iubeşte-ţi  mai  ales  patria 
cerească...*418 

Biserica  şi  statul.  în  epoca  modernă,  Biserica  apreciază  sistemul  de¬ 
mocratic  ca  sistem  care  asigură  participarea  cetăţenilor  la  opţiunile  poli¬ 
tice  şi  garantează  posibilitatea  supuşilor  de  a-şi  alege  cârmuitorii.  De 
aceea,  reafirmând  statornic  demnitatea  transcendentă  a  persoanei,  are  ca 
principiu  de  acţiune  respectarea  libertăţii,  care  se  face  doar  în  sfera  ade¬ 
vărului  (In.  8,  31-32). 

Biserica  şi  cultura.  Problema  atitudinii  creştinismului  faţă  de  cul¬ 
tură  aparţine  vieţii  credincioşilor  de  aici,  de  pe  pământ,  sau  „tempora- 
lităţii“.  Temporalitatea  însă,  are  o  funcţie  religioasă  importantă,  căci  ea 
cuprinde  lucrul  nostru  soteriologic  subiectiv.  în  acest  sens,  ne  intere¬ 
sează  cultura.  Trebuie  să  precizăm  că  noţiunea  de  cultură  se  deosebeşte 
de  cea  de  civilizaţie.  Cultura  este  totalitatea  cunoştinţelor  câştigate,  care 
dau  o  înţelegere  ştiinţifică,  morală,  artistică  şi  religioasă  a  universului 
şi  trăirea  potrivit  acestei  înţelegeri.  Creştinul  este  o  fiinţă  care  caută 
adevărul  şi  se  străduieşte  să-l  trăiască  şi  să-l  aprofundeze,  legându-se  ast¬ 
fel  de  generaţiile  trecute  şi  viitoare.  Biserica  îşi  aduce  contribuţia  predi¬ 
când  Evanghelia  şi  adevărul  despre  crearea  lumii,  înscriindu-se  astfel  în 
planul  omenirii  de  a  căuta  adevărul  şi  a-1  trăi.  O  astfel  de  căutare  a  ade¬ 
vărului  caracterizează  cultura  naţiunii.  întâlnirea  d  ntre  Biserică  şi  lumea 
culturii  nu  înseamnă  doar  cooperare,  ci  şi  îmbogăţire  reciprocă. 

Biserica  şi  bioetica.  Una  din  marile  controverse  ale  vremii  noastre 
este  cea  reprezentată  de  bioetică.  Dezvoltarea  tehnologiilor  biomedicale  a 
depăşit  cu  mult  interpretarea  consecinţelor  moral-spirituale.  în  susţinerea 
punctului  său  de  vedere,  Biserica  se  bazează  pe  ideile  despre  viaţă  înte¬ 
meiate  pe  Revelaţia  dumnezeiască,  potrivit  căreia  aceasta  este  un  dar  al 
lui  Dumnezeu.  Aşadar,  Biserica  trebuie  să-şi  decline  poziţia  sa  în  ceea  ce 
priveşte  avortul,  contracepţia,  transplantologia  (teoria  şi  practica  trans¬ 
plantării  de  organe  şi  ţesuturi),  donarea,  eutanasia,  relaţiile  homo¬ 
sexuale  ş.a. 

De  asemenea,  Biserica  nu  poate  rămâne  pasivă  atunci  când  se  abor¬ 
dează  probleme  de  economie,  progres,  precum  şi  mult  d  scutata  problemă 
a  globalizării. 

Biserica  Ortodoxă  Română  are  în  plus  şi  marea  şi  mult  discutata 
problemă  a  integrării  euroatlantice. 

Prin  urmare,  Biserica  creştină  este  întoarsă  şi  astăzi  cu  faţa  către 
problemele  mari  care  solicită  contemporaneitatea. 

Eclesiologia  creştină  este  structural  activă  şi  pozitivă.  Biserica  este 
şi  ea  direct  interesată  de  felul  cum  credincioşii  îşi  duc  viaţa  lor,  de  con¬ 
diţiile  lor  de  trai,  de  problemele  mari  care  le  solicită  atenţia.  Problemele 
contemporaneităţii  sunt  şi  problemele  creştinilor.19 

Structural  şi  funcţional,  Biserica  urmăreşte  fericTea  credincioşilor, 
nu  numai  în  ordinea  cerească  sau  supratemporală,  ci  şi  aici  pe  pământ, 
şi  ea  trebuie  să  contribuie  cu  toate  mijloacele  sale  specifice  de  lucru  du¬ 
hovnicesc  la  realizarea  efectivă  a  acestei  fericiri. 

Societatea  secularizată  nu  este  deci  străină  creştinilor.  Ba  chiar  „se¬ 
cularizarea  e  necesară  ca  trecere  prin  conştiinţă  şi  libertate4*.20  Ea  îl  des¬ 
poaie  pe  om  de  tot,  până  la  spaimă  şi  uimire,  până  la  alegerea  ultimă 

între  chipul  lui  Dumnezeu,  microcosmos  şi  micro-  theos  şi  eflorescenta 
derizorie  a  neantului.21 

Secularizarea  trebuie  însă,  re-orientată  din  interior.  Dacă  „Europa 
orientală  trebuie  să  facă,  într-un  fel  sau  altul,  ucenicia  laicităţii,  Europa 
Occidentală  trebuie  să-şi  găsească,  în  parte,  graţie  mărturiei  ortodoxe,  pro¬ 
priul  «orient»  lăuntric14.22 

Biserica,  mai  ales  în  lumea  secularizară  de  astăzi,  trebuie  să  se  ocupe 
de  omul  integrat  în  reţeaua  complexă  de  relaţii  a  societăţii  moderne.  în 
acest  sens,  mesajul  Evangheliei  nu  trebuie  să  fie  considerat  o  teorie,  ci 
„un  teren  şi  o  motivaţie  de  acţiune".  Mesajul  Bisericii  va  fi  credibil  doar 
prin  „mărturia  faptelor44 . 


Pr.  Lect.  Dr.  AUREL  PAVEL 

ACTUALITATEA  SFINTELOR  CANOANE 


I.  Despre  sfintele  canoane 

Biserica  se  află  între  om  şi  Dumnezeu,  între  is’orio  şi  metaisto- 
rie,  între  timp  şi  veşnicie  şi,  în  cele  din  urmă,  între  păcat  şi  sfinţenie. 
Ea  se  află  intre  două  realităţi  nu  pentru  a  le  despărţi,  ci  pentru  a  le 
uni  şi  a  o  desăvârşi  pe  prima  în  cea  de-a  doua. 

Având  în  vedere  una  din  realităţile  fundamentale  ale  exis  enţei 
—  legea  —  putem  spune  că  Biserica  se  află  şi  între  legile  creaţiei 
(legile  naturale  şi  legile  pozitive)  şi  Legea  cea  Nouă  a  Mântuitorului 
Hrisios.  Primele  se  regă  esc  în  Biserică  în  sensul  în  care  clo  caută 
desăvârşirea  şi  împărtăşirea  cu  Legea  Vieţii. 

Dar,  pe  de-o  parte,  legile  creaţiei  nu  pol:  şi  nu  vor  putea  fi  mân¬ 
tuitoare,  deci  întru  totul  acceptate  de  Biserică,  pentru  că  ele  nu  de¬ 
păşesc  în  ultimă  instanţă  ura,  păcat;l  şi  moar  ea,  şi,  totodată,  nu  pot 
fi  nici  înlăturate  sau  ignorate,  căci  altfel  lumea  încă  nedesăvârşită  ar 
degenera  în  haos. 

Pe  de  altă  parte,  Legea  lui  Hristos,  Legea  iubirii,  singura  mân¬ 
tui  oare,  nu  se  poate  regăsi  întrupată  întru  totul  î:i  Biserică  pentru  că 
împărăţia  lui  Dumnezeu,  deşi  ni  s-a  dăruit  tuturor,  nu  se  va  instaura 
deplin  decât  abia  la  sfârşitul  veacurilor. 

Din  acest  motiv  în  Biserică  s-a  născut  o  lege  proprie,  o  lege  ca¬ 
re  ţine  atât  de  legile  creaţiei,  cât  şi  de  Legea  Vieţii,  care  are  în  ve¬ 
dere  atât  dreptatea  umaniiăţii  decăzute,  cât  şi  dreptatea  împărăţiei  lui 
Dumnezeu.  Legea  aceasta  se  numeş  e  canon. 

Rostul  canonului  este  acela  de  a  împărtăşi  legile  creaţiei  de 
Legea  Vieţii  sau  de  a  face  ca  Legea  lui  Hrisios  să  desăvârşească  le¬ 
gile  creaţiei.  Prin  urmare  canonul  poate  li  definit  ca  extinderea  Legii 
iui  Hrktos  asupra  legii  pozitive. 

Potrivit  fiinţei  lor,  canoanele  cuprind  elemente  care  ţin  atât  de 
Legea  Vieţii,  dar  şi  elemente  care  ţin  de  legea  pozitivă,  deci  au  o  con¬ 
stituţie  teandrică.  Ele  sunt,  astfel,  reflexul  realităţii  din  Bis  rică.  Câ¬ 
teodată  canoanele  reflectă  mai  mul;  rfinţenia  şi  Revelaţia  (canoanele 
de  cuprins  dogmalic),  alteori  au  în  vedere  mai  mult  păcătui  şi  uma¬ 
nul  (canoanele  de  cuprins  disciplinar),  dar  niciodată  între  ele  nu  s-a 
făcut  vreo  diferenţiere  sau  clasiiicare,  ci  canoanele  formează  un  tot, 
un  în'reg. 

Deşi  canoanele  sunt  de  cuprins  teandric  ele  sunt  numite  şi  *  sfin¬ 
tele  canoane"  pentru  că  au  fost  acceptate  de  către  întreaga  Biserică 

cea  infailibilă  şi  pentru  că  Legea  Vieţii,  prin  perfecţiunea  ei,  desăvâr- 

şeşle  imperfecţiunea  legii  pozitive  sau,  altfel  spus,  iubirea,  esenţa  Le¬ 
gii  celei  Noi,  inunda  egoismul  ca  deficienţă  maximă  a  legii  pozitive. 

Canoanele  ne  apropie  şi  ne  ţin  aproape  de  Lsgea  lui  Hristos  în- 
depărtându-ne,  astfel,  de  fărădelege.  Dacă  am  fi  perfecţi  nu  am  avea 
nevoie  de  canoane,  dar  noi  suntem  mereu  sub  pericolul  păcatului,  de 
aceea  canoanele  sunt  pentru  noi  călăuza  sigură  pe  calea  cea  bună. 

Dar  călăuza,  fireşte,  nu  ne  conduce  prin  constrângere,  pentru  că 
sfintele  canoane  nu  constrâng,  ci,  dimpotrivă,  canoanele  eliberează 
de  pericolul  păcatului  şi  de  aceea  lor  li  se  atribuie  şi  un  oarecare  rol 
mântuitor.  Chiar  şi  atunci  când  canoanele  dau  epitimii,  rostul  lor  nu 
este  de  a  pedepsi,  ca  în  teoria  satisfacţiei  tomiste,  ci  de  a  îndrepta  cu 
iubire.  * 

întrucât  canoanele  izvorăsc  din  Legea  lui  Hristos,  ele  se  întă¬ 
resc  şi  de  autoritatea  acesleia,  adică  a  Legii  iubirii.  De  aceea  Sf.  Pă¬ 
rinţi  au  recunoscut  în  autoritatea  sfintelor  canoane,  autoritatea  Sf. 
Duh.  în  acest  sens,  în  can.  1,  VII  ec.  sc  spune  „bucurându-ne  de  ele 
ca  şi  când  cineva  ar  găsi  comori  multe,  cu  bucurie  primim  în  inimile 
noastre  sfintele  canoane  şi  întărim  întreaga  şi  nestrămutata  orânduire 
a  lor,  ca  cele  ce  sunt  aşezate  de  către  sfintele  trâmbiţe  ale  Duhului". 

In  concepţia  scolastică,  prin  canon  se  înţelege  o  normă  juridică, 
asemănătoare  oricărei  legi  pozitive  care  trebuie  respectată  şi  împlini¬ 
tă.  Epitimia  prevăzută  de  canoane,  la  rândul  ei,  nu  este  altceva  decât 
pedeapsa  binemeritată  pentru  încălcarea  legii.  Această  concepţie  străi¬ 
nă  de  Biserica  Ortodoxă  i-a  influenţat,  din  păcate,  pe  mulţi  teologi 
răsăriteni. 

în  concepţia  ortodoxă,  însă,  sfintele  canoane  nu  sunt  norme  ju¬ 
ridice,  ci  porunci  a  căror  împlinire  înseamnă,  aşa  după  cum  spune 
Marcu  Ascetul,  descoperirea  lui  Hristos.  De  aceea  sensul  sfintelor  ca¬ 
noane  nu  este  ac^la  de  a  le  ţine  noi  pe  ele,  ci  —  spune  Sf.  Simeon 
Noul  Teolog  —  de  a  ne  ţine  ele  pe  noi!  Astfel,  sfintele  canoane  nu 
trebuie  înţelese  ca  simple  interdicţii  juridice  care  încep  cu  „nu",  ci 
trebuie  înţelese  ca  porunci  ce  izvorăsc  din  îndemnul  lui  Hristos  care 
zice:  „Fă  aceasta  şi  vei  fi  viu!". 

Cel  care  încalcă  sfintele  canoane  nu  înseamnă  că  nu  se  supune 
formal  unor  reguli,  ci  înseamnă  mai  degrabă  că  stă  sub  pericolul  că¬ 
derii  din  har.  Prin  urmare,  împlinirea  siintelor  canoane  nu  înseamnă 
formali  m  şi  juridism,  ci  a  trăi  în  duhul  Bisericii,  pentru  că  ele  nu 
sunt  literă  care  ucide,  ci  duh  care  slujeşte  vieţii  celei  noi. 

Sfintele  canoane  au  o  dimensiune  lăuntrică,  se  bazează  pe  dra¬ 
goste  şi  convingere,  altfel  se  cade  în  formalism  sec  şi  inutil.  Ele  au  la 
bază  credinţa,  de  aceea  sunt  valabile  numai  în  Biserică.  Dispariţia  cre- 
dinţie  înseamnă  dispariţia  autorhăţu  canonului,  iar  în  Imperiul  bizan¬ 
tin,  tocmai  pentru  a  preveni  acest  fapt,  au  fost  dublate  de  legi  de  stat. 

Sfin  ele  canoane  atunci  când  impun  o  anumită  rânduială  sau 
conduită,  nu  îngrădesc  libertatea  creştinului,  ci  împiedică  afundarea 
lui  în  ispita  ialsei  libertăţi.  Astfel,  creştinul  adevărat  nu  poate  fi  s  ân- 
jenit  de  sfintele  canoane,  nu  poate  cere  „eliberarea  de  chinga  canoa- 

r.elor",  căci  de  fapt  canoanele  ne  eliberează  pe  noi  de  chinga  falsei 
libertăţi. 

Sfintele  canoane  urmăresc  viata,  de  aceea  sensul  lor  nu  stă  în 
Implinir  a  lor  acrivistă  şi  formală  ştrangulând  prin  aceasta  viata,  ci 
invers,  împlinirea  vieţii  prin  urmarea  călăuzitoare  a  canoanelor.  Prin¬ 
cipiul  iconomiei  în  Biserică  tocmai  acestui  fapt  slujeşte,  adică  a  nu 
transforma  sfintele  canoane  într-o  cazuistică  moartă,  ci  a  vedea  în  ele 
o  călăuză  vie. 


II.  Sfintele  canoane:  depăşite  sau  actuale? 


Ideea  cea  mai  gravă  care  contribuie  la  degradarea  înţelegerii 
Dreptului  canonic  şi,  prin  aceasta,  la  degradarea  morală  a  unor  mem¬ 
bri  ai  Bisericii,  este  părerea  falsă  că  sfintele  canoane  ar  fi  depăşite. 
Pornind  de  la  această  obiecţie,  pe  bună  dreptate,  ne  putem  întreba: 
Este  cumva  tradiţia  apostolică  depăşită?  Este  învăţătura  Bisericii  inac¬ 
tuală?  Se  impune  cumva  „acordarea"  dogmaticii  ortodoxe  la  noile  curen¬ 
te  filozofice  apărute  acum?  Evident  că  nu! 

însăşi  ideea  de  „actualizare"  este  fals  înţeleasă,  pentru  că  nu 
Biserica  trebuie  să  se  confunde  cu  societatea,  ci  societatea  trebuie  să  se 
ridice  la  nivelul  Biseiicii.  Biserica  se  află  în  timp  pentru  a  face  legă¬ 
tura  cu  veşnicia,  timpul  trebuie  să  se  desăvârşească  în  veşnicie,  nu 
veşnicia  trebuie  să  se  piardă  în  timp.  Pentru  că  învierea  învinge  moar¬ 
tea  şi  nu  invers. 


Referitor  la  „inactualitate",  realitatea  este  exact  contrarie:  viaţa 
noastră  a  început  să  fie  depăşită,  viaţa  noastră  îmbracă  o  haină  secu¬ 
lară,  ba  chiar  imorală,  care  nu  mai  concordă  cu  sfintele  canoane.  Imo¬ 
ralitatea  merge  până  intr-acolo  încât  în  loc  să  se  condamne  pe  sine, 
condamnă  canoanele.  Revolta  împotriva  canoanelor  în  numele  liber¬ 
tăţii  înseamnă,  de  fapt,  revolta  împotriva  duhului  Bisericii  în  numele 
păca  ului  neascultării.  Iată  de  ce  sfintele  canoane  sunt  „depăşite", 
pentru  că  sunt  mai  morale  decât  noi,  pentru  că  sunt  mai  categorice 
faţă  de  păcat  decât  noi. 

Degradarea  morală  care  dă  lecţii  de  morală,  nu  este  o  noutate 
pentru  socie  atea  noastră.  La  fel  fac  şi  cei  care  condamnă  sau  descon¬ 
sideră  canoanele.  Acest  fapt  îl  spune  chiar  Sf.  Vasile  cel  Mare,  în  ca¬ 
nonul  89:  „Foarte  mă  mâhneşte  că  in  timpul  din  urmă  canoanele  Părin¬ 
ţilor  au  fost  pără'itc  şl  s-a  scos  din  Biserică  toată  stricteţea  şi  mă  tem 
că  indiferenţa  aceasta  înaintând  cu  încetul  pe  calea  sa,  treburile  Biseri¬ 
cii  să  nu  ajungă  în  deplină  tulburare*'.  Alt  canon  menţionează:  «Cei 
ce  s-au  ară  at  pe  sine  dedaţi  patimilor,  nu  numai  că  nu  se  înfricoşea¬ 
ză  de  pedeapsa  sfintelor  canoane,  ci  îndrăznesc  chiar  a-şi  bate  joc  de 
acelea,  căci  lo  răstălmăcesc  şi  le  falsifică  voinţa  după  firea  lor  păti¬ 
maşă"  (10,  I — II  Const). 

în  istoria  Bisericii  noastre,  însă,  preoţii,  călugării,  credincioşii, 
au  avut  mare  evlavie  faţă  de  sfintele  canoane,  ca  o  evlavie  fată  de 
Ortodoxie.  La  hirotonie  se  cerea,  potrivit  canonului  2,  VII  ec.,  cunoaş- 

terea  deplină  a  canoanelor.  Acest  fapt  a  ţinut  mereu  conştiinţa  vie  că 
împlinirea  sfintelor  canoane  în  duhul  Bisericii  înseamnă  siguranţa  creş¬ 
tinului  că  se  află  pe  calea  cea  bună  a  mântuirii. 

In  consecinţă  putem  nota  următoarele: 

1.  Sfintele  canoane  au  fost  date  odată  pentru  totdeauna,  de  aceea 
ele  nu  pot  sta  sub  semnul  „schimbărilor"  sau  „actualizărilor"  în  func¬ 
ţie  de  perioada  istorică  prin  care  trece  Biserica; 

2.  Chiar  dacă  obiectul  unor  canoane  a  dispărut,  acest  fapt  nu  în¬ 
seamnă  ca  ele  ar  trebui  înlăturate,  pentru  că,  pe  de-o  parte,  ele  rămân 
un  document  istoric  asupra  felului  cum  a  procedat  Biserica  într-o  anu¬ 
mită  perioadă  istorică,  şi,  pe  de  altă  parte,  nu  se  poate  şti  când  ele  îşi 
pot  recăpăta  vigoarea. 

Exemple  de  canoane  care  şi-au  redobândit  vigoarea  după  1S89: 

—  can.  9,  VI  ec.  interzice  clericilor  de  a  desfăşura  acdvităţi  co¬ 
merciale  (patroni); 

—  can.  81  ap.,  4  şi  7,  IV  ec.  interzice  clericilor  şi  mai  ales  mona¬ 
hilor  de  a  re  implica  în  politica  de  partid; 

—  can.  30  ap.  cateriseşte  pe  cei  care  au  ajuns  clerici  cu  ajuto¬ 
rul  puterii  politice; 

—  can.  62  ap.  prevede  felul  cum  trebuie  reprimiţi  lapşii  în  Bi¬ 
serică;  etc. 

3.  Sfintele  canoane  n-au  fost  şi  nu  pot  fi  abrogate  niciodată, 
fiindcă  acest  fapt  înseamnă  desconsiderarea  autorităţii  care  le-a  ela¬ 
borat; 

4.  Unele  canoane  pot  fi  —  sau  chiar  trebuie  să  fie  —  antinomi¬ 
ce,  dar  acest  fapt  nu  în  eamnă  că  ele  sunt  contradic  orii.  Antinomii  se 
găsesc  şi  în  Sf.  Scriptură.  Principiul  iconomiei  în  Biserică  lasă  la  li¬ 
bertatea  autorităţii  bisericeşti  să  aplice  canonul  potrivit  si  uaţiei  con¬ 
crete.  Viaţa  însăşi  este  o  taină  plină  de  antinomii.  Or,  canoanele  nu 
vor  să  sufoce  viaţa. 

Exemple  de  canoane  antinomice: 

—  can.  10  Ancira  îngăduie  căsătoria  diaconului  după  hirotonie, 

iar  can.  6,  VI  ec.  interzice  căsătoria  după  hirotonie? 

—  can.  5  ap.  prevede  caterisirea  episcopului  care  îşi  lasă  soţia, 
iar  can.  48,  VI  ec.  prevede  ca  episcopul  să  se  despartă  de  so¬ 
ţie  înainte  de  hirotonie?  etc, 

5-  Cunoaşterea  sfintelor  canoane  elimină  unele  tendinţe  de  a  in¬ 
venta  prescripţii  canonice  inexis  ente.  Aceste  tendinţe  apar  la  unii 
creştini  —  sau  chiar  clerici  —  care  manifestă  o  eviavie  exagerată, 
evlavie  care  astfel  se  autodenaturează. 

Exemple  de  „prevederi"  canonice  inexistente: 

—  opiirea  mâncării  de  carne; 

—  oprirea  nunţii  „cu  lăutari"; 

—  folosirea  formularelor-tip  pentru  spovedanie? 

6.  In  Drep.ul  canonic  ortodox  putem  vorbi  de  o  actualizare  a  ca¬ 
noanelor,  dar  numai  prin  elaborarea  de  canoane  noi,  iar  nu  prin  des¬ 
fiinţarea  canoanelor  anterioare.  în  acest  sens,  Biserica  Ortodoxă  se 

pregăteşte  pentru  Viitorul  Sfânt  şi  Mare  Sinod  când  se  vor  elabora 
canoane  noi  pentru  toate  problemele  cu  care  se  confruntă  Ortodoxia 
de  astăzi* 

In  concluzie,  putem  spune  că  problema  esenţială  nu  este  aceea  de 
a  discuta  asupra  actualităţii  canoanelor  Bisericii,  ci  alta,  mult  mai  im- 
por  antă,  aceea  de  a  impulsiona  inimile  tuturor  cu  Îndemnul;  înapoi 
ia  sfintele  canoanel 


Pr.  lect.  dr.  ÎRIMIE  MARGA 

PREDICA  la  duminica  a  v-a  DUPĂ  rusalii 

(Duhul  rău) 


„Ce  este  nouă  şi  Ţie ,  lisuse,  Fini 
lui  Dumnezeu?  Ai  venit  aici  înainte 
de  vreme  să  ne  chinuieşti?il 

(Matei  8,  29) 

Sfânta  Evanghelie  de  astăzi  ne  istoriseşte  despre  minunea  vindecării 
a  doi  bărbaţi  îndrăciţi ,  stăpâniţi  de  diavol. 

Era  Mântuitorul  dincolo  de  marea  Galileii  şi  trecând  prin  ţinutul 
gadarenilor  doi  oameni  au  început  să  strige  după  El:  „Ce  este  nouă  şi  Ţie, 
Iisuse,  Fiul  lui  Dumnezeu?  Ai  venit  aici  mai  înainte  de  vreme  ca  să  ne 
chinuieşt ?“  Erau  doi  îndrăciţi  şi  duhul  necuratt  diavolul ,  striga  din  ei. 
Iisus  care  vindecase  „o  mulţime  de  îndrăciţi44  (Matei  8,  16),  voia  să-i  vin¬ 
dece  şi  pe  cei  doi  nefericiţi.  Cu  puterea  lui  dumnezeiască  a  silit  pe  diavol 
să  se  apropie ,  sâ-L  mărturisească  că  El  este  Fiul  lui  Dumnezeu  şi  apoi 
să-l  scoată  afară.  Diavolul  cere  milă ,  nu  vrea  să  se  întoarcă  în  iad,  ci,  dacă 
e  scos  din  om,  se  roagă  să  i  se  îngăduie  să  intre  în  turma  de  porci.  Iisus 
îi  permite  şi  întreaga  turmă  sare  în  mare  şi  se  îneacă.  Păstorii  aleargă 
în  cetate  şi  vestesc  cele  întâmplate.  Gadarenii  au  ieşit  înaintea  lui  Iisus. 
Văzând  pe  cei  doi  îndrăciţi  şezând  liniştiţi  la  picioarele  lui  Iisus,  îndată 
şi-au  dat  seama  că  stau  faţă  în  faţă  cu  un  om  care  are  puteri  mari  şi  s-au 
înfricoşat.  Se  gândeau  la  paguba  suferită,  dar  nu  cutezară  să  facă  altceva 
decât  să-l  roage  pe  Iisus  să  părăsească  ţinutul  lor. 

Textul  Evangheliei  ne  dă  posibilitatea  să  medităm  la  câteva  între¬ 
bări  esenţiale  la  care  răspunzând  ne  aflăm  sensul  existenţei  noastre. 

Noi,  fiecare  venim  pe  acest  pământ  şi  călătorim  „pe  valurile  învol¬ 
burate  ale  acestei  vieţi44;  după  voia  lui  Dumnezeu,  pentru  că  aşa  e  lăsat 
de  la  Dumnezeu.  Suntem  înzestraţi  cu  voie  liberă  să  ne  construim  des¬ 
tinul,  dar  avem  şi  toate  mijloacele  necesare  să  ne  pregătim  noi  înşine  vii¬ 
torul  şi  mântuirea. 

In  acest  context  apar  inevitabil  şi  întrebările  pe  care  trebuie  să  şi 
le  pună  fiecare  om:  Există  diavol?  Cine  este  diavolul?  Ce  putere  are? 
Cum  este  diavolul?  Ce  rost  are  diavolul? 

După  ce  vom  afla  răspunsul  în  conformitate  cu  învăţătura  noastră 
de  credinţă,  vom  şti  şi  cum  să  ne  apărăm  de  el.  In  funcţie  de  felul  cum 
dăm  răspunsul  acestor  întrebări  vom  şti  să  călătorim  cu  înţelepciune  pe 
calea  mântuirii. 

1)  Iată  prima  întrebare:  Există  diavol? 

Categoric,  ©A. 

In  Vechiul  Testament ,  diavolul  apare  ca  un  spirit  ceresc  care  se  îm¬ 
potriveşte  planului  lui  Dumnezeu :  El  a  vrut  să  fie  „ca  Dumnezeu",  el  a 
vrut  să  fie  egal  cu  Dumnezeu  şi  atunci  el  a  căzut  din  comuniunea  cu 
Dumnezeu.  Ei  deveniră  îngeri  răi,  duhuri  necurate.  De  reţinut  este  că 
ceata  de  îngeri  condusă  de  Lucifer,  a  căzut  din  propria  lor  vină ,  înde- 
părtându-se  conştienţi  şi  liberi  de  Dumnezeu,  atrâgându-şi  ajsupra  lor 
condamnarea  veşnică  despre  care  spune  Mântuitorul:  „Am  văzut  pe  sa¬ 
tana  ca  un  fulger  căzând  din  cer"  (Luca  10, 18). 

în  cartea  Iov,  însuşi  Dumnezeu  intră  în  dialog  cu  diavolul  (Iov  1, 
6-12;  2,  1-7). 

Şi  cei  vechi ,  din  antichitatea  greacă  şi  antichitatea  romană  au  intuit 
existenţa  unei  forţe  care  îndeamnă  spre  râu .  Aşa  a  apărut  la  perşi  prin¬ 
cipiul  dualităţii,  zeul  Binelui  şi  zeul  Răului,  iar  la  romani  şi  greci  erau 
zei  care  influenţau  în  bine  şi  zei  care  influenţau  în  râu. 

în  Noul  Testament ,  diavolul  este  un  principiu  distructiv,  de  a  cărui 
fiinţă  ţine  însuşi  păcatul ,  ura  şi  minciuna .  „El,  de  la  început  a  fost  uci¬ 
gător  de  oameni  şi  nu  a  stat  întru  adevăr,  pentru  că  nu  este  adevăr  în¬ 
tru  el.  Când  grăieşte  minciuna,  grăieşte  dintru  ale  sale,  căci  este  min¬ 
cinos  şi  tatăl  minciunii"  (Ioan  8,  44). 

Pericopa  evanghelică  de  astăzi  este  elocventă:  Mântuitorul  intră 
în  dialog  cu  diauolii;  iar  ei  îl  recunosc  ca  fiu  al  lui  Dumnezeu:  „Ce  este 
nouă  şi  Ţie,  Iisu9e,  Fiul  lui  Dumnezeu?"  (Mt.  8,  29).  După  ce  diavol ’i  au 
fost  alungaţi  din  cei  doi  îndrăciţi,  îndată  s-au  vindecat;  stăteau  liniştiţi 
la  picioarele  lui  Iisus  „îmbrăcaţi  şi  întregi  Ia  m'nte"  (Marcu  5,  15).  Peri¬ 
copa  mai  dovedeşte  că  diavolii  sunt  cât  se  poate  de  reali ,  dar  mai  sunt 
şi  răi  şi  mincinoşi.  Ies  din  cei  doi  bărbaţi  şi  intră  în  porci.  Vor  să  facă  rău 
şi  celorlalte  zidiri  ale  lui  Dumnezeu.  Ei  simt  şi  mincinoşi;  că-L  roagă  pe 
Iisus  să  nu-i  trimită  în  adânc  (Luca  8,  31)  şi  apoi  ei  intră  în  porci  şi  se 
aruncă  în  adânc,  în  Marea  GaUleii. 

2)  Cine  este  diavolul?  Diavolul  este  izvorul  răului,  el  este  cel  care 
face  răul  şi  mai  ales  cel  care  îndeamnă  permanent  la  rău.  Diavolii  sunt 
fiinţe  reale ,  raţionale ,  care  cugetă;  „cred  şi  se  cutremură"  (Luca  2,  19), 
sunt  duşmanii  lui  Dumnezeu  şi  ai  oamenilor.  Diavolul  a  contribuit  la  că¬ 
derea  omului ,  de  aceea  se  spune  că  diavolul  dintru  început  a  fost  „ucigaş 
de  oameni"  (Ioan  8,  44)  şi  atrage  mai  departe  pe  oameni  să  facă  poftele  lui. 

Toate  cărţile  de  spiritualitate:  Patericul,  Filocalia,  Războiul  cel  ne¬ 
văzut,  al  lui  Nicodim  Aghx>ritul,  scot  în  evidenţă  că  toată  lupta  Părinţilor 
nevoitori  întru  ale  desăvârşirii,  este  o  luptă  neîncetată  cu  duhurile  cele 
rele.  O  întâmplare  din  viaţa  acestor  nevoitori  scoate  în  evidenţă  cele  spuse: 
Venise  în  pustia  Sketică,  la  părinţii  cunoscuţi  ca  făcători  de  mimnr,  un 
tânăr  demonizat.  Toţi  s-au  dat  deoparte,  din  smerenie,  ca  să  nu  arate  ce 
puteri  minunate  le-a  dat  Dumnezeu.  Unul  din  ei,  înduioşat  de  suferinţele 
tânărului  a  făcut  semnul  crucii  peste  el  şi  poruncind  diavolului  să  iasă, 
a  ieşit .  Dar  diavolul  i-a  zis:  „Dacă  m-ai  scos  din  locuinţa  mea,  voi  intra 
în  tine.  —  Vino!"  i-a  spus  bătrânul.  Şi  demonul  a  intrat  în  el  şi  l-a  chi- 

niiit  doisprezece  ani.  Bătrânul  a  îndurat  cu  tărie  şi  s-a  luptat  cu  el  prin 
rugăciune  neîntreruptă  şi  post  aspru.  Biruit  în  cele  din  urmă  de  bătrân, 
diavolul  l-a  eliberat.  —  „De  ce  pleci?4*  l-a  întrebat  bătrânul.  „Nimeni  nu 
te  alungă44.  „  —  Postul  tău  m-a  distrus!44  I-a  răspuns  cel  rău  şi  a  dispărut. 
(Everghetinos). 

3)  Ce  putere  are  d'avolul?  Trebuie  să  ştim  că  diavolul  nu  are  o  putere 
reală  cu  care  să  dispună  de  destinul  omului.  Nu  are  putere  asemenea  lui 
Dumnezeu .  El  are  doar  puterea  de  a  influenţa ,  acolo  unde  găseşte  teren 
prielnic,  acolo  unde  voinţa  noastră  îl  primeşte.  El  are  puterea  de  a  in¬ 
fluenţa  cu  multiple  subtilităţi  şi  vicleşuguri.  El  are  puterea  de  a  înşela , 
de  a  induce  în  eroare ,  de  a-i  ispiti  şi  de  a-i  păcăli  pe  cei  slabi.  El  are 
o  putere  limitată.  El  nu  poate  face  nimic  fără  consimţământul  ncstru,  fără 
acordul  nostru.  Şi  Mântuitorul  a  fost  ispitit  dar  l-a  învins  zicând:  „îna¬ 
poia  mea,  satano!44  (Matei  3,  5).  Dar  oricât  de  puternică  ar  fi  influenţa, 
el  nu  poate  sili  voinţa  omului ,  depinde  de  libera  alegere  a  omului ,  să  se 
apropie  de  Dumnezeu  sau  de  diavol.  „Supuneţi-vă  lui  Dumnezeu.  Staţi 
împotriva  diavolului  şi  va  fugi  de  la  voi.  Apropiaţi-vă  de  Dumnezeu  şi 
se  va  apropia  şi  El  de  voi44  (Iacob  4,  7-8).  Exemplul  zdrobitor  îl  avem  pe 
dreptul  Iov.  Nu  a  putut  să  se  atingă  de  sufletul  lui.  Nu  i-a  putut  face  mai 
mult  decât  i-a  îngăduit  Dumnezeu  şi  atâta  timp  cât  Iov  nu  i-a  accep¬ 
tat  propunerile. 

4)  Cum  este  diavolul?  învăţătura  noastră  ne  spune  că  este  o  fiinţă 
spirituală,  deci  nu  este  o  fiinţă  corporală.  Dar  aşa  cum  îngerii  pot  apărea 
uneori  în  chip  trupesc  pot  să  apară  şi  diavolii  în  diferite  forme  pentru 
a  influenţa  şi  înşela  mai  uşor  pe  om.  El  ne  prezintă  răul  sub  chipul  bine¬ 
lui,  falsifică  adevărul  şi  chiar  când  îndeamnă  la  bine  o  face  cu  un  scop 
rău,  îndreptând  orice  acţiune  împotriva  operei  de  mântuire  a  omulu  ! 

5)  Ce  rost  are  diavolul?  Diavolul  este  îngăduit  de  Dumnezeu  potri¬ 
vit  unei  iconomii,  într-o  taină  pe  care  noi  nu  o  putem  pătrunde  în  între¬ 
gime.  Dar  trebuie  să  ştim  că  diavolul  este  o  realitate  care  stă  în  faţa  li¬ 
bertăţii  noastre:  „Omule,  iată  eu  astăzi  ţi-am  pus  înainte  viaţa  şi  moartea, 
binele  şi  răul,  binecuvântarea  şi  blestemul.  Alege  viaţa  ca  să  trăieşti  tu 
şi  urmaşii  tăi44  (Deut.  30,  15). 

Realitatea  diavolului  dă  sens  libertăţii  noastre  şi  ne  verifică  liber¬ 
tatea  şi  responsabilitatea  actelor  noastre.  Ne  ţin  treji  în  faţa  veşniciei: 
„Fiţi  treji,  privegheaţi.  Potrivnicul  vostru,  diavolul,  umblă  răcnind  ca  un 
leu  căutând  pe  cine  să  înghită44  (Petru  5,  8). 

De  aceea  să  ne  rugăm  neîncetat  Părintelui  ceresc  cu  cererea  din 
rugăciunea  Domnească:  ...  „şi  nu  ne  duce  pe  noi  în  ispită,  ci  ne  mântu- 
ieşte  de  cel  rău44  (Mt.  6,  13).  AMIN. 


Pr.  GH.  STREZA 


PREDICA  la  duminica  înainte  de  ÎNĂLŢAREA 

SF.  CRUCI 


Î.P.S., 

P.C.  Părinţi, 

Iubiţi  credincioşi, 

Cu  ajutorul  lui  Dumnezeu,  am  intrat  într-un  an  nou  bisericesc 
care  începe  la  1  septembrie.  Cea  dintâi  sărbătoare  este  închinată  Prea 
curatei  Fecioare  Maria  întru  amintirea  naşterii  ci.  —  Cântarea  biseri¬ 
cească  o  numeşte  „Biserică  sfinţită  şi  rai  cuvântător”,  pentru  că  ea  a 
adus  în  lume  pe  Mântuitorul  nos.ru  Iisus  Hri  tos,  cel  ce  ne-a  deschis 
porţile  fericirii  veşnice, 

—  Ieri,  am  cântat  împreună  cu  toţi  credincioşii:  „Astăzi  s-a  fă¬ 
cut  începutul  mântuirii  neamului  omenesc”.  —  Fecioara  Maria  este 
asemenea  luceafărului  de  dimineaţă  care  răsare  şi  anunţă  venirea  soa¬ 
relui.  Ea  a  venit  în  lume  ca  rod  al  rugăciunilor  cvlavioşilor  ei  părinţi 
Ioachim  şi  Ana.  Ea  a  fost  şi  va  rămâne  „fără  de  asemănare”,  deoarece 
S-a  învrednici  de  la  Dumnezeu  că  aducă  şi  să  vestească  în  lume  pe 
„Soarele  dreptăţii1,r  Domnul  şi  Mântuitorul  nostru  Iisus  Hristos. 

—  Dar  îndată  după  acest  praznic,  Sf.  noastră  Biserică  prin  Evan¬ 
ghelie  şi  prin  cântările  ei,  ne  îndreaptă  atenţia  şi  privirea  spre  sfânta 
şi  de  viată  facă' oare  cruce  a  Domnului.  —  Deşi  între  aceste  două  eve¬ 
nimente  biblice  e  o  depărtare  în  timp,  una  la  început  şi  alta  spre  sfâr¬ 
şitul  lucrării  de  mântuire  a  neamului  omenesc,  totuşi  între  eîe  există 
o  strânsă  legătură;  Naşterea  Maicii  Domnului  înseamnă  începutul 
mântuirii,  iar  jertfa  de  pe  cruce  a  lui  Iisus  e  rodul  cel  mai  de  sea¬ 
mă  şi  împlinirea  mântuirii  adusă  de  Iisus  Hristo  * 

—  La  temelia  acestor  două  sărbători  sta  dragostea  lui  Dumnezeu 
faţă  de  om,  căci  mântuirea  este  rodul  iubirii  nemărgini  e  a  Iui  Dumne¬ 
zeu,  care  a  vrut  ca  să  nu  n  mână  veşnică  o  ândă  asupra  neamului 
omenesc.  —  Dealtfel,  prăpastia  dintre  cer  şi  pământ,  c’intre  oem  mi  şi 
Dumnezeu  nu  putea  fi  înlăturată  decât  prin  bună  atea  şi  dragostea  ne¬ 
mărginită  a  lui  Dumnezeu.  „Aşa  de  mult  a  iubit  Dumnezeu  lumea  în¬ 
cât  pe  Unul  Născut  Fiul  Său  l-a  trimis  în  lume  ca  tot  cel  ce  crede  în 
El,  să  aibă  viaţă  veşnică”. 

—  Aşa  după  cum  Maica  Domnului  a  primi  buna  vestire  a  arhan¬ 
ghelului  GavriiI  că  va  aduce  în  lume  pe  Ţiul  lui  Dumnezeu  şi  s-a  aple¬ 
cat  smerită  zicând:  „Fie  mie  după  cuvântul  tău",  tot  aşa  drumul  crucii 
Mântuitorului,  culmmând  cu  jertfa  de  pe  Golgota,  începe  cu  primi¬ 
rea  şi  împlinirea  voii  lui  Dumnezeu, 

—  Ne  amintim  că,  în  grădina  Chetsimani,  când  i  s-a  arătat  în¬ 
gerul  cu  paharul  morţii,  Mântuitorul  întâi  a  spus:  „Doamne,  de  este  cu 
putinţă,  să  treacă  acest  pahar  de  la  mine"  şi  imediat  a  adăugat:  „nu 
după  cum  vreau  Eu,  ci  după  cum  voieşti  Tu11. 

—  In  acele  momente  dramatice,  împlinindu-se  prin  El  voia  Ta¬ 
tălui  ceresc,  s-a  început  şi  drumul  jertfei  al  cărui  rod  este  mântuirea 
noastră. 

—  Aceste  două  mari  momente:  cel  din  viaţa  Maicii  Domnului  — 
petrecut  la  Bunavestire  şi  cel  petrecut  în  grădina  Ghetsimani  —  ne 
arată  pe  de  o  parte  bunătatea  lui  Dumnezeu,  iar  pe  de  altă  parte  as¬ 
cultarea  şi  împlinirea  voii  lui  Dumnezeu. 

—  De  aici  desprindem  că,  pentru  a  ne  putea  şi  noi  întoarce  la 
Tatăl  ceresc,  trebuie  să  ne  lăsăm  învăluiţi  de  dragostea  lui  Dumnezeu 
şi  în  acelaşi  timp  să  ne  silim  a  împlini  voia  lui  cea  sfântă  în  viaţa 
noastră. 

t 

—  Pentru  noi  creştinii  nu  există  un  alt  program  şi  un  alt  ideal 
de  viaţă  decât  acela  de  a  vrea  şi  noi  ceea  ce  vrea  Dumnezeu,  de  a 
face  o  armonie  /deplină  între  voia  noastră  şi  voia  lui  Dumnezeu,  ca 

să  putem  spune  fiecare:  „Ceea  ce  vrea  Dumnezeu,  vreau  şi  eu". 

•  •  •  « 
i  •  • 

Iubiţi  credincioşi, 

—  Astăzi,  ca  şi  în  zilele  următoare  vom  auzi  în  Sf.  biserică, 
mereu  chemarea  de  a  ne  închina  Sf.  Cruci. 

—  Sfânta  cruce  este  simbiolul  sfânt  al  creştinismului. 

După  cum  fiecare  idee  mare  se  întrupează  într-un  simbol  şi  fie¬ 
care  ţară  îşi  are  steagul  ei  ca  simbol  ce  reprezinlă  însăşi  ţara,  idea¬ 
lurile  şi  viaţa  poporului  respectiv,  tot  aşa  creştinătatea  a  luat  de  la 
început  ca  simbol,  sfântă  şi  de  viaţă  făcatoarea  cruce  a  Mântuitoru¬ 
lui.  —  Când  zicem  că  suntem  creştini,  nu  se  poate  să  nu  ne  gândim 
la  Sf.  Cruce.  —  Oriunde-am  fi,  când  cinstim  şi  ne  închinăm  lui  Dum¬ 
nezeu,  ne  facem  semnul  Sf.  cruci.  Aceasta  este  mărturia  cea  dintâi, 
cea  mai  simplă  dar  cea  mai  puternică  mărturisire  de  credinţă  şi  de 
strânsă  legătură  a  noastră  cu  Hristos. 

—  Numele  de  creştin  e~te  un  nume  scump  de  o  mare  valoare. 
Pentru  acest  nume  s-a  jertfit  însuşi  Fiul  lui  Dumnezeu,  pentru  a  ne 
răscumpăra  pe  noi  în  faţa  lui  Dumnezeu  şi  a  plăti  în  locul  nostru, 
pentru  păcatele  noastre.  —  Jertfa  crucii  e  cea  mai  grăitoare  şi  mai 
deplină  dovadă  a  iubirii  lui  Dumnezeu  faţă  de  noi. 

—  Valoarea  vieţii  noastre  creşte  ori  de  câte  ori  ne  aflăm  în  faţa 
Sf,  Cruci. 

—  Când  ne  închinăm,  nu  cerem  numai  ajutor  de  la  Dumnezeu, 
ci  se  naşte  în  noi  conştiinţa  că  viaţa  noastră  este  răscumpărată  de 
Iisus  Hristos  şi  chemată  la  mântuire  sau  la  restaurare  şi  împăcare  cu 
Dumnezeu.  Noi  avem  datoria  s-o  îngrijim,  s-o  păstrăm  curată  şi  sa 
înaintăm  mereu  pe  drumul  virtuţii  şi  al  desăvârşirii. 

—  De  aceea,  Sf.  cruce,  pe  lângă  altele,  are  şi  un  mare  şi  În¬ 
semnat  rol  moral.  Ea  este  o  armă  divină  care  ne  ajută  în  luptă,  împo¬ 
triva  păcatului  şi  ne  aălăuzeşte  pe  drumul  înaintării  spre  desăvârşire 
morală. 

— .  Crucea  este  păzitoarea  vieţii  noastre,  că  acolo  unde  este  pre¬ 
zentă  şi  Dumnezeu  este  cu  noi. 

;•  —  Se  .spune  ca  marele  scriitor  englez  • —  John  Milton  —  la  un 
moment  dat  a  fost  cuprins  de  un  mare  gol  şi  deznădejde  când  s-a  a- 
pucat  să  descrie  Răstignirea  lui  Iisus.  Până  atunci  el  scrisese  pagini 
minunate,  de  o  rară  frumuseţe  despre  Naştere,  despre  Botez  şi  despre 
alte  fapte  din  viaţa  Domnului.  Dar,  când  a  încercat  să  închine  o  oda 
morţii  înfricoşate  de  pe  Golgota,  Milton,  a  aruncat  condeiul  cu  dispe¬ 
rare,  simţea  că  subiectul  îl  depăşea,  era  mai  presus  decât  talentul 
şău.  —  Atunci  şi-a  dat  şi  el  seama  de  măreţia  şi  profunzimea  tainei, 
crucii  lui  Hristos. 

Sfânta  cruce  are  foarte  multe  semnificaţii  pentru  noi  creştinii. 
Mai  întâi  de  toate,  când  o  vedem  sau  ne  închinăm  ei,  ne  aducem  a- 
minte  de  patimile  Domnului  nostru  Iisus  Hristos,  de  tot  ceea  ce  a  fă¬ 
cut  El  pentru  noi  din  nemărginita  lui  dragoste,  încât  deşi  a  fost  Fiul 
lui  Dumnezeu,  a  luat  chip  de  rob  şi  de  om  asemenea  noua,  ca  să  răs¬ 
tignească  pe  cruce  păcatele  noastre  şi  să  ne  facă  vrednici  de  viaţa 
cea  veşnică.  —  Dacă  nu  ar  fi  fost  jertfa  de  pe  cruce,  ar  fi  putut  spune 
cineva  că  învăţătura  creştină  —  este  o  învăţătură  ca  toate  celelalte, 
despre  dragoste,  ar  fi  putut  spune  că  e  o  simplă  iubire  care  nu  anga¬ 
jează  cu  nimic  pe  oameni.  Da  tocmai  fiindcă  Mântuitorul  ne-a  iubit 
şi  a  îndeplinit  voia  Tatălui  jertfindu-se  pe  cruce,  înţelegem  că  învăţă¬ 
tura  creştină  şi  iubirea  lui  Dumnezeu  faţă  de  noi,  nu  e  numai  o  învă¬ 
ţătură  oarecare,  un  simplu  apel  la  mântuire,  ci  e  o  împlinire  a  mân¬ 
tuirii,  este  o  jertfă  divină,  o  mare  dăruire  pe  care  Fiul  lui  Dumnezeu 
a  făcut-o  pentru  noi,  în  numele  nostru  pentru  a  surpa  zidul  despărţi¬ 
tor  dintre  noi  şi  Dumnezeu. 

“  '  .  —  De  aceea  Sf.  Ap.  Pavel  afirma  că  Iisus  prin  moartea  Sa  ne-a 
unit  cu  Dumnezeu  intr-un  om,  iar  pe  Iisus  îl  numeşte  „Pacea  noastră" 
—  deoarece  prin  El  s-a  întemeiat  pacea  pe  pământ,  pacea  voită  de 
Dumnezeu. 

—  Desigur,  patimile  Domnului  sunt  insolite  de  suferinţă,  de  ma¬ 
rea  suferinţă  a  Fiului  Omului,  dar  şi  de  marea  lui  dragoste,  răbdare 
şi  smerenie  nemaiîntâlnite.  —  Când  Ap.  Petru,  plin  de  îngrijorare  şi 
dragoste  faţă  de  Iisus,  când  Acesta  a  anunţat  apropiatul  drum  al  cru¬ 
cii,  i-a  zis:  „Doamne,  să  nu  Ţi  se  întâmple  Ţie  una  ca  asta'1,  adică 
«Doamne  fereşte-te  de  suferinţă". 

Mântuitorul,  mustrător  i-a  replicat:  „pleacă  de  la  Mine,  că  cele 
ce  zici  tu  nu  sunt  de  la  Dumnezeu,  ci  de  la  cel  rău".  —  Suferinţa  este 

de  două  feluri:  —  fizică  şi  morală.  Cea  fizică  sau  trupească  se  mani¬ 
festă  în  cele  mai  diverse  forme  ale  durerii,  iar  cea  morală  prin  du¬ 
reri  ale  sufletului  care  izvorăsc  şi  sunt  produse  de  păcat. 

—  Cea  mai  mare  durere  este  când  te  depărtezi  de  Dumnezeu  şi 
uiţi  de  misiun  a  taf  de  ro  tul  ău  în  lume. 

—  Patimile  Mântuitorului  ne  arată  că  suferinţa»  noastră  duce  la 
mântuire,  numai  atunci  când  se  naşte  şi  trăieşte  dintr-o  jertfă,  din 
dăruire. 

—  O  singură  suferinţă  duce  la  mântuire:  aceea  care  este  iz¬ 
vorâtă  din  dragoste  curată  de  Dumnezeu  şi  de  oameni;  suferinţa  care 
se  naşte  din  dorinţa  de  a  face  binele,  de  a  fi  mai  bun  şi  mai  drept  şi 
de  a  dărui  din  viata  ta,  de  a  fi  în  stare  să  te  poţi  dărui  pe  tine,  pen¬ 
tru  alţii.  —  Numai  acea  suferinţă  este  uşoară  şi  mântuitoare,  care  se 
poate  lega  prin  credinţă  de  crucea  Domnului  nostru  Iisus  Hristos. 

—  Deseori  auzim  vorbindu-se  că  fiecare  om  are  crucea  lui,  are 
suferinţa  lui,  are  necazurile  lui.  E  drept  că  uneori  sub  crucea  suferin¬ 
ţelor  ne  putem  prăvăli,  putem  cădea  în  deznădejde,  dar  dacă  ştim  să 
ne  legăm  mica  noastră  suferinţă  de  suferinţa  mântuitoare  a  lui  Iisus 
Hristos,  atunci  ea  devine  mai  uşoară,  mai  suportabilă. 

—  Toţi  trecem  uneori  cum  trec  călătorii  cu  trenul  prin  câte  un 
tunel.  Ne  apare,  câteodată,  în  calea  vieţii  câ'e  o  barieră  şi  se  strâm- 
tează  drumul,  încât  ni  se  pare  că  intrăm  într-o  noapte  a  suferinţei. 
Dacă  avem  puterea  să  privim  dincolo  de  acest  tunel  la  lumina  care 
vine  de  la  soare,  trecem  cu  bine  de  întunericul  acest  i  suferinţe.  — 
Ori  de  câte  ori  ne  este  dat  să  trecem  prin  tunelul  suferinţei,  să  nu 
uităm  că  este  cineva  cu  noi,  care  mai  înainte  de  noi,  în  chip  desăvâr¬ 
şit  a  trecut  şi  ne  în  inde  o  mână  de  ajutor  ca  să  ieşim  biruitori  asu¬ 
pra  suferinţei. 

—  Crucea  Domnului  este  semnul  împăcării  noastre  cu  Dum¬ 
nezeu.  —  De  aceea  ea  este  steag  al  păcii,  al  armoniei  şi  ne  arată  că 
suntem  toti  fii  ai  aceluiaşi  Părinte  ceresc,  suntem  fraţi  înstreolaltă. 

—  Iicus  Hristos  s-a  jertfit  pe  cruce  pentru  ca  să  ne  dobândească 
nouă  împăcarea  cu  Dumnezeu,  pentru  ca  noi  să  ne  câştigăm  liniştea 
sufletească. 

—  Sfânta  cruce  —  este  şi  un  semn  de  mărturisire  a  credinţei  în 
Dumnezeu  cel  unul  în  fiinţă  şi  întreit  în  persoane.  —  Când  ducem  cele 
3  degete  la  frunte  şi  zicem:  —  „în  numele  Tatalui11  —  mărturisim  că 
suntem  de  la  Dumnezeu.  —  Dumnezeu  este  creatorul  nostru.  Când  le 
ducem  la  piept  —  mărturisim  că  Iisus  Hristos  a  venit  în  lume,  s-a  în¬ 
trupat  şi  s-a  jertfit  pentru  mântuirea  noastră.  —  Când  le  ducem  la  u- 

mărul  drept  —  mărturisim  credinţa  noastră  în  Duhul  Sfânt  pe  Care  l-a 

trimis  în  lume  ca  mângâietor.  Prin  El  s-a  întemeaat  Biserica  şi  ne  con¬ 
duce  şi  sfinţeşte  viaţa. 

—  Acestea  sunt  doar  câteva  sensuri  din  cele  multe  pe  care  le 
are  St.  ciuce  pentru  noi  creştinii.  De  aceea  o  cinstim,  ne  închin,  m  şi 
ne  însemnăm  şi  trupul  nostru  cu  semnul  crucii.  Prin  cruce  s-a  mân¬ 
tuit  nu  numai  sufle’.ul  ci  şi  trupul.  Prin  cruce  am  devenit  mădulare 
ale  Trupului  Tainic  al  \i\  Hristos.  —  Iubiţi  credincioşi:  —  Fie  că  vor¬ 
bim  de  crucea  suferinţelor  Mântuitorului,  fie  că  ne  gândim  la  mulţi¬ 
mea  suferinţelor  omeneşti,  C-Te  cu  neputinţa  sa  nu  avem  înaintea  o- 

chilor  semnul  Sf.  cruci,  prin  care  s-a  arătat  nemărginita  dragoste  a  lui 
Dumnezeu  faţă  de  noi  oamenii. 

—  Sfânta  Cruce  —  ne  arată  că  mântuirea  este  o  faptă  reală,  e 
rodul  jertfei  pe  Golgota  a  Domnului  Iisus  Hristos.  —  Lângă  acest  sim¬ 
bol  al  mântuirii,  învăţăm  că  nici  o  faptă  măreaţă,  nici  un  bine,  nici  o 
virtute,  nici  o  biruinţă  asupra  păcatului  nu  se  poate  împlini  fără  de 
jertfă.  —  Datoria  noa  tră  creştinească  este  aceea  de  a  fi  p-lde  de  jert¬ 
fă,  de  slujire  şi  de  dăruire  pentru  binele  tuturor  celor  din  jurul  nostru. 
Hristos  Domnul  aşteaptă  de  la  noi  să  folosim  puterile  şi  darurile  cu 
care  am  fost  înzestraţi  pentru  luminarea,  desăvârşirea  şi  mântuirea 
semenilor  noştri. 

—  Nu  poate  exista  gând  creştin,  curaj  şi  zel  creştin,  nu  poate 
exista  izbândă  şi  bucurie  creştină  decât  în  credinţa  şi  recunoştinţa 
mântuirii  noastre  prin  Crucea  lui  Hri  tos.  —  Puterea  crucii  este  pu¬ 
terea  lui  Dumnezeu  ce  se  manifestă  în  mod  plenar  în  tot  şi  toate,  şi 
nu  există  în  lume  putere  mai  mare  decât  aceasta. 

—  Să  ne  adăpostim  la  umbra  ocrotitoare  a  Crucii  lui  Iisus,  să 
o  cinstim  aşa  cum  se  cuvine,  să  ne  însemnăm  şi  să  ne  închinăm  ei  cu 
evlavie,  din  adâncul  fiinţei  noastre,  zicând:  „Crucii  Tale  ne  închinăm 
Hnstoase,  şi  Sfântă  învierea  Ta  o  cinstim  şi  o  mărim! JJ  AMIN! 


Preot  ic.  st.  MIHAI  RUSU 

predica  la  duminica  după  înălţarea  sf.  cruci 

(Marcu  8,  34-38  şi  9, 1) 

—  Mântuirea  sufletului  — 

•  * 

„Ce-i  foloseşte  omului  să  câştige  lumea 
întreagă  şi  să-şi  păgubească  sufletul?  Sau 
ce  ar  putea  să  dea  omul  în  schimb  pen¬ 
tru  sufletul  său?u  (Marcu  8,  35-36). 

Iubiţi  credincioşi , 

§ 

Biserica  a  rânduit,  în  sinaxarul  sau  calendarul  ei,  să  prăznuim 
Duminica  zisă  „dinaintea  înălţării  Sfintei  Cruci**,  iar  astăzi  Duminica  de 
„după  înălţarea  Sfintei  Cruci**.  Aşadar,  avem  practic  trei  sărbători  închi¬ 
nate  cinstirii  Sfintei  Cruci.  Pericopa  de  astăzi  este  aceeaşi  care  s-a  citit 
şi  în  Duminica  a  treia  a  Postului  Paştilor,  numită  „Duminica  Crucii", 
cu  o  serie  de  învăţături  date  de  Mântuitorul  privind  propria  noastră 
„cruce**,  urmarea  lui  Hristos  şi  mântuirea  sufletului  nostru. 

învăţăturile  din  pericopa  evanghelică  de  azi  au  fost  rostite  în  faţa 
Apostolilor,  dar  şi  a  unei  „mulţimi**  de  ascultători  (cf.  Mc.  8,  34),  cu 
puţin  timp  înainte  de  Schimbarea  la  Faţă.  Iată  care  sunt  principalele  în¬ 
văţături  care  se  desprind  din  ea. 

în  primul  rând,  Mântuitorul  recomandă:  „Dacă  voieşte  cineva  să 
vină  după  Mine,  să  se  lepede  de  sine,  să-şi  ia  crucea  şi  să-Mi  urmeze. 
Că  tot  cel  ce  va  voi  să-şi  scape  viaţa  o  va  pierde;  iar  cel  ce-şi  va  pierde 
viaţa  pentru  Mine  şi  pentru  Evanghelie,  acela  o  va  mântui**  (-  „afla"; 
Mc.  8,  34-35;  Mt.  16,  24-25;  Lc.  9,  23-24).  Ce  trebuie  să  înţelegem  prin 
aceste  cuvinte?  Ele  nu  sunt  altceva  decât  o  chemare  la  Hristos,  o  urmare 
a  Lui  pe  căile  arătate  de  El.  Prin  „lepădare  de  sine**  nu  trebuie  să  înţe¬ 
legem  o  renunţare  la  situaţia  profesională,  nici  la  bunurile  materiale,  nici 
la  obligaţiile  pe  care  le  avem  faţă  de  familie.  Dimpotrivă,  Iisus  ne  cheamă 
sau  ne  îndeamnă  la  o  luptă  duhovnicească  împotriva  patimilor,  la  o  stră¬ 
danie  spre  desăvârşire,  la  o  renunţare  la  tot  ce  este  rău  şi  dăunător  pen¬ 
tru  suflet,  la  egoismul  şi  mândria  din  noi.  Cu  alte  cuvinte,  Mântuitorul 
ne  cere  să  ne  eliberăm,  să  ne  depărtăm  de  „omul  cel  vechi**,  omul  pă¬ 
catului  şi  ne  îndeamnă  la  „îmbrăcarea  în  omul  cel  nou,  zidit  după  Dum¬ 
nezeu  în  dreptatea  şi  sfinţenia  adevărului**  (Efes.  4,  22-24),  ca  să  por¬ 
nim  spre  o  viaţă  nouă  cu  Hristos  şi  pentru  Hristos.  Cel  care  îşi  va  „pierde** 
păcatele  din  iubire  sinceră  faţă  de  Hristos  şi  de  semeni,  acela  îşi  va  mân¬ 
tui  sufletul  şi  va  moşteni  viaţa  veşnică. 

Viaţa  este  un  dar  de  la  Dumnezeu,  dar  noi  trebuie  să  ştim  cum  să 
o  folosim  şi  să  o  preţuim,  cum  să  o  facem  de  folos  pentru  nod,  dar  şi  pen- 

tm  semenii  noştri.  Prin  cuvintele  „să-şi  ia  crucea  şi  să-Md  urmeze  Mie" 
înţelegem  acelaşi  lucru,  adică  să  ne  răstignim  pe  propria  noastră  cruce 
patimile  şi  poftele  rele,  după  cum  va  scrie  şi  Sfântul  Apostol  Pa  vel  ga- 
latenilor:  „Cei  ce  sunt  ai  lui  Hristos  Iisus  şi-au  răstignit  trupul  împreună 
cu  patimile  şi  cu  poftele"  (Gal.  5,  24).  Crucea  nu  mai  este  mijloc  de  pe¬ 
depsire  şi  de  tortură,  cum  era  în  antichitate,  căci  ea  a  fost  sfinţită  prin 
jertfa  sângeroasă  a  lui  Hristos,  a  devenit  un  simbol  al  bucuriei  şi  al  bine¬ 
cuvântărilor  cereşti,  căci  prin  ea  s-a  ajuns  la  Învierea  Domnului,  la  bi¬ 
ruinţa  vieţii  asupra  morţii,  a  binelui  asupra  răului  sau  a  virtuţii  asu¬ 
pra  păcatului.  Crucea  este  suferinţă  şi  biruinţă,  este  moarte  şi  înviere. 

„Urmarea  lud  Hristos"  este  o  chemare  permanentă  la  Acela  care  a 
zis:  „Eu  sunt  Lumina  lumii;  cel  ce-Mi  urmează  Mie  nu  va  umbla  în  întu¬ 
neric,  ci  va  avea  Lumina  vieţii"  (In.  8,  12).  Domnul  ne  cheamă  şi  azi  prin 
cuvintele:  „Veniţi  la  Mine  toţi  cei  osteniţi  şi  împovăraţi  şi  Eu  vă  voi 
odihni  pe  voi".  Urmarea  lui  Hristos  ne  duce  la  iubire,  la  adevăr,  drep¬ 
tate,  pace  şi  linişte  sufletească,  la  o  fericire  autentică,  zidită  pe  morala  şi 
învăţăturile  Lud. 

De  multe  ori,  „urmarea"  lui  Hristos  se  face  prin  suferinţă,  dar  ade¬ 
văratul  creştin  ştie  că  suferinţa  duce  la  biruinţă  şi  la  înviere.  în  curgerea 
veacurilor,  mulţi  au  suferit  pentru  Hristos,  dar  prin  această  suferinţă  a 
lor,  ei  au  dobândit  mântuirea  sufletului,  au  dobândit  „cununa  vieţii"  celei 
veşnice.  Drumul  spre  mântuire  este  deschis  tuturor.  însuşi  Mântuitorul 
spunea  într-o  altă  împrejurare:  „Intraţi  pe  poarta  cea  strâmtă;  că  largă 
este  poarta  şi  lat  este  drumul  ce  duce  la  pieire  şi  mulţi  sunt  cei  ce  intră 
prin  el;  şi  strâmtă  este  poarta  -  şi  îngust  este  drumul  ce  duce  la  viaţă  şi 
puţini  sunt  cei  care  îl  află"  (Mt.  7,  13-14).  Deci  puţini  sunt  cei  care  por¬ 
nesc  pe  drumul  mântuirii,  în  schimb,  mulţi  preferă  „poarta  cea  largă1 
ce  duce  la  pieire,  la  osânda  cea  veşnică. 

De  aceea,  continuă  Mântuitorul  tot  în  pericopa  de  azi:  „Ce-i  folo¬ 
seşte  omului  să  câştige  lumea  întreagă  şi  să-şi  păgubească  sufletul?  Sau 
ce  ar  putea  să  dea  omul  în  schimb  pentru  sufletul  său?"  (Mt.  8,  36-37; 
Mt.  16,  26;  Lc.  9,  25).  Aşadar,  ni  se  atrage  aici  atenţia  asupra  valorii  su¬ 
fletului  pentru  orice  creştin,  dar  şi  puţina  însemnătate  a  lucrurilor  pă¬ 
mânteşti. 

Dar  ce  este  sufletul?  In  paginile  Noului  Testament  se  face  distincţie 
clară  între  suflet  şi  trup  (ex.  Mt.  10,  28;  11,  29;  12,  18;  16,  26;  Mc.  3,  4; 
12,  30;  Lc.  2,  35;  9,  55;  10,  27;  12,  19-20;  21,  19;  In.  10,  11;  15,  13),  de  multe 
ori  fiind  prezentat  ca  sinonim  al  cuvântului  „viaţă",  cum  este  cazul  şi  în 
Evanghelia  de  azi.  Mântuitorul  vorbeşte  de  propriul  Său  suflet.  De  pildă, 
în  grădina  Ghetsimani,  înainte  de  Patimi,  spunea:  „întristat  de  moarte 
îmi  este  sufletul"  (Mt.  26,  38).  Deşi  sufletul  nu  se  poate  vedea,  el  există, 
este  nemuritor,  „este  scânteia  divină,  partea  cea  mai  aleasă  şi  cea  mai 
frumoasă  din  noi"  (Ilarion  Felea,  Duhul  adevărului ",  Arad,  1943,  p.  399). 

Mântuitorul  subliniază  mereu  importanţa  sau  valoarea  sufletului, 
ca  şi  îndatorirea  noastră  de  a  ne  îngriji  de  mântuirea  lui.  Mereu  spunea 
că  sufletul  este  mai  de  preţ  decât  trupul,  decât  haina,  decât  hrana,  decât 
lumea  întreagă.  Importanţa  lui  este  subliniată  chiar  în  unele  parabole 

ale  Mântuitorului,  cum  sunt  cele  cu  caia  şi  drahma  pierdută,  a  fiului 
risipitor  (Lc.  17,  3-32),  parabola  cu  bogatul  nebun  căruia  i-a  rodit  ţarina 
(Lc.  12,  16-23)  sau  cu  bogatul  nemilostiv  (Lc.  16,  19-31).  Sfântul  Ioan 
Gură  de  Aur  scria  că  pierderea  unor  bani  sau  proprietăţi  se  poate  recu¬ 
pera,  „dar  dacă  îţi  pierzi  sufletul  nu  mai  poţi  da  în  schimbul  lui  nici  un 
alt  suflet.  Dacă  ai  avea  lumea  toată  —  continuă  Sfântul  Părinte,  —  daca 
ai  fi  împăratul  lumii,  n-ai  putea  să  cumperi  un  singur  suflet,  chiar  dacă 
ai  da  pentru  el  toate  bogăţiile  lumii11  (Sfântul  Ioan  Gură  de  Aur,  Scrieri. 
III.  Omilii  la  Matei ,  Bucureşti,  1994,  p.  637). 

Drept  aceea,  dând  urmare  îndemnurilor  Mântuitorului,  Biserica 
noastră,  prin  învăţătura  şi  slujbele  ei  urmăreşte  în  permanenţă  mântui¬ 
rea  sufletelor  credincioşilor,  pentru  ca  aceştia  să  poată  moşteni  împărăţia 
lui  Dumnezeu.  Mântuirea  sufletului  este  posibilă  numai  prin  Hristos  şi 
prin  Evanghelia  Sa. 

Pericopa  de  azi  se  înche’e  cu  un  avertisment  cutremurător  dat  con¬ 
temporanilor  Lui,  dar  care  este  de  mare  actualitate  şi  în  zilele  noastre, 
după  două  mii  de  ani  de  viaţă  creştină:  „De  tot  cel  ce  se  va  ruşina  de 
Mine  şi  de  cuvintele  Mele  in  neamul  acesta  desfrânat  şi  păcătos,  de  acela 
şi  Fiul  Omului  se  va  ruşina  când  va  veni  întru  slava  Tatălui  Său,  cu  sfin¬ 
ţii  îngeri4*  (Mc.  8,  38).  Rezultă  cu  claritate  că  Mântuitorul  osândeşte  pe 
toţi  aceia  care  se  ruşinează  de  cuvintele  Sale,  de  învăţătura  Lui,  pe  aceia 
care  se  leapădă  de  Patimile,  Crucea  şi  îngroparea  Lui,  pe  aceia  care  nu 
recunosc  realitatea  învierii  Lui.  Acestora  le  va  spune  Domnul  Iisus,  in 
calitatea  Lui  de  Judecător  al  lumii  la  sfârşitul  veacurilor:  „Nu  ştiu  de 
unde  sunteţi!  Depărtaţi-vă  de  la  Mine  toţi  lucrătorii  nedreptăţii4*  (Lc.  13, 
27).  Şi  atunci  la  ce  a  folosit  toată  bogăţia  după  care  aleargă  atâţia  în  zilele 
noastre,  la  ce  le-a  folosit  viaţa  de  huzur  şi  de  destrăbălare  pe  care  au 
dus-o  aici,  pe  pământ,  uitând  de  Dumnezeu  şi  de  poruncile  Lui,  dacă  îşi 
vor  pierde  sufletul  şi  vor  ajunge  în  focul  cel  veşnic  gătit  diavolului  şi  în¬ 
gerilor  lui?!  (Mt.  25,  41).  Un  suflet  pierdut  are  soarta  celui  al  bogatului 
căruia  i-a  rodit  ţarina  şi  care  a  zis:  „Suflete,  ai  multe  bogăţii  strânse 
pentru  mulţi  ani:  odihneşte-te,  mănâncă,  bea,  veseleşte-te*‘.  Dar  Dumne¬ 
zeu  i-a  zis:  „Nebune,  în  noaptea  aceasta  îţi  voi  cere  sufletul.  Şi  cele  ce 
ai  pregătit,  ale  cui  vor  fi?“  (Lc.  12,  19-20). 

Să  ne  îngrijim  dar  de  sufletul  nostru  ca  să  dobândim  mântuirea  şi 
să  ascultăm  cuvintele  cutremurătoare  şi  încurajatoare  pe  care  ni  le-a 
adresat  Sfântul  Apostol  Pavel  în  „Apostolul**  de  astăzi:  „M-am  răstig¬ 
nit  împreună  cu  Hristos;  şi  nu  eu  sunt  cel  ce  mai  trăiesc,  ci  Hristos  este 
Cel  Ce  trăieşte  în  mine;  ce  trăiesc  eu  acum  în  trup,  trăiesc  întru  credinţa 
în  Fiul  lui  Dumnezeu,  Cel  Ce  m-a  iubit  şi  S-a  dat  pe  Sine  însuşi  pentru 
mine4*  (Gal.  2,  20).  Amin. 


Pr.  Prof.  Dr.  MIRCEA  PÂCURARIU 

Suntem  în  perioada  doliului,  şi  ar  trebui  sa-1  cinstim  pe  Părin¬ 
tele  Profesor  Ion  Bria  prin  tăcere.  Totuşi  din  cuprinsul  acestei  ediţii 
a  Revistei  Teologice  nu  pot  lipsi  câteva  slove  izvorâte  din  dragoste 
şi  recunoştinţă»  Dacă  in  urmă  cu  şaplc  anir  la  1  octombrie  1995,  nu 
ne  venea  să  credem  că  Părintele  Profesor  Ion  Bria  era  prezent  la  Si¬ 
biu  şi  urma  să  predea  Teologie  dogmatică  şi  ecumenică  la  Facultatea 
de  Teologie  „Andrei  Şaguna'\  cu  atât  mai  puţin  am  putut  crede  că  în 
a  doua  zi  a  lunii  iulie  a  acestui  an  inima  sa  plină  de  iubire  şi  compa¬ 
siune  a  încetat  să  mai  bată. 

Personalitatea  şi  opera  Părintelui  prezintă  o  deosebită  complexi¬ 
tate  şi  vor  fi  necesare  multe  studii,  teze  de  doctorat,  cărţi  care  să  valo¬ 
rizeze  moştenirea  lăsată.  Părintele  Dumitru  Stăniloae  îi  scria  încă  în 
1978  (30  XII): 

„Socotesc  că  eşti  singurul  în  stare  să  faci  o  interpretare  de  nivel 
a  scrisului  meu,  căci  eşti  singurul  care  gândeşti  personal,  creator,  sin¬ 
gurul  teolog  român  din  generaţiile  de  după  mine,  frământat  d3  pro¬ 
bleme  şi  cu  resurse  de  exprimare  nouă,  subtilă,  poetică.  Poat?  că  dacă 
aî  întreprinde  o  astfel  de  lucrare  mai  extinsă,  care  ar  vrea  să  fie  şi  o 
ducere  mai  departe  a  gândirii  teologice  româneşti  —  ai  face  un  mare 
serviciu  operei  de-a  face  cunoscut  spiritul  creator  al  Ortodoxiei  ro¬ 
mâneşti". 

Iar  în  6. II.  1979  adăuga: 

„Rămân  mereu  ferm  convins  că  eşti  singurul  teolog  de  după  mine 
care  gândeşti  viu,  original,  capabil  de  alte  şi  alte  intuiţii  şi  largi  şi 
personale  sinteze.  Fiecare  din  ceilalţi  are  câte  o  însuşire:  hărnicie,  lo¬ 
gică,  simţire.  Frăţia  Ta  le  al  pe  toate.  Ai  întreaga  complexitate  a  unul 
teolog. 

Imi  permit  să  te  îndemn  din  nou  să  foloseşti  acest  multiplu  dar 
cu  loafă  responsabilitatea  pentru  eî,  dând  nişte  sinteze  mai  ample  dar 
şi  scriind  cât  mai  mult.  Căci  ai  şi  o  mare  fecunditate,  prin  gândirea 
ce  fierbe  continuu  în  D-ta. 

Cred  că  D-ta  ai  li  în  stare  să  faci  şi  o  sinteză  amplă  despre  teo¬ 
logia  mea,  pe  care  nu  văd  care  altul  dintre  colegii  români  ar  putea-o 
face.  Poate  dacă  ai  vorbi  cu  O.  Clement,  el  ar  putea  face  rost  şl  de 
publicarea  ei  în  franceză. 

Desigur,  că  aceasta  ar  fi  un  prilej  pentru  a  aduce  propria  D-tale 
contribuţie  originală,  pentru  a  duce  mai  departe  teologia  românească... 

Nu  lăsa  să  treacă  anii  fără  să  dai  teologiei  române  ceea  ce  aşteaptă 
de  la  D-ta.  Omagii  stimatei  Doamne.  Binecuvântări  copilului". 

în  1983  când  Părintele  Stăniloae,  devenit  octogenar,  era  sărbă¬ 
torit  la  Facultatea  de  Teologie  din  Bucureşti,  întrebat  public  cine  este 
succesorul  rău,  a  răspuns  fără  să  ezite:  Părintele  Bria. 

Părintele  Ion  Bria  este  cel  care  a  recunoscut  „viziunea  creatoare'4 
a  Părintelui  Stăniloae,  a  făcut-o  cunoscută  în  lume,  iar  mai  târziu,  cu 
multă  pasiune,  şi  la  Sibiu.  Doi  teologi  providenţiali:  prin  unul,  teolog 
mărturisitor,  am  trecut  perioada  grea,  fără  precedent  istoric,  a  ateis¬ 
mului  militant,  prin  celalalt  lumea  a  aflat  realitatea  româjiească  şi  or¬ 
todoxă  în  general,  fiind  teologul  român  care  a  publicat  cel  mai  mult 
în  străinătate  şi  a  participat  la  cele  mai  multe  întruniri  internaţionale, 
iar  după  1989,  ne-a  ajutat  prin  viziunea  sa  profetică  să  găsim  punctele 
cardinale  în  haosul  instaurat. 

în  lucrarea  intitulată  Ortodoxia  în  Europa.  Locul  spiritualităţii 
române,  editată  la  Iaşi  în  1995,  Părintele  sintetizează  această  viziune, 
după  ce  o  făcuse  cunoscută  prin  analize  lucide  în  mai  multe  articole 
şi  studii.  Punctul  de  plecare  îl  constituie  identificarea  existenţei  unei 
propagande  politice  antiortodoxe  atât  în  Occident  cât  şi  în  Europa  Cen¬ 
trală  şi  de  est.  Bisericile  ortodoxe,  în  calitate  de  Biserici  naţionale,  ar 
fi  moştenit  o  tradiţie  de  înfeudare  politică  faţă  de  statele  respective,  n-au 
încercat  să  se  distanţeze  de  autorităţile  politice,  adoptând  o  atitudine  de 
colaborare,  de  aceea  ar  fi  traversat  perioda  comunistă  fără  rezistenţă 
şi  sensibilitate,  spre  deosebire  de  Biserica  romano-catolică  şi  Biseri¬ 
cile  protestante  care  au  iniţiat  şi  sprijinit  formarea  dizidentei  şi  rezis¬ 
tenţei.  După  1989  Bisericile  Ortodoxe  ar  persista  în  aceeaşi  obsesie: 
a  dezgropa  şi  a  exalta  rădăcinile  naţionalismului. 

în  capitolul  intitulat  Modus  operandi.  Puncte  de  rezistenţă,  Pă¬ 
rintele  Bria  identifică  elemente  ale  rezistenţei  şi  opoziţiei,  nu  întot¬ 
deauna  făţişe,  dar  deosebit  de  eficiente.  Comentatorii  din  Occident, 
este  citat  Raphael  Aubert,  La  tentation  de  l'Est.  Religion,  pouvoir  et 
nationalismes,  Labor  et  Fides,  Geneva,  1991,  nu  realizează  ce  înseam¬ 
nă  un  regim  criminal,  care  condamna  la  moarte,  sau  la  muncă  silnică 
pe  viaţă,  cu  un  proces  trucat,  sau  fără  proces.  A  citi  un  exemplar  din 
revista  Gândirea  te  putea  costa  viaţa.  Cine  mai  înţelege  aşa  ceva  în 
Occident? 

Apostolatul  social,  o  temă  pozitivă  şi  deschisă,  putea  oferi  Bise¬ 
ricii  Ortodoxe  Române  punctul  de  intrare  în  corpul  social;  reîntregirea 
patriei  —  reîntregirea  Bisericii,  o  temă  fundamentală  care  a  marcat 
politica  patriarhilor  şi  a  ierarhilor  transilvăneni;  reţeaua  de  parohii  ac¬ 
tive  a  constituit  cea  mai  puternică  forţă  de  rezistenţă  împotriva  regi¬ 
mului  ateist:  teologia  românească  prin  pleiada  de  profesori  savanţi, 
care  nu  şi-au  compromis  catedrele,  ci  dimpotrivă,  au  suferit  pentru 
acestea,  de  aceea  patriarhii  au  avut  o  mare  admiraţie  pentru 
ei;  patriarhul  Justinian  a  condamnat  deschis  arestarea  profesorilor  şi 
a  cerut  eliberarea  lor;  prin  canonizarea  sfinţilor  români  în  1955,  în.  plină 
epocă  de  triumf  comunist,  Biserica  a  dorit  să  arate  că  se  sprijină  nu  nu- 

mai  pe  instituţii  vizibile,  ci  mai  ales  pe  sfinţii  şi  martirii  ei  nevăzuţi,  a- 
ceşlia  îi  conferă  o  asemenea  vitalitate  încât  nici  porţile  iadului  nu  o  vor 
birui;  intelectualitatea  creştină  din  România  s-a  manifestat  prin  diverse 
forme,  constituind  un  adevărat  front  de  rezistenţă  spirituală  şi  culturală; 
monahismul  a  fost  o  forţă  vitală  pentru  creştinismul  românesc,  mănăsti¬ 
rile  constituind  şi  refugiu  pentru  mulţi  persecutaţi;  Biserica  şi-a  păstrat 
privilegiul  moral  să  cheme  în  serviciul  ei  foşti  stigmatizaţi  ai  regimu¬ 
lui:  prizonieri,  persecutaţi  şi  condamnaţi;  diverse  asociaţii  creştine 
şi-au  continuat  sporadic  activitatea;  Biserica  a  reuşit  să  menţină  legă¬ 
turile  inter-ortodoxe  şi  să  participe  la  Mişcarea  ecumenică,  devenind 
membră  a  Consiliului  Ecumenic  al  Bisericilor  în  anul  1961. 

în  concluzie  „numai  cei  ce  s-au  înşelat,  personal  sau  în  numele 
instituţiei,  ştiu  unde  şi  cât  au  greşit.  Pentru  aceştia,  In  faţa  Bisericii, 
există  recunoaşterea  vinovăţiilor  şi  mărturisirea  deschisă  a  greşelilor; 
in  faţa  lui  Dumnezeu  există  căinţa  şi  iertarea,  hotărârea  de  a  nu  mal 
trişa  cu  păcatul  social:  „De  acum  să  nu  mai  păcătuieşte  (Ioan  8,  11), 
Biserica  n-a  semnat  sub  nici  o  formă  o  platformă  comună  cu  Statul 
comunist.  Biserica  n-a  fost  lăsată  în  voia  soartei  autorităţilor  politice. 
Cineva  a  stat  de  veghe  permanent,  cineva  a  făcut  semnul  crucii  şi  a 
cântat  „Sfinte  Dumnezeule,  Sfinte  Tare“,  ca  să  se  risipească  vrăjmaşii 
credinţei.  Credincioşii  n-au  încetat  să  cânte  in  noaptea  Paştelui 
«Hristos  a  înviat",  cel  mai  puternic  strigăt  împotriva  tiraniei"  (p.17), 

Părintele  Bria  identifică  apoi  modalităţi  de  „răscumpărare"  a  is¬ 
toriei  actuale,  şi  arată  că  problema  principală  este  de  ordin  metodo¬ 
logic,  anume  de  a  fixa  punctul  de  plecare  în  situaţia  nouă,  post-comu- 
nistă,  existând  riscul  de  a  acoperi  „epoca  de  aur"  şi  de  a  duce  înapoi 
cultura  română  la  perioada  anilor  '40.  Dar  profilul  Bisericii  şi  al  so¬ 
cietăţii  este  radical  schimbat,  influenţa  ideologiei  şi  eticii  comuniste 
este  prezentă.  înainte  de  a  boteza,  Biserica  exorcizează  demonii. 

A  doua  problemă  este  de  ordin  eclesiologic.  Chiar  dacă  autori¬ 
tatea  bisericească  poate  greşi  momentan,  Duhul  Sfânt  nu  părăseşte 
niciodată  Biserica.  De  fapt  cele  dintâi  victime  ale  teroarei  şi  persecu¬ 
ţiei  comuniste  au  fost  preoţii  şi  familiile  lor.  Astăzi  trebuie  să-şi  re¬ 
câştige  forţa  spirituală,  şi  să-şi  examineze  conformismul  lor  cu  socie¬ 
tatea,  refuzând  să  fie  etichetaţi  ca  unii  care  duc  o  viaţă  în  contra¬ 
dicţie  cu  Evanghelia.  Există  o  legătură  directă  între  înnoirea  socie¬ 
tăţii  şi  înnoirea  Bisericii,  în  primul  rând  a  preoţilor. 

Raportul  Bisericii  cu  istoria  poporului  român  este  o  altă  temă 
actuală,  astăzi  când  se  încearcă  „demitologizarea"  istoriei  naţionale. 
„Biserica  cerne  discret  valorile  culturale  chiar  naţionale,  pe  cat  este 
cu  putinţă  în  istorie,  nu  după  criterii  politice,  ci  după  criteriile  Evan^ 

gheliei,  căci  nu  toate  valorile  terestre  or  fi  sfinţite  şi  consacrate  în 
perspectiva  împărăţiei  lui  Dumnezeu",  (p.  21).  Canonizarea  sfinţilor 
români  (20  iunie  1992),  cu  efect  deosebit  asupra  sensibilităţii  credincios 
şilor  faţă  de  comuniunea  sfinţilor,  trebuie  să  fie  sincronizată  cu  evo¬ 
carea  sfinţilor  şi  martirilor  contemporani. . 

Limita  dintre  misiunea  Bisericii  şi  politică,  prezenta  Bisericii  în 
societate,  şi  în  locurile  unde  oamenii  suferă,  teologia  în  Universita¬ 
tea  publică,  „provocarea  modernităţii11,  locul  şi  rolul  Bisericii  în  orga¬ 
nismele  internaţionale,  pericolul  receptării  necritice  a  literaturii  teo¬ 
logice  traduse,  starea  teologiei  indigene  sunt  teme  traiate  cu  aceeaşi 
competentă  şi  răspundere. 

Tinerii  nu  trebuie  să  sufere  „teroarea  istoriei"  trecute,  să  nu  fie 
cap  ivi  ai  unei  istorii  „aranjate",  ci  trebuie  să  devină  creatori  de  is¬ 
torie,  în  spirit  creştin.  Părintele  a  analizat  pe  larg  şi  toate  capcanele 
post-modernitătii,  a  arătat  că  răul  se  strecoară  insidios,  că  nu  mai 
poate  fi  identificat  uşor.  Totul  este  privit  din  perspretiva  economiei  de 
con  um,  relaţiile  umane  se  răcesc,  nu  mai  există  adevăr  de  urmat 
pentru  toti,  ci  se  lasă  impresia  că  poţi  să  alegi  ce  ti  se  potriveşter 
precum  Intr-un  super-market.  Problemele  tinerilor  sunt  mai  complexe, 
şi  chiar  dacă  integrarea  europeană  va  rezolva  unele  dintre  aces  ea, 
altele  vor  fi  exacerbate. 

Trei  ar  fi  unele  dintre  cele  mai  contra-mărturisitoare  atitudini 
ale  Bisericii  în  fata  secularizării  accentuate  a  socie  ătii:  negarea  rea¬ 
lităţii,  introvertirea  şi  restauraţia  agre  ivă.  Oficial  spunem  că  suntem 
creştini,  dar  statisticile  arată  reali  atea  ateismului  practic.  A  doua  a- 
tiludine  este  aceea  de  a  damna  societatea  existentă  şi  a  opta  pentru 
cultivarea  unei  spiritualităţi  şi  vieţi  sociale  aflate  în  divorţ  cu  lumea  de  a- 
fară.  Altă  atitudine  inadecvată  ar  fi  încercarea  de  a  obţine,  sau  a  obţi¬ 
ne  din  nou  controlul  societăţii  prin  accesul  direct  la  puterea  politică. 
Există  încercări  în  acest  sens  în  Marea  Britanie,  după  modelul  iunda- 
mentalismului  neo-protestant  nord-american,  sau  în  Italia  din  partea 
Bisericii  romano-catolice.  Părintele  Bria  afirmă  categoric  că  „politica 
nu  este  o  cale  a  mântuirii,  căci  orice  politică  exploat  ază,  violent  sau 
nu,  pu'erea,  forţa,  chiar  împotriva  moralei".  Propune  ca  alternativă 
asociaţiile  religioase  ale  tinerilor,  laicilor,  care  pot  influenta  societa¬ 
tea.  Contemporanii  noştri  sunt  tot  mai  suspicioşi  când  e  vorba  de  in¬ 
stituţii»  sunt  obosiţi  de  retorică,  vor  să  caute  ei  răspunsurile  decât  să 
primească  indicaţii,  preferă  dialogul,  monologului  autoritar,  vor  spaţiu 
deschis,  in  care  să  simtă  libertatea  de  a  opta.  Biserica,  adică  întreg 
trupul  eclesial  activ  trebuie  să-i  acompanieze  pe  cale,  mai  degrabă 
decât  să  le  arate  imediat  destinaţia  şi,  asemenea  celor  întâmplate  pe 
drumul  spre  Emanus,  dacă  o  va  face  cum  trebuie  va  primi  invitaţia 
să  rămână. 

Părintele  Bria  arată  că  el  însuşi  a  intrat  în  teologie  pe  calea  na¬ 
turală,  pe  „poarta  largă"  a  creaţiei  şi  culturii  române.  Lucian  Blaga 
a  pregătit  şi  marcat  această  cale,  Trilogia  culturii  a  reprezentat  pro¬ 
legomene  la  studiul  teologiei.  Să  presupunem  —  scrie  Părintele  —  că 
Lucian  Blaga  ar  fi  citit  paginile  scrise  azi  de  Părintele  Stăniloae  des¬ 
pre  cunoaşterea  lui  Dumnezeu  din  revelaţia  naturală,  care  recurge  la 
afirmări  raţionale.  Care  ar  fi  reacţia  sa?  Desigur  că  ar  fi  scris  ime¬ 
diat  Poziţia  Părintelui  Stăniloae  faţă  de  filosofie  şi  personalism  şi  s-ar 

fi  bucurat  că  teologia  ortodoxă  recunoaşte  acum  importanta  trecerii 

prin  vămile  metafizicii  raţionale.  Numai  după  ce  face  practica  ei  cog¬ 
nitivă,  pe  treptele  scării  metafizice  şi  numai  după  ce  se  desprinde  de 
această  scară  finită,  este  posibilă  înălţarea  teologiei  spre  infini  (p.94). 
Părintele  exprimă  aici  ambivalenţa  aprecierii  patristice  a  filosofiei, 
benefică  dacă  noate  fi  depăşită,  şi  demonică  dacă  se  ajunge  prin  aceas¬ 
ta  la  o  auto-afirmare,  la  pretenţia  că  poate  fiinţa  autonom. 

Darul  Părintelui  Profesor  Bria  de  a  exprima  sincronic  Tradiţia 
Bisericii,  conceptul  „Liturgia  după  Liturghie1',  îmbinarea  doctrinei  cu 
practica  misionară,  puterea  de  sinteză  fac  evidentă  harisma  de  a  teo¬ 
logii  isi. 

Chiar  dacă  nu  mai  este  fizic  printre  noi,  îi  vom  simţi  mereu  pre¬ 
zenţa,  în  altă  formă,  mult  mai  acut. 

Recenzii 


Pr.  prof.  dr.  AUREL  JIVI,  Studii  de  istorie  bisericească,  Edi¬ 
tura  Universităţii  „Lucian  Blaga“,  Sibiu,  2001,  205  p. 


Numele  părintelui  Profesor  AUREL  JIVI  e  bine  cunoscut  în  lumea 
istorică  bisericească  de  la  noi  din  ţară  şi  din  străinătate.  Participant  de 
peste  trei  decenii  la  numeroase  întruniri  interne  şi  internaţionale,  Prea 
Cucernicia  Sa  a  publicat  numeroase  studii  şi  articole  în  reviste  din  ţară 
şi  străinătate  (Biserica  Ortodoxă  Română,  Studii  Teologice,  Mitropolia 
Ardealului,  Mitropolia  Moldovei  şi  Sucevei,  Revista  Teologică,  Ecume- 
n’cal  Review,  etc.).  De  asemenea  şi-a  adus  o  contribuţie  semnificativă  în 
domeniul  traducerilor,  transpunând  în  grai  românesc  cunoscuta  mono¬ 
grafie  închinată  Mitropolitului  Andrei  Şaguna  de  reputatul  isteric  ameri¬ 
can  Keîth  Hitchins  intitulată:  „Ortodoxie  şi  Naţionalitate.  Andrei  Şaguna 
şi  românii  din  Transilvania,  1846 — 1873“,  lucrare  apărută  în  variantă  en¬ 
gleză  în  1977  la  editura  Universităţii  Harvard  (SUA),  iar  în  limba  ro¬ 
mână  în  1995,  la  editura  Univers  Enciclopedic.  Tot  la  acest  capitol  amin¬ 
tim  şi  recenta  traducere  din  opera  profesorului  Alexandru  Schmemann  in¬ 
titulată:  „Pentru  viaţa  lumii.  Ortodoxia  şi  Sacramentele44  (Editura  Institu¬ 
tului  Biblic  şi  de  Misiune  al  Bisericii  Ortodoxe  Române,  Bucureşti,  2001). 

Volumul  de  faţă  grupează  o  parte  dintre  studiile  pe  care  P.C.  Sa  le-a 
publicat  în  decursul  timpului  în  diverse  reviste  de  specialitate,  unele  fiind 
prezentate  aici  într-o  formă  nouă.  Sunt  abordate  teme  din  aproape  toate 
epocile  mari  ale  istoriei  bisericeşti  universale,  avându-se  în  vedere  -  atunci 
când  se  impunea  -  şi  dimensiunea  românească  a  evenimentelor  luate  în 
discuţie. 

Lucrarea  se  deschide  cu  un  studiu  consacrat  rolului  revoluţionar  al 
istoriografiei  bisericeşti  care  s-a  evidenţiat  în  raport  cu  istoriografia  grea¬ 
că  şi  romană  prin  descoperirea  dimensiunii  istorice  a  timpului  istoric, 
ceea  ce  l-a  făcut  pe  un  cercetător  britanic  să  afirme  că  apariţia  istorio¬ 
grafiei  bisericeşti  a  însemnat  pentru  istoriografie  mai  mult  decât  desco¬ 
perirea  Americii  pentru  geografie.  Un  alt  studiu  înfăţişează  cercetările 
transilvănene  cu  privire  la  istoria  bisericească  universală,  avându-se  în 
vedere  contribuţia  preoţilor  cărturari  de  pe  lângă  biserica  Sfântul  Nico- 
lae  din  Şche'ti  Braşovului,  a  reprezentanţilor  Şcolii  Ardelene,  Samuil 
Micu  şi  Petru  Maior,  a  Mitropolitului  Andrei  Şaguna,  a  profesorilor  de 
teologie  Gheorghe  Stănescu,  Dumitru  Stăniloae,  Ioan  Mihălcescu,  Milan 
Şesam,  Teodor  Bodogae  etc.  Despre  situaţia  creştinilor  în  epoca  perse¬ 
cutării  Bisericii  de  către  statul  roman,  aflăm  amănunte  din  cercetarea 
corespondenţei  lui  Pliniu  cel  Tânăr  cu  împăratul  Traian  (98 — 117).  Ana- 

lizarea  corespondenţei  dintre  cei  doi,  făcută  de  Părintele  Profesor,  ne 
ajută  să  ne  facem  o  imagine  asupra  configuraţiei  creştinismului  în  vre¬ 
mea  împăratului  Trai  an  a  acuzelor  care  se  aduceau  creştinilor  în  acea 
vreme,  din  care  desprindem  că  cei  care  rămâneau  statornici  în  mărturi¬ 
sirea  identităţii  lor  creştine  erau  executaţi  fără  a  se  căuta  un  alt  motiv 
pentru  aceasta,  principala  cauză  a  persecuţiei  constituind-o  aşadar  cali¬ 
tatea  de  creştin.  Un  alt  aspect  semnificativ  care  se  desprinde  din  cerce¬ 
tarea  corespondenţei  dintre  Traian  şi  Pliniu  cel  Tânăr  este  şi  informaţia 
cu  privire  la  cult,  la  viaţa  liturgică  a  creştinilor. 

Problematica  Sinoadelor  Ecumenice  este  una  dintre  temele  abor¬ 
date  cu  predilecţie  de  Părintele  Profesor.  Acest  lucru  e  confirmat  şi  de 
prezenţa  în  volum  a  două  studii  consacrate  problematicii  Sinoadelor  Ecu¬ 
menice.  în  primul  studiu  dedicat  valorii  ecumenice  a  Simbolului  niceo- 
constantinopolitan,  este  evidenţiată  contribuţia  Simbolului  la  teologia  tri- 
nitară,  reliefându-se  terminologia  ecumenică  a  Simbolului  prin  confor¬ 
marea  acestuia  cu  Sfânta  Scriptură.  Sunt  arătate,  de  asemenea,  schim¬ 
bările  efectuate  în  textul  stabilit  la  Niceea,  evidenţiindu-se  fidelitatea  faţă 
de  adevărul  originar  formulat  de  cei  318  Părinţi  la  Niceea  în  325.  în  cel 
de-al  doilea  studiu  consacrat  teologiei  icoanelor,  Părintele  Profesor  arată 
că  apărătorii  icoanelor  au  văzut  de  la  început  în  această  problemă  una  de 
natură  teologică  şi  nu  una  de  artă  religioasă.  Părintele  Jivi  atrage  aten¬ 
ţia  asupra  argumentelor  teologice  ale  iconoclaştilor  formulate  la  sinodul 
de  la  Hieria  în  754,  care  nu  erau  lipsite  de  oarecare  subtilitate.  Sunt  pre¬ 
zentate  şi  umilinţele  la  care  au  fost  supuşi  iconodulii  din  partea  împă¬ 
raţilor  iconoclaşti,  precum  şi  lupta  dârză  a  monahilor  în  faţa  împăra¬ 
ţilor  iconoclaşti.  Părintele  Profesor  redă  şi  hotărârile  Sinodului  VII  Ecu¬ 
menic,  precum  şi  receptarea  defectuoasă  a  acestora  de  către  regele  fran¬ 
cilor,  Ca  rol  cel  Mare,  şi  teologii  de  la  curtea  acestuia.  Studiul  se  încheie 
cu  descrierea  restaurării  Ortodoxiei  la  843  în  timpul  împărătesei  Teodora. 

Raporturile  şi  contactele  bisericeşti  dintre  Constantinopol  şi  Roma 
în  secolele  XI-XV  reprezintă  o  altă  latură  a  cercetărilor  întreprinse  de 
Părintele  Aurel  Jivi.  Un  studiu  interesant  în  acest  sens  îl  constituie  cel 
dedicat  analizei  sinoadelor  unioniste  de  la  Lyon  (1274)  şi  Ferrara-Flo- 
renţa  (1438-1439),  în  care  se  abordează  contextul  politic  şi  religios  în  care 
s-au  ţinut  aceste  sinoade,  discuţiile  teologice,  diferenţele  care  caracteri¬ 
zează  aceste  două  încercări  de  unire  dintre  răsăriteni  şi  apusenii.  în  cadrul 
contactelor  bisericeşti  dintre  Răsărit  şi  Apus,  la  nivelul  discuţiilor  teolo¬ 
gice,  un  rol  foarte  important  l-au  avut  traducătorii,  cărora  Părintele  Jivi 
le  dedică  un  studiu  amplu,  reliefând  contribuţia  lor  la  lămurirea  noţiuni¬ 
lor  şi  termenilor  teologici  folosiţi  de  ambele  sfere  creştine. 

E  bine  cunoscut  faptul  că  în  toate  epocile  istoriei,  Biserica,  prin 
slujitorii  ei,  a  fost  un  factor  de  promovare  al  culturii,  foarte  multe  scrieri 
bisericeşti  constituind  primele  încercări  culturale  în  viaţa  multor  popoare 
care  s-au  creştinat.  Oamenilor  Bisericii  din  Răsărit  care  au  fost  creatori 
de  alfabet  în  cadrul  comunităţilor  în  care  au  predicat  Evanghelia,  le  este 
dedicat  un  studiu  care  evidenţiază  contribuţia  lor  la  crearea  alfabetelor 

limbilor  în  care  au  propovăduit.  E  vorba  de  Ulfila,  episcopul  goţilor,  de 
Mesrop  la  armeni,  de  Chirii  şi  Metodie  la  slavi,  etc.  Reţinem  din  acest 
studiu  şi  argumentele  lui  Chirii  aduse  în  sprijinul  apărării  limbilor  na¬ 
ţionale  şi  cele  despre  importanţa  traducerii  Sfintei  Scripturi  şi  a  cărţilor 
de  slujbă  în  limba  poporului. 

In  ce  priveşte  personalitatea  Patriarhului  Dositei  al  Ierusalimului, 
Părintele  Profesor  se  opreşte  într-un  alt  studiu  asupra  operelor  bizantine 
editate  de  acesta  în  Ţările  Române.  Reţinem  faptul  -  evidenţiat  de  Părin¬ 
tele  Profesor  -  că  datorită  ofensivei  catolice  în  Transilvania,  Dositei  va 
acorda  o  atenţie  deosebită  tipăririi  unor  lucrări  polemice  împotriva  Bise¬ 
ricii  Catolice,  care  să  contracareze  ofensiva  catolicismului. 

Un  studiu  foarte  interesant  este  cel  care  abordează  însemnările  des¬ 
pre  biserici  şi  mănăstiri  din  Ţara  Românească  în  jurnalul  de  călătorie  al 
unui  preot  englez  din  secolul  al  XVIII-lea.  Un  tablou  elocvent  este  cel 
al  descrierii  bisericii  din  Câineni  (Vâlcea)  şi  a  bisericii  „Sfântul  Gheorghe 
Nou“  din  Bucureşti.  Se  face  menţiune  de  existenţa  a  400  de  biserici  şi 
mănăstiri  în  Bucureşti  la  acea  vreme.  Demne  de  reţinut  sunt  şi  descrie¬ 
rile  unor  elemente  specifice  spiritualităţii  ortodoxe  din  Ţara  Românească. 

Alte  două  studii  din  volum  sunt  consacrate  începuturilor  vieţii  bi¬ 
sericeşti  la  românii  din  America  şi  începuturilor  relaţiilor  ecumenice 
dintre  Biserica  Ortodoxă  Română  şi  Biserica  Anglicană,  care  l-au  avut 
în  centru  pe  arhiereul  Teodor  Scorobeţ. 

Ultimul  studiu  al  volumului  este  consacrat  unei  probleme  care  a 
revenit  în  actualitate  astăzi  şi  în  contextul  românesc.  E  vorba  de  problema 
uniatismului.  Părintele  Profesor  va  acorda  atenţie  contextului  politic  şi 
religios  care  a  dus  la  realizarea  unirilor  de  la  Brest-Litovsk  şi  Ujgorod, 
precum  şi  tratamentul  pe  care  ierarhia  catolică  l-a  acordat  „uniţilor**,  în 
urma  căruia  mulţi  au  revenit  la  ortodoxie. 

Remarcăm  în  încheiere  faptul  că  demersurile  Părintelui  Profesor 
Aurel  Jivi  se  înscriu  într-un  domeniu  de  cercetare  inedit  în  spaţiul  isto¬ 
riografiei  bisericeşti  româneşti,  fapt  ce  sporeşte  şi  mai  mult  importanţa 
acestui  volum. 


Pr.  Lect.  ION  ALEXANDRU  MIZGAN 


Gherasim  Cristea,  Episcopul  Râmnicului,  Viaţa  Sfântului  Mar¬ 
tir  Constantin-Vodă  Brâncoveanu  şi  a  celor  impreună  pătimitori 
cu  Dânsul,  Editura  Episcopiei  Râmnicului,  Râmnicu  Vâlcea,  2001, 

200  p. 


Prea  Sfinţitul  Gherasim  este  cunoscut  ca  un  mare  iubitor  de  cul¬ 
tură,  de  frumos  şi  cu  o  bogată  activitate,  este  preocupat  mereu  de  a  evi¬ 
denţia  personaje  sfinte  din  istoria  Bisericii  Ortodoxe  Române.  Einecre- 
dincicsul  Voievod  Constantin  Brâncoveanu  işi  găseşte  în  monografia  al¬ 
cătuită  cu  râvnă  şi  pasiune  de  ierarhul  neobosit,  în  condiţii  grafice  excep¬ 
ţionale,  adevărata  reconstituire  a  vieţii  şi  activităţii  sale  complexe.  Munca 
de  cercetare  şi  documentare  în  alcătuirea  acestei  lucrări  se  constituie  în- 
tr-o  mare  contribuţie  pentru  o  pagină  de  Sinaxar  privitor  la  Sfânt. 

Cartea  are  un  „Cuvânt  înainte"  semnat  de  acad.  Virgil  Cândea  care 
ne  atrage  atenţia  că  ea  „se  deosebeşte  atât  prin  viziune,  cât  şi  prin  scop, 
de  multe  lucrări",  pentru  că  „nu  urmăreşte  înfăţişarea  personalităţii  şi 
operei  omului  politic  care  a  cârmuit  cu  înţelepciune  „  . . .  scopul  ei  fiind 
„în  primul  rând  unul  duhovnicesc".  în  alcătuirea  acestei  monografii,  P.  S. 
Gherasim  a  folosit,  „documente,  manuscrise,  monumente  religioase,  cărţi 
vechi",  pentru  a  pune  în  lumină  „acea  parte  din  personalitatea  şi  trăirea 
marelui  domnitor  român  Constantin  Brâncoveanu  care  l-a  învrednicit  să 
slujească  Biserica  precum  puţini  suverani  creştini  ai  timpului  său,  şi  care 
1-a  dat  puterea  să  mărturisească  pe  Hristos  până  la  moarte  de  mucenic". 

în  capitolele  consacrate  vieţii  şi  activităţii  Sfântului,  aproape  fiecare 
secvenţă  este  interpretarea  printr-un  precept  din  Sfânta  Scriptură:  Naş¬ 
terea,  copilăria  ş:  ucenicia  Sfântului  sunt  capitole  din  care  reiese  că  dom¬ 
nitorul  de  tânăr  a  cercetat  biblioteca  Cantacuzinilor  unde  se  găseau  cărţi 
laice  şi  scrieri  ale  Sfinţilor  Părinţi,  care  i-au  fost  hrană  lăuntrică. 

încoronat  de  puternicul  Dumnezeu,  după  ce  trece  prin  mai  multe 
demnităţi  ajunge  pe  scaunul  de  domn  al  Ţării  Româneşti,  la  29  octom¬ 
brie  1688,  la  stăruinţele  tuturor  boierilor  şi  dregătorilor  ţării. 

„Fericiţi  făcătorii  de  pace",  este  un  capitol  în  care  se  pune  în  lumină 
faptul  că  înţeleptul  domnitor  îşi  asigura  pacea  ţării  sale  nu  numai  cu 
mijloacele  oamenilor,  „ci  înainte  de  toate  cu  ajutorul  lui  Dumnezeu". 
Pentru  a  ilustra  acest  aspect  vom  desprinde  o  mărturie  din  cronica  lui 

Radu  Greceanu:  „Domnul,  mergând  la  Buzău,  la  ghenarie  în  6  zile,  au 
făcut  Bobotează  acolo,  şi  cu  toată  rânduiala  ei,  făcând  slujba  în  episcopie 
cu  boierimea,  cu  ceilalţi,  cu  toţi  slăveau  şi  măreau  pe  Dumnezeu  de  toate 
câte  erau,  şi  cu  toată  inima  toţi  se  rugau  ca  să  se  milostiveaseă  Sfântul 
Dumnezeu  de  ticăloasa  ţară,  şi  pe  domnul  să-l  ţie  şi  să-l  păzească,  ca  fără 

de  mare  pustiirea  ei  să  potolească  focul  de  oşti  ce  ardea  şi  era  într-însa, 
şi  la  o  linişte  să  o  aducă".  .  - 

în  persoana  marelui  domnitor  „Dreptatea  şi  pacea  s-au  sărutat", 
căci  multe  mărturii  dovedesc  faptul  că  el  făcea  judecăţi  drepte  arătân- 
du-se  de  multe  ori  milostiv,  răbdător  şi  iertător.  Prin  judecăţile  drepte 
Sfântul  Constantin  a  „pregătit  măsurile  de  reformă  ce  se  vor  lua  de  ur¬ 
maşii  lui  şi  care  vor  duce  cu  timpul  la  desfiinţarea  şerbiei  şi  eliberarea 
deplină  a  ţăranilor". 

Alte  capitole  pun  în  evidenţă  alte  noi  dimensiuni: 

„Belşug  întru  toate",  era  în  timpul  său  în  Ţara  Românească  care 
ajunsese  la  o  mare  înflorire  atât  în  ce  priveşte  „bogăţia  roadelor,  viaţa 
oamenilor,  propăşirea  învăţăturii,  a  meşteşugurilor  şi  a  artelor,  cât  şi 
pacea  cu  vecinii . . 

„Milostiv  şi  iubitor  de  Sfintele  Biserici",  atât  în  Ţara  Românească, 
unde  istoricii  consemnează  15  biserici  zidite  din  temelie  de  domnitor  cât 
şi  în  Ardeal  unde  a  zidit  şi  reparat  numeroase  locaşuri  de  cult  -  Făgăraş, 
Sâmbăta  de  Sus  etc.  Despre  toate  aceste  biserici  se  fac  referiri  detaliate, 
care  sunt  socotite  „cele  mai  reuşite  din  toată  arhitectura  şi  arta  creştină 
românească". 

Om  luminat  cu  învăţătură  aleasă  a  înţeles  marele  rol  al  cărţii,  ceea 
ce  l-a  determinat  să  tipărească  multe  cărţi  creştine.  în  capitolul  „Aposto¬ 
latul  prin  cărţi  Sfinte  şi  tipar",  autorul  pune  în  lumină  acest  aspect  al  ac¬ 
tivităţii  Sfântului,  care  prin  cele  9  tipografii  din  Ţara  Românească  a  tipă¬ 
rit  84  de  cărţi  în  română,  greacă,  slavonă  şi  arabă. 

„Ispitele  Sfântului  Constantin  pentru  întărirea  credinţei"  au  fost 
biruite  încă  de  la  alegerea  sa  în  scaunul  domnesc,  ca:  „necontenitele  ce¬ 
reri  ale  împărăţiei  otomane,  vestită  prin  lăcomia  şi  cruzimea  ei,  vrăjmă¬ 
şia  unor  boieri  care  voiau  să-i  surpe  tronul,  pe  lângă  greutăţile  obişnuite 
ale  cârmuirii  ţării  şi  ameninţările  unor  popoare  vecine  gata  să  năvălească 
în  pământul  românilor  -  ungurii  dinspre  Ardeal,  cazacii  dinspre  Ucraina, 
tătarii  din  Bugeac,  turcii  de  la  miază-zi". 

In  capitolul  „Fericiţi  veţi  fi  când  vă  vor  prigoni  pre  voi . . ."  este 
prezentat  episodul  martiric  al  Sfântului  şi  fiilor  săi:  Constantin,  Ştefan, 
Radu  şi  Matei  şi  cu  sfetnicul  său  Ianache,  la  Constantinopol,  în  anul  1714. 

.  „Pedeapsa  lui  Dumnezeu  pentru  uciderea  Sfinţilor  Brâncoveni", 
este  locul  unde  se  lămureşte  pe  baze  documentare  cauzele  care  au  dus  la 
sfârşitul  mucenicesc. 

„Sfântul  Constantin  şi  cei  împreună  cu  Dânsul",  vor  intra  în  con¬ 
ştiinţa  posterităţii  nu  prin  demnităţi,  avere  sau  înţelepciune,  ci  prin 
„darul  scump  al  credinţei  în  Dumnezeu  şi  cununa  ei:  mucenicia". 

Marele  Voievod  a  fost  preţuit  de  cei  care  l-au  cunoscut  încât  d*n 
t:mpul  vieţii  sale  şi  s-a  bucurat  de  „Cinstirea  de  la  oameni  cunună  de  la 
Dumnezeu".  Urmaşii,  de  asemenea  l-au  cinstit,  încât  Sfântul  Antim  Ivi- 
reanul  îl  numeşte  „icoană  vie  a  lui  Dumnezeu  pe  pământ". 

Cartea  se  încheie  cu  un  capitol  în  care  sunt  redate  „Din  cuvintele 
şi  învăţăturile  Sfântului",  vestite  sau  scrise,  (pentru  prima  dată  în  cultura 
noastră),  din  care  amintim:  „Supunerea  faţă  de  Dumnezeu",  „Întâia  da- 

torre  a  domnitorului:  jertfa  până  la  moarte1*,  „A  doua  datorie  a  domnito¬ 
rului:  judecata  dreaptă**,  „Altă  datorie  a  domnitorului:  dărnicia'4,  „Păs¬ 
trarea  dreptei  credinţe*4  . , ,,  „Să  învăţăm  în  tot  timpul  şi  locul**,  „Ierarhul 
vrednic  şi  pacea  în  Biserică4*  . . .  „Nădejdea  eliberării** ,  „Slavă  lui  Dum¬ 
nezeu  pentru  toate**!**. 

Cele  37  de  reproduceri  ilustrează  textul,  bogatele  note  de  subsol  - 
163,  conferă  lucrării  caacterul  ştiinţific  şi  fac  din  ea  o  plăcută,  interesantă 
şi  folositoare  lectură,  „care  ne  ajută  să  ne  vedem  mai  drept  înaintaşii  şi 
să  ne  împlinim  după  cuviinţă  datoriile  de  a^i  cinsti  şi  de  a  le  urma  pilda** 
(Virgil  Cândea). 


Pr.  NICOLAE  MOGA 


Radu  Preda,  Biserica  în  Stat.  O  invitaţie  la  dezbatere,  tipărită 
cu  binecuvântarea  I.P.S.  dr.  Serafim  Joantă,  Mitropolitul  ortodox 
al  Germaniei  şi  Europei  Centrale,  Editura  Scripta,  Bucureşti  1999, 
172  p. 


Faptul  că  literatura  canonică  românească  este  săracă,  este  un  ade¬ 
văr  incontestabil.  La  fel  de  incontestabile  sunt  şi  motivele.  Iată  că  o  carte 
de  mare  folos  ne  propune  ieşirea  din  acest  impas.  Este  vorba  de  cartea  lui 
Radu  Preda,  Biserica  în  stat .  O  invitaţie  la  dezbatere ,  tipărită  cu  binecu¬ 
vântarea  I.P.S.  Dr.  Serafim  Joantă,. Mitropolitul  ortodox  al  Germaniei  şi 
Europei  Centrale,  Editura  Scripta,  Bucureşti,  1999,  172  p.  Este  propriu- 
zis  o  carte  ce  ţine  nu  atât  de  dreptul  canonic  ortodox,  cât  mai  ales  de 
dreptul  civil  eclesiastic,  domeniu  în  care  nu  s-a  mai  scris  de  foarte  mult 
timp.  Mai  exact  este  vorba  de  o  dezbatere  asupra  relaţiilor  dintre  Biserică 
şi  stat  (eu  prefer  să  scriu  „stat"  cu  „s“  mic,  pentru  că  nu  există  nici  o  jus¬ 
tificare  juridică,  canonică  sau  lingvistică  pentru  „S"  mare)  în  ţara  noas¬ 
tră,  în  contextul  în  care  legea  cultelor  comunistă  din  anul  1948  nu  mai 
poate  fi  valabilă,  iar  o  nouă  lege  a  cultelor  este  încă  în  chinurile  facerii. 
Din  nefericire,  în  toată  mass-media  nu  s-au  dat  decât  puţine  informaţii  de 
fond  cu  privire  la  această  lege,  iar  cele  care  s-au  dat  au  constat  fie  numai 
în  proteste  la  adresa  ei,  fie  numai  în  afirmaţii  incompetente.  O  adevă¬ 
rată  dezbatere  creatoare  a  lipsit  şi  lipseşte  din  presă,  de  la  posturile  TV 
sau  radio,  şi  din  partea  specialiştilor  şi  din  partea  cultelor.  Toate  acestea 
arată  cât  de  binevenită  este  cartea  ce  o  prezentăm. 

In  primul  capitol  al  cărţii,  „Un  proiect  legislativ  între  realizări  şi  aş¬ 
teptări",  sunt  prezentate  11  teze  justificative  la  adresa  noii  legi  a  culte¬ 
lor  fără  de  care  societatea  noastră  nu  poate  intra  în  deplină  normalitate. 
In  capitolul  următor,  „Biserica  în  Stat"  (personal  aş  fi  optat  pentru  ex¬ 
presia  „Biserica  şi  statul"  ca  să  nu  se  creeze  o  tendinţă  subordonaţionistâ 
exploatată  de  comunişti  prin  aşa-zisul  „drept  de  control  al  statului  asupra 
cultelor";  apoi  această  expresie  nu  corespunde  total  nici  realităţii,  pentru 
că  Biserica  Ortodoxă  Română  se  întinde  din  America  până  în  Australia, 
şi  din  Suedia  până  în  Africa,  „performanţe"  pe  care  nu  le  are  statul  ro¬ 
mân!),  simt  dezbătute  în  acest  context  limitele  democraţiei,  statutul  Bise¬ 
ricii  şi  cultelor  în  comunism,  contextul  politic  şi  confesional  actual,  provo¬ 
carea  post-modemă,  termenii  juridici  ai  libertăţii  religioase,  dimensiunea 
naţională  a  credinţei,  prozelitismul,  învăţământul  confesional  şi  etnic,  pa¬ 
trimoniul  cultelor  şi  asistenţa  socială  şi  se  închege  cu  prezentarea  situaţiei 
din  alte  ţări  post-comuniste.  Subiecte  de  maximă  actualitate.  De  reţinut 
este  argumentaţia  deosebit  de  pertinentă  pentru  ca  Biserica  Ortodoxă 
Română  să  fie  recunoscută  ca  Biserică  Naţională,  fapt  ce  nu  înseamnă 
„Biserică  de  stat".  Distincţie  esenţială!  Este  Intr-adevăr  dureros,  aşa  cum 
sublinia  şi  I.P.S.  Bartolomeu  Anamda,  că  în  România  sunt  posibile  ziare 

naţionale,  echipe  naţionale,  teatre  naţionale,  televiziuni  naţionale,  bancă 
naţională  etc. . . .,  până  şi  loter-e  naţională,  dar  nu  avem  voie  Biserică 
Naţională!?  Biserica  Ortodoxă  Română  nu  trebuie  să  renunţe  sub  nici  o 
formă  la  dreptul  ei  (nu  pretenţie,  nu  moft,  nu  favoare!)  de  a  fi  recunos¬ 
cută  ca  Biserică  Naţională. 

.  Urmează  apoi  un  „Excurs41  în  care  sunt  prezentate  patru  modele  de, 
relaţii  dintre  stat  şi  Biserică,  este  vorba  de  separare  rad  cală  (modelul 
francez),  identificare  totală  (modelul  englez),  cooperarea  distinctă  (mode¬ 
lul  german)  şi  un  posibil  model  ortodox  (post-bizantin).  Informaţiile  pri¬ 
vind  modelele  apusene  sunt  foarte  pertinente.  Lăudabil  este  interesul 
pentru  crearea  unui  model  post-bizantin  (chiar  dacă  el  nu  apare  clar  con¬ 
turat),  care  pleacă  de  la  „simfonia  bizantină14  şi  se  apără  de  ispitele  secu- 
larismului  apusean.  Aceasta  este  misiunea  noastră  cea  mai  importantă 
pentru  societatea  românească  de  acum  şi  concretizarea  ei  se  poate  face  nu- 
niai  printr-o  nouă  lege  a  cultelor  care  să  corespundă  atât  tradiţiei  bizan¬ 
tine,  cât  şi  realităţilor  europene.  în  acest  sens  nu  credem  că  este  vorba 
neapărat  de  o  „trecere14  de  la  „Kirchenrecht14  (drept  canonic)  la  „Staats- 
kirchenrecht11  (drept  civil  eclesiastie)  sau  de  o  „depăşire44  a  dreptului 
canonic  (p.  122).  Cei  doi  termeni  definesc  două  discipline  înrudite,  dar 
distincte  şi  clar  conturate.  Dreptul  canonic  nu  trebuie  „metamorfozat14 ,  ei 
—  mult  mai  simplu,  dar  mai  greu  —  trebuie  înţeles  şi  aplicat.  Este  vorba, 
de  fapt,  de  orientarea  interesului  nostru  către  un  adevărat  drept  civil  e- 
clesiastic,  drept  complet  dispărut  în  perioada  comunistă  care  trebuie 
astăzi  renăscut,  în  mod  autentic  şi  în  acord  cu  dreptul  canonic.  Igno¬ 
rarea  directă  a  dreptului  civil  eclesiastie ,  şi  indirectă  â  dreptului  cano¬ 
nic ,  de  către  jurişti  continuă,  din  păcate,  şi  astăzi.  în  toate  facultăţile  dc 
drept  din  Apus  se  studiază  şi  dreptul  canonic,  fapt  care  la  noi  nu  se  mai 
întâmplă  de  la  cel  de-al  doilea  război  mondial.  Numai  reorientarea  ju¬ 
riştilor  spre  studiul  dreptului  canonic  poate  duce  la  refacerea  unui  drept 
civil  eclesiastie  autentic,  eliberat  de  orice  sechele  totalitariste.  Până  atunci 
această  lipsă  o  pot  suplini  canoniştii  eu  o  bună  pregătire  juridică,  condiţia 
fiind  doar  aceea  de  a  fi  ascultaţi. 

Este  foarte  adevărat  că  „năzuinţa  către  un  model  ortodox  în  relaţia 
dintre  Biserică  şi  Stat  este  un  act  european  de  recuperare  a  moştenirii 
creştine  de  la  baza  continentului11  (p.  123).  Pe  lângă  aceasta  nu  trebuie 
uitat  faptul  că  toate  sistemele  juridice  europene  se  bazează  pe  dreptul 
romano-bizantin  receptat  prin  intermediul  dreptului  canonic  catolic.  O 
receptare  a  dreptului  romano-bizantin  prin  intermediul  dreptului  canonic 
ortodox  (modelul  post-bizantin)  înseamnă  de  fapt  desăvâşirea  şi  comple¬ 
tarea  aceluiaşi  proces  european,  într-o  Europă  integră. 

Cartea  D-lui  Radu  Preda  se  încheie  cu  câteva  „Concluzii  deschise** 
şi  competente.  în  final  se  reproduce  proiectul  Legii  Cultelor  înaintat  Par¬ 
lamentului  României.  Acest  proiect  încă  nu  a  trecut.  Recomandăm  tutu¬ 
ror,  mai  ales  celor  care  vor  avea  responsabilitatea  refacerii  şi  aprobării 
acestui  proiect,  să  citească  şi  cartea  D-lui  Radu  Preda.  Ar  pricepe  mult 
mai  mult  din  ceea  ce  vor  trebui  să  vrea  şi  să  facă.  J 

Axei  Bayer,  Sciziunea  creştinismului.  Aşa-numita  Schisma  O- 

rientală  din  1054  (Spaltung  der  Christenheit.  Bas  sogennante  Mor- 
genlandisclie  Schisma  von  1054),  Koln/Weimar/Wien  2002,  274  p. 


Atenţia  dedicată  astăzi  de  istorici  schismei  de  la  1054  nu  mai  sur- 
pr  nde  pe  nimeni,  deoarece  a  marcat  nu  numai  relaţiile  dintre  Apus  şi  Ră¬ 
sărit  ci  şi  istoria  lumii  întregi.  Acest  interes  pentru  evenimentele  petre¬ 
cute  în  urmă  cu  aproape  o  mie  de  ani,  a  crescut  considerabil  după  ce, 
pe  data  de  7  decembrie  1965,  patriarhul  Atenagora  şi  papa  Paul  al  6-lea 
au  anulat  bulele  de  excomunicare.  In  seria  unor  apariţii  pe  această  temă 
se  numără  şi  lucrarea  istoricului  german,  Axei  Bayer,  intitulată  „Sciziu¬ 
nea  creştinismului.  Aşa-numita  Schismă  Orientală  din  1054“  şi  apărută 
în  acest  an  la  editura  Bohlau.  Lucrarea  reprezintă  chiar  teza  de  doctorat 
a  istoricului  mai  sus-numit,  teză  susţinută  în  anul  2000  la  Universitatea 
din  Koln. 


-  •  •  •  •  *  •  •••*••«•  . . 

In  introducerea  lucrării  sale,  istoricul  Bayer  atrage  atenţia  asupra 

faptului  că  cercetătorii  au  avut  şi  au  păreri  diferite  despre  data  la  care 
s-a  produs  această  ruptură.  El  încearcă  să  demonstreze  (ceea  ce  va  reuşi  cu 
mare  succes!)  pe  parcursul  întregii  lucrări,  că  schisma  a  fost  un  proces 
îndelungat  început  în  secolul  IV  şi  finalizat  doar  în  secolul  al  XH-lea! 

Desigur,  el  tratează  pe  scurt  evenimentele  care  au  marcat  prima 
etapă  a  schismei,  începând  cu  încoronarea  lui  Carol  cel  Mare  la  anul  800., 
acordând  apoi  un  spaţiu  mai  amplu  evenimentelor  din  preajma  anului  1054. 

Astfel,  în  primul  capitol  înfăţişează  evoluţia  diferită  din  Orient 
şi  Occ  dent,  unde  se  accentuează  sistemul*  sinodal-episcopal,  respectiv 
primatul  papal.  Acest  proces  de  separare  început  chiar  în  secolul  IV,  se 
accentuează  datorită  tensiunilor  din  timpul  patriarhului  Fotie.  Autorul 
analizează  atent  şi  relaţiile  tron-altar  din  Imperiul  bizantin.  El  subliniază 
faptul  că  evenimentele  religioase  au  fost  marcate  în  primul  rând  de  cele 
politice.  Nu  trebuie  neglijată  nici  informaţia  că,  controlul  unor  .teritorii 
ca  Ibricul  sau  sudul  Italiei,  au  marcat  un  conflict  permanent  între  cele 
două  părţi  ale  creştinătăţii.  Una  dintre  cele  mai  delicate  probleme  reli¬ 
gioase  o  reprezintă  încă  din  timpul  lui  Fotie,  discuţia  asupra  lui  Filioque. 

La  începutul  secolului  al  X-lea  creşte  prestigiul  Bizanţului  asupra 
sudului  Italiei,  care  reuşeşte  să  readucă  provincii  ca  Longobardia  şi  Cala- 
bria  sub  sfera  sa  de  influenţă.  Lucrurile  vor  lua  însă  o  cu  totul  altă  tur¬ 
nură  atunci  când  împăraţii  ottoni  încep  să-şi  impună  tot  mai  mult  poziţia 
în  Italia.  De  fapt,  capitolul  al  2-lea  al  lucrării,  este  dedicat  tocmai  anali¬ 
zării  relaţiilor  papalo-bizant  ne  din  timpul  împăraţilor  ottoni.  Un  eveni¬ 
ment  grav  s-a  produs  în  anul  968,  când  papa  n-a  mai  recunoscut  auto¬ 
ritatea  Bizanţului  asupra.  Romei,  ci  pe  cea  ottoniană.  Relaţiile  se  vor  în- 

răutăţi  şi  mai  mult  sub  împăratul  Otto  III,  care,  urcait  pe  tron  în  982, 
reuşeşte  să  ridice  pe  scaunul  papal  pe  primul  papă  german,  pe  nepotul 
său  Bruno  (papa  Grigorie  V),  în  996.  Contrar  poziţiei  lui  Michel  care 
afirmase  că  tensiunile  s-aiu  datorat  numai  apropierii  Papalităţii  de  Impe¬ 
riul  apusean,  Bayer  scoate  în  evidenţă  şi  rolul  jucat  de  sudul  Italiei!  . 

Autorul  analizează  atent  şi  ruptura  petrecută  sub  papa  Sergiu  al 
4-lea  (1009/12),  neglijată  până  acum  de  cercetători,  schisma  care  se  pare 
că  a  persistat  şi  sub  următorul  papă,  Benedict  al  8-lea,  care,  după  încoro¬ 
narea  împăratului  Heinrich  al  Il-lea  (1014),  a  început  o  politică  anti- 
bizantină. 

Această  ruptură  a  fost  depăşită  în  jurul  anului  1025,  astfel  că,  între 
1025  şi  până  în  1052  se  constata  o  nouă  apropiere  între  Bizanţ  şi  Papa¬ 
litate. 

Autorul  demonstrează  în  capitolul  al  3-lea  că  teoria  potrivit  căreia 
ruptura  din  timpul  papei  Sergiu  al  IV-lea  a  continuat  şi  la  1054  a  marcat 
doar  punctul  culminant,  este  falsă.  In  sprijinul  afirmaţiei  sale  aminteşte 
un  document  georgian  din  1029/30  în  care  este  amintit  numele  papei, 
semn  că  nu  exista  nici  o  ruptură!  Tot  în  acest  capitol,  autorul  analizează 
programul  reformei  bisericeşti  al  papei  Leon  al  IX-lea  (1049-1054),  care-şi 
propusese  să  realizeze  creşterea  prestigiului  Bisericii  Romei  prin  lupta 
împotriva  căsătoriei  preoţilor,  dar  mai  ales  prin  impunerea  primatului 
jurisdicţional.  Ultimul  punct  şi  mai  ales  politica  Papalităţii  în  sudul 
Italiei,  unde  în  1049  papa  a  numit  un  arhiepiscop  misionar  pentru  Si- 
cilia,  un  teritoriu  care  şi-n  timpul  dominaţiei  arabe  (827-902)  se  afla  sub 
jurisdicţia  religioasă  a  Bizanţului,  au  marcat  evenimentul  petrecut  la 
anul  1054.  Papalitatea  a  desfăşurat  şi  de  această  dată  o  politică  duplici¬ 
tară.  Astfel,  aceasta  dorea  totuşi  un  tratat  cu  Bizanţul,  deşi  ar  fi  folosit 
şi  alte  mijloace  pentru  impunerea  primatului  său.  Acest  lucru  ar  pu¬ 
tea  fi  dedus  din  faptul  că  papa  Leon  al  IX-lea,  primind  o  scrisoare  de 
întronizare  de  la  patriarhul  Petru  al  III-lea  al  Antiohiei,  n-a  reacţionat 
la  lipsa  lui  Filioque.  El  îi  atrăgea  doar  atenţia  oelui  din  urmă  că  n-are 
voie  să  se  căsătorească  a  doua  oară  (acesta  fusese  căsătorit  înainte  de  a 
intra  în  cler!),  fapt  contrar  programului  politicii  sale  de  reformare  a  pa¬ 
palităţii. 

De  notat  e  şi  faptul  că,  deşi  ruptura  din  timpul  papei  Sergiu  al  IV-lea 
a  fost  aplanată,  scrisorile  de  întronizare  şi  numele  papei  în  diptice  n-au 
fost  reluate. 

Intr-un  alt  capitol  (al  4-lea),  autorul  analizează  în  amănunţime  eve¬ 
nimentele  din  1053/54,  Aici  aminteşte  de  măsurile  luate  de  patriarhul 
Cerularie,  care  între  jumătatea  anului  1052  şi  începutul  lui  1053,  a  închis 
bisericile  latinilor  din  Constantinopol,  pentru  că  foloseau  azima.  Ba  mai 
mult,  sachelarul  (al  doilea  om  în  Biserica  bizantină  după  patriarh)  a 
aruncat  la  pământ  azima  consacrată,  călcând-o  apoi  în  picioare.  Călu¬ 
gării  latini  nu  erau  acceptaţi  nici  la  slujbele  grecilor  pe  motiv  că  nu  aveau 
barbă.  Unii  dintre  ed  au  fost  chiar  rebotezaţi  pentru  că  Biserica  latină 
practia  botezul  printr-o  singură  imersiune.  Vina  îi  aparţinea  deci  pa¬ 
triarhului  care  a  început  atacurile!  In  acelaşi  timp  arhiepiscopul  de  Ohrida, 

Leon,  a  redactat  (nu  se  ştie  dacă  din  încredinţarea  lui  Cerularie!) 
o  scrisoare  în  care  aducea  următoarele  atacuri  latinilor:  folosirea  azimei, 
postul  de  sâmbăta,  faptul  că  mănâncă  animale  sugrumate  şi  renunţarea 
la  cântarea  lui  Aliluia  din  timpul  postului.  Autorul  face  aici  o  remarcă 
importantă:  spre  deosebire  de  Fotie,  Leon  a  luat  atitudine  numai  împo¬ 
triva  unor  practici  disciplinare  şi  liturgice  (p.  65).  Numai  folosirea  azi¬ 
mei  putea  fi  considerată  ca  având  implicaţii  dogmatice,  lucru  care  se  va 
şi  întâmpla!  Autorul  respinge  teoria  lui  Dvomik,  care  susţinea  că  atacu¬ 
rile  au  fost  doar  un  răspuns  la  măsurile  luate  de  Papalitate  în  sudul  Ita¬ 
liei,  prin  impunerea  propriei  jurisdicţii  şi  schimbarea  ritului,  încercând 
să  susţină  în  mod  speculativ  ideea  că  atacurile  trebuie  să  fi  avut  cauze 
politice,  deoarece  patriarhul,  care  devenise  un  fel  de  papă  pentru  Orient, 
dorea  să  micşoreze  prestigiul  Romei  pentru  a  câştiga  primul  loc  în  pen- 
tarhie!  El  susţine  că  patriarhul  n-a  fost  străin  de  jocurile  politice  şi  că 
s-<a  călugărit  pentru  a  nu  fi  pedepsit,  după  ce  participase  la  un  complot 
împotriva  împăratului  bizantin,  în  1040. 

Papa  primeşte  scrisoarea  lui  Teofil  de  Ohrida  prin  intermediul  epis¬ 
copului  Ioan  de  Trani  şi  a  cardinalului  Humbert  (care  a  şi  tradus-o;  nu 
se  ştie  cât  de  bine  acesta  stăpânea  greaca!)  şi-i  pregăteşte  un  răspuns,  pe 
care  nu-1  mai  trimite,  pentru  că  situaţia  politică  nu-i  permitea  şi  o  înrău¬ 
tăţire  a  relaţiilor  cu  Bizanţul.  Scrisoarea  e  foarte  importantă  deoarece 
scoate  în  evidenţă  viziunea  papei  despre  primatul  papal:  Biserica  Romei 
neputând  greşi,  orice  acuză  adusă  (chiar  liturgică)  reprezintă  o  erezie. 
In  concepţia  papei,  cum  bine  observa  autorul,  nu  mai  era  loc  pentru  struc¬ 
tura  sinodal-episcopală  a  Bisericii  bizantine.  Papa  trebuie  să  fie  singurul 
cap,  iar  toţi  ceilalţi  episcopi,  supuşii  lud. 

înfrânt  de  normanzi  la  Civitate,  papa  îl  trimite  pe  episcopul  Ioan 
de  Trani  la  Constantinopol,  pentru  a  cere  ajutor.  El  cere  patriarhului  să 
recunoască  valoarea  Euharistiei  săvârşite  cu  azimă.  Probabil  presat  de 
împărat,  Cerularie  se  declară  de  acord  de  a  strânge  relaţiile  cu  Roma. 
Astfel,  papa  trimite  o  delegaţie  la  Constantinopol  formată  din:  Humbert 
de  Silva  Candida,  Petru  de  Amalfi  şi  cancelarul  Bisericii  romane,  Fried- 
rich  de  Lotringia.  In  timp  ce  tonul  scrisorii  adresate  împăratului  era  unul 
promiţător,  pentru  patriarh  era  un  motiv  de  scandal:  era  acuzat  că  e 
neofit  şi  că  totuşi,  din  această  condiţie,  îşi  permite  să  atace  scaunul  de 
la  Roma  şi  că  foloseşte  titlul  de  „patriarcha  universalis",  respins  de  în¬ 
suşi  papa  Grigorie  cel  Mare.  Autorul  subliniază  cu  multă  obiectivitate  că 
patriarhul  înţelegea  prin  acest  titlu  doar  Imperiul  bizantin  şi  nu  întreaga 
lume  creştină.  Aşezaţi  în  spatele  mitropoliţilor  la  sinodul  adunat  la  Con¬ 
stantinopol,  legaţii  nemulţumiţi  prezintă  „Dialogus",  probabil  o  operă  co¬ 
mună  a  lor,  în  care-i  acuză  pe  greci,  printre  altele,  că  nu  botează  copiii 

sub  opt  zile,  aflaţi  în  pericol  de  moarte  şi-i  avertizează,  pe  Cerularie  şi 
Teofiil,  că  vor  fi  excomunicaţi  dacă  nu  fac  penitenţa  şi  nu-şi  recunosc 
greşeala.  La  aceste  acuze  răspunde  misticul  bizantin  Niceta  Stihatos,  acu- 
zându-i  la  rândul  lui  pe  latini  pentru  folosirea  azimelor  şi  postul  de  sâm¬ 
băta.  Legaţii  mai  atacă  folosirea  căldurii  şi  a  ritului  Zeon  (modul  în  care 

se  pogoară  Sfântul  Duh  asupra  darurilor  euharistice)!  Apoi  se  ajunge  lă 
Filicque,  subiect  continuat  de  legaţi  şi  Niceta,  în  mănăstirea  Studion. 
Văzând  că  iniţiativa  lor  n-are  rezultat,  legaţii  încearcă  să-l  influenţeze  pe 
împărat  să-l  depună  pe  patriarh  şi  astfel,  să  impună  practicile  Romei, 
acţiune  neconcretizată  însă. 

Evenimentele  din  16  iulie  sunt  prezentate  în  amănunţime*  Putem 
sesiză  aici  un  lucru  până  acum  necunoscut  sau  probabil  neglijat:  după 
depunerea  bulei  pe  masa  altarului  Sfintei  Sofia,  legaţii  au  plecat  spre 
pasă  doar  pc  18  iulie  (deci  două  zile  mai  târziu!)  şi  nu  imed  at,  cum 
se  susţinuse,  nu  înainte  însă  de  a  primi  daruri  din  partea  împăratului 
pentru  scaunul  papal.  La  întrebarea  dacă  actul  din  16  iulie  a  fost  valabil, 
deoarece  papa  murise  pe  19  aprilie,  autorul  încearcă  să  demonstreze 
că  da,  deoarece  în  anul  1965  nimeni  n-a  pus  în  discuţie  acest  lucru,  dar 
şi  pr.'n  exemple  asemănătoare  (1058),  care  confirmă  regula.  La  cererea 
împăratului,  îndemnat  de  patriarh,  legaţii  au  revenit  la  Constantinopol 
pe  20  iulie,  dar  convinşi  că  nu  vor  realiza  nimic,  o  zi  mai  târziu  şi-au 
reluat  drumul  spre  casă.  Bizantinii  adunaţi  în  sinod,  în  frunte  cu  Ceru- 
larie,  îi  excomunica  pe  legaţi,  pe  Argyros,  guvernatorul  Siciliei  şi  pe  fiul 
şi  ginerele  acestuia.  Curios  e  că  nu-1  anatematizează  pe  papă.  Probabil 
ştiau  că  murise,  lucru  presupus  şi  de  autor. 

In  capitolul  al  5-lea,  autorul  prezintă  contactele  lui  Cerularie  cu 
celelalte  patriarhate,  cărora  le  prezintă  cursul  evenimentelor  într-o  lu¬ 
mină  falsă.  Patriarhul  Antiohiei  îi  răspunde  subliniind  că  Filioque  e  în- 
tr-adevăr  o  problemă.  Totuşi,  îi  numeşte  pe  latini  „fraţii  noştri“,  soco¬ 
tind  celelalte  puncte  divergente  ca  fiind  secundare.  Nu  se  cunoaşte  reac¬ 
ţia  patriarhalelor  de  Alexandria  şi  Ierusalim,  fapt  ce  dovedeşte  că  schisma 
s-a  produs  numai  între  Constantinopol  şi  Papalitate! 

In  ce  priveşte  receptarea  bulelor  şi  poziţia  contemporanilor,  nu  este 
surprinzător  faptul  că  nu  li  s-au  acordat  mare  importanţă:  papii  următori 
n-au  făcut  nici  o  apreciere  vizavi  de  cele  întâmplate,  în  timp  ce  în  arhiva 
Patriarhiei  bizantine  nu  se  află  nici  un  document  care  să  ateste  această 
schismă!  Aceste  dispute  erau  aproape  un  lucru  normal  la  vremea  respec¬ 
tivă.  Nu  trebuie  să  uităm  faptul  că,  între  anii  337 — 843,  s-au  produs  nu 
mai  puţ  n  de  7  schisme  între  Bisericile  bizantină  şi  cea  romană.1 

Până  în  timpul  împăratului  bizantin  Mihail  al  8-lea  Paleologul,  in¬ 
teresat  de  o  unire  cu  Roma  (sinodul  de  la  Lyon  -  1274  -),  avem  puţine 
referiri  la  evenimentele  din  1054:  mărturiile  a  doi  legaţi  (Friedrich  şi 
Pantaleon)  din  partea  latinilor  şi  un  panegiric  rostit  de  Mihail  Psellos  în 
anul  1061,  în  memoria  lui  Cerularie. 

In  capitolele  6-10,  autorul  prezintă  relaţiile  Imperiului  bizantin  cu 
Biserica  Romei  până  la  sfârşitul  secolului  al  Xl-lea,  subliniind  încercă- 


1  PARESSE,  Michel,  Die  westliche  Christenheit  im  10.  und  in  der 
erste  Half  te  des  11.  Jahrhunderts,  in:  Die  Geschichte  des  Christentums 
4,  Freiburg/Basel/Wien,  1994,  p.  874,  nota  343. 

rile  repetate  din  partea  ambelor  părţi,  de  a  realiza  un  tratat  împotr'va 
normanzilor  şi  a  turcilor.  •  Aici  merită  amintit  şi  faptul  că,  în  anul  1078 
Roma  a  rupt  pentru  prima  dată  relaţiile  cu  Bizanţul,  când  papa  Gri- 
gorie  al  7-lea  l-a  excomunicat  pe  împăratul  Nicefor  III,  o  greşeală  care 
excludea  o  reuşită  de  impunere  pe  cale  diplomatică,  lăsând  o  unică  po¬ 
sibilitate:  aceea  de  a  se  impune  cu  ajutorul  forţei  militare.  Ch  ar  dacă 
următorii  papi,  Victor  III  şi  Urban  II,  s-au  străduit  să  refacă  unitatea 
bisericească,  împreună  cu  împăraţii  bizantini,  încercările  lor  au  rămas 
fără  rezultat.  :  \  .i  :  •  7  s: 

Ba  mai  mult,  ele  se  vor  înrăutăţi  în  timpul  primei  cruciade,  când 
cruciaţii  înfăţişează  câteva  eparhii  latine  şi  schimbă  patriarhul  de  Ieru?- 
salim  cu  un  latin,,  care  printre  primele  măsuri  luate,  a  alungat  pe  toţi 
preoţii  şi  călugării  orientali  din  Cetatea  Sfântă  şi  a  schimbat  ritul  cu 
cel  latin. 

Chiar  dacă  au  existat  şi  poziţii  mai  conciliare,  ca  cele  ale  lui  Anseîm 
de  Canterbury  sau  Teofilact  de  Ohrida,  acestea  au  reprezentat  numai 
nişte  cazuri  izolate. 

In  penultimul  capitol  (al  11-lea),  autorul  prezintă  încercările  de 
aplanare  a  conflictului,  făcute  la  începutul  secolului  al  XlI-lea.  Prezintă  în 
amănunt  discuţiile  purtate  în  anul  1112  la  Constantinopol,  de  arhiepis¬ 
copul  de  Milan,  Petru  Grosolanul  şi  teologul  grec,  Niceta  Se'des,  care 
pentru  prima  dată  foloseşte  argumentul  întâietăţii  Constantinopolului, 
prin  întâia  chemare  a  Sf.  Andrei  la  apostolat,  argument  pe  care  autorul 
îl  numeşte  „legenda  Sf.  Andrei"  (p.  194).  Niceta  face  chiar  un  joc  de  cu¬ 
vinte:  Karai  —  căpetenii,  fiecărei  litere  corespunzându-i  un  scaun  apos¬ 
tolic.  Potrivit  acestui  joc.  Romei  i-ar  reveni  numai  locul  trei  în  pentarhie! 

Că  lucrurile  se  îndreptau  într-o  direcţie  nedorită,  îl  demonstrează 
faptul  că  împăratul  bizantin  Alexios  I  trimite  numai  un  laic  în  1113,  la 
Roma,  pentru  tratative.  încercările  papei  Pascal  II  şi  ale  împăratului 
Alexios  I,  care  păreau  să  aibă  vreo  izbândă,  rămân  fără  rezultat,  deoarece 
în  1118  mcr  amândoi. 

Ruptura  ireparabilă  se  va  produce  însă  câţiva  ani  mai  târziu,  în 
1204,  când  cruciaţii  vor  cuceri  Constantinopolul,  lucru  greu  de  uitat  chiar 
pentru  contemporanii  noştri  greci. 

In  mod  firesc,  în  ultimul  capitol,  autorul  îşi  prezintă  concluziile^ 
subliniind  încă  o  dată  că  schisma  a  fost  un  proces  lung,  încheiat  doar  in 
1204!  Aici  merită  amintit  şi  un  fapt  care  provoacă  zâmbetul:  unele  izvoare 
bizantine  au  fixat  schisma  în  anul  778  sau  chiar  în  1439!  (p.  212). 

Ca  şi  întreaga  lucrare,  este  interesant  şi  apendicele  pe  care  auto¬ 
rul  l-a  dedicat,  în  câteva  pagini,  controversei  folosirii  azimelor.  Poate 
surprinde  faptul  că  până  în  anul  1054,  numai  o  singură  dată  au  apărut 
tensiuni  pe  baza  folosirii  azimei,  între  bizantini  şi  armem,  în  591!  Au¬ 
torul  demonstrează  că  începând  cu  secolele  5/6  practica  folosirii  pâinii 
dospite  se  generalizează  în  Bizanţ,  în  t  mp  ce  francii  recurg  în  secolul  al 
IX-lea  la  folosirea  azimei,  practică  generalizată  un  secol  mai  târziu  în 
întreg  Occidentul!  El  mai  atrage  atenţia  asupra  faptului  că  Biserica  ar¬ 
meană,  considerată  multe  secole  ca  fiind  monofizită,  a  folosit  şi  foloseşte 

încă  de  la  începuturile  ei  (sec.  4),  azima.  Această  practică  liturgică  accep¬ 
tată  de  către  unii  bizantini,  cum  ar  fi  Teofilact,  a  constituit  o  armă  poli¬ 
tică  a  patriarhului  Cerularie  (spune  autorul!),  care  vedea  în  apropierea 
Bizanţului  de  Roma,  o  micşorare  a  Bisericii  sale. 

Lucrarea  atrage  atenţia  nu  numai  prin  obiectivitatea  ei  ci  şi  prin 
bogăţia  de  informaţii  pe  care  o  oferă,  unele  dintre  ele  scoase  la  lumină 
în  urma  analizării  mai  atente  a  unor  documente,  poate  până  acum  neglijate 
de  cercetători.  De  aceea,  lecturarea  ei  va  îmbogăţi  nu  numai  pe  teologii 
interesaţi  de  procesul  îndelungat  care  a  marcat  relaţiile  dintre  Orient  şi 
Occident,  ci  pe  toţi  credincioşii  doritori  să  cunoască  trecutul  Bisericii  lui 
Hristos, 


Drd.  ALEXANDRU  DAN  NAN 

SUMMARY 


I.  Studies  and  articles 

Vice-Bishop  VISARION  RÂŞINÂREANU,  A  forgotten  benefactor: 
Di.  Ioan  Mihu 

One  of  the  greatest  benefactors  of  the  Romanian  Orthodox  Metro¬ 
politan  seat  from  Sibiu  has  been  Ioan  Mihu,  unfortunately  mostly  for¬ 
gotten  lately.  Born  in  a  Romanian  family  from  Vinerea  (county  of  Al¬ 
ba)  he  dedicated  himself  to  the  cultural  and  material  welfare  of  the  Ro¬ 
manian  people  in  Transylvania.  He  bequeathed  his  whole  fortune  to  the 
Metropolitan  Consistory  of  Sibiu  for  philanthropic  and  missionary 
purposes. 

Fr.  VASILE  GRAJDIAN,  Tradition  and  renewal  in  Romanian 
Church  music 

The  Holy  Tradition  is  essential  to  the  Orthodox  Church,  and  the 
church  chanting  is  a  part  of  this  Tradition.  Some  renewals  in  the  Ro¬ 
manian  church  chanting  in  the  last  three  centuries  (the  translation 
of  the  liturgical  hymns  into  Romanian,  the  printing  of  the  scores 
after  1820,  the  introduction  of  the  harmonic  music  in  the  19ih  century, 
the  chanting  of  the  whole  community,  and  the  efforts  to  make  the 
chanting  uniform  in  the  20*h  century)  are  actually  not  secular  changes, 
but  just  developments  and  adaptations  of  genuine  elements  of  the 
Church  Tradition. 

Fr.  IOAN  MIRCEA  IELCIU,  Saint  John  Klimakos  —  The  man 
and  his  writings 

The  article  traces  the  main  aspects  of  the  biography  and  writings 
of  one  of  the  most  influential  Eastern  spiritual  author,  St.  John  of  Sinai 
(c.  570 — 650  AD).  His  celebrated  works,  the  Ladder  and  the  Word  to 
the  Shephard,  are  an  original  synthesis  concerning  the  way  to  perfec- 

tion  experienced  within  the  monastic  millieux  of  Sinai,  Egypt  and  Pa¬ 
lestina.  In  St  John,  the  symbol  of  the  ladder  of  the  divine  ascent  is  fully 
systematised;  rather  than  showing  the  goal  of  the  ascetic  and  mystical 
life,  it  regulates  its  succeeding  stages,  and  proves  the  ascent's  christo- 
logical  pattern. 

Archdean  DORIN  OANCEA,  On  the  veriflable  rationaliîy  of  the 
theological  discourse 

•  ^  •  •  *  •  •  - 

The  article  deals  with  a  problem  which  has  been  widely  discus- 
sed  over  in  the  West  in  the  last  decades,  but  which  is  mostly  unknown 
to  Ihe  Romanian  (Orthodox)  theologian:  the  extent  to  wh.ch  it  is  possi- 
ble  to  verify  the  rationality  of  the  theological  di  course  according  to 
the  principles  of  modern  epistemology.  Having  shown  the  relevance  of 
this  topic  to  Orthodox  theology  and  given  a  short  survey  of  Western 
developments,  it  introduces  the  ideas  of  Heinrich  Scholz,  Wolfhart  Pan- 
nemberg,  and  Dietrich  Ritschl.  .  . 

Fr.  AUREL  PAVEL,  The  Church's  mission  within  a  secular  World 

As  a  divine-human  institution,  the  Church  unfolds  her  mission 
within  the  changing  field  of  history,  while  her  message,  the  ressurected 
Christ,  re  ts  the  same  through  the  ages.  This  is  not  an  option,  but  a  caii 
and  an  imperative  proper  to  her  constitution.  The  manitold  dimensions 
of  the  secularized  world  of  nowadays  challenges  the  tradiţional  rubrics 
of  the  Church's  mission. 

Fr.  IRIMIE  MARGA,  The  actuality  of  the  holy  canons 

The  canon  is  an  extension  of  the  law  of  Christ  over  the  positive 
law.  Were  we  perfect,  would  have  not  been  the  canons  necessary.  But 
we  need  life  and  the  very  meaning  of  the  canons  is  stewarding  to  life 
and  perfection.  The  spreading  opinion  that  the  canons  are  out-of-date 
has  the  reason  not  in  their  obsoleteness  in  the  imoral  life,  a  rebelion 
against  the  Spirit  in  the  name  of  the  sin  of  disobedience.  To  find  the 
wav  buck  to  the  canons  is  the  Canon  Law’s  main  problem. 

•  • 

